pm-narendra-modi-unveil-projects-worth-rs-614-crore-in-varanasi-live-updates-mb – News18 Gujarati\nવારાણસીને 614 કરોડની દિવાળી ગિફ્ટ, PMએ કહ્યું- કોરોના કાળમાં પણ કાશીનો વિકાસ અટક્યો નથી\nકાશીમાં જે પણ થઈ રહ્યું છે તે બાબા વિશ્વનાથની કૃપાથી થઈ રહ્યું છે- વડાપ્રધાન નરેન્દ્ર મોદી\nવારાણસી/નવી દિલ્હીઃ વડાપ્રધાન નરેન્દ્ર મોદી (PM Narendra Modi)એ આજે પોતાના સંસદીય ક્ષેત્ર વારાણસી (Varanasi)ને દિવાળીની ગિફ્ટ આપી છે. પીએમ મોદીએ વીડિયો કોન્ફરન્સિંગના માધ્યમથી 19 પરિયોજનાઓનું લોકાર્પણ કર્યું. 17 પરિયોજનાઓની આધારશિલા પણ રાખી. આ તમામ પ્રોજેક્ટ્સનો કુલ અંદાજિત ખર્ચ 614 કરોડ રૂપિયા છે. ત્યારબાદ વડાપ્રધાને એનડીએ સરકારની કેટલીક યોજનાઓના લાભાર્થીઓ સાથે વાત પણ કરી.\nવારાણસીને 614 કરોડ રૂપિયાની દિવાળી ગિફ્ટ આપવાના પ્રસંગે વડાપ્રધાન નરેન્દ્ર મોદીએ કહ્યું કે, કાશીમાં જે પણ થઈ રહ્યું છે તે બાબા વિશ્વનાથની કૃપાથી થઈ રહ્યું છે. પીએમ મોદીએ કહ્યું કે હવે વારાણસી સ્વાસ્થ્ય સુવિધાઓનું હબ બની રહ્યું છે.\nપીએમ મોદીએ કહ્યું કે, કોરોના કાળમાં પણ કાશી અટક્યું નથી, સતત કામ ચાલી રહ્યું છે. પીએમે કહ્યું કે યૂપીમાં કોરોના કાળમાં વિકાસ કાર્ય અટક્યા નથી, તેના માટે યોગીજીની ટીમને ખૂબ અભિનંદન. વારાણસીમાં શહેર-ગ્રામ્યના વિકાસ પરિયોજનાઓમાં સંસ્કૃતિ-આધુનિકતાનું ધ્યાન રાખવામાં આવી રહ્યું છે. પીએમ મોદીએ કહ્યું કે કાશીમાં હવે ઘાટોની તસવીર બદલાઈ રહી છે, જે યોજનાઓની શરૂઆત થઈ રહી છે તેનાથી સ્થાનિક રોજગાર વધશે.\nવડાપ્રધાને અહીં ફરી એકવાર લોકોને લોકલ સામાનનો ઉપયોગ કરવાની અપીલ કરી. તેની સાથે જ વડાપ્રધાને કહ્યું કે, માત્ર દીવડા પ્રગટાવવા જ લોકલ નથી પરંતુ દેશમાં જે પણ સામાન બને છે તેનો ઉપયોગ કરો. પીએમ મોદીએ કહ્યું કે હું અપીલ કરું છું કે તમે લોકલ પ્રોડક્ટનો જ ઉપયોગ કરો.\nઆ પણ વાંચો, ભારત માટે વધુ સારા પુરવાર થઈ શકે છે બાઇડન, પરમાણુ સમજૂતી સહિત અનેક મામલે આપ્યો હતો સાથ\nઆ પ્રસંગે ઉત્તર પ્રદેશના મુખ્યમંત્રી યોગી આદિત્યનાથ (UP CM Yogi Adityanath) પણ ઉપસ્થિત રહ્યા. જે પરિયોજનાઓનું ઉદ્ઘાટન કરવામાં આવ્યું તેમાં સારનાથ લાઇટ એન્ડ સાઉન્ડ શો, લાલ બહાદુર શાસ્ત્રી હૉસ્પિટલ રામનગરનું અપગ્રેડશન, સીવરેજ સંબંધિત કાર્ય, માળખાકિય સુવિધાઓના સંરક્ષણ અને ગાયોનું સંરક્ષણ, બહુઉદ્દેશીય બીજ ભંડાર ગૃહ સામેલ છે. કાર્યક્રમ દરમિયાન વડાપ્રધાન અનેક પરિયોજનાઓનું શિલાન્યાસ પણ કરવામાં આવ્યું.\nવડાપ્રધાન નરેન્દ્ર મોદીના હાથે લોકાર્પિત થયેલી પરિયોજનાઓમાં સૌથી આકર્ષક ભગવાન બુદ્ધના ઉપદેશ સ્થળ સારનાથના ધામેક સ્તૂપ પર સદીના મહાનાયક અમિતાભ બચ્ચનના અવાજમાં લાઇટ એન્ડ સાઉન્ડ શૉ છે. અડધા કલાકના લાઇટ એન્ડ સાઉન્ડ શૉમાં બુદ્ધ ધર્મના વિકાસ અને સારનાથની અગત્યતા વિશે જણાવવામાં આવશે.\nઆ પરિયોજનાઓનું થયું લોકાર્પણ\nવડાપ્રધાન નરેન્દ્ર મોદીએ સોમવારે જે પરિયોજનાઓનું લોકાર્પણ કર્યું તેમાં નગર વિકાસ વિભાગની ત્રણ પરિયોજનાઓ, પર્યટન વિભાગ અને લોક નિર્માણ વિભાગની બે-બે, ઉર્જા, ગૃહ, સ્વાસ્થ્ય તથા ચિકિત્સા, કૃષિ, ખેલ-કૂદ, સહકારિતા, મહિલા તથા બાળ વિકાસ, પંચાયતીરાજ વિભાગ અને ભારતીય ઉડ્ડયન વિભાગની એક-એક પરિયોજના સામેલ છે.\nઆ ઉપરાંત વડાપ્રધાન મોદીએ નગર વિકાસની આઠ પરિયોજનાઓ, આવાસ તથા શહેરી નિયોજન, ગૃહ, લોક નિર્માણ, પર્યટન તથા સૂક્ષ્મ, લઘુ તથા મધ્યમ ઉદ્યોગના એક-એક પ્રોજેક્ટનું શિલાન્યાસ અને લોકાર્પણ કર્યું.


વિવાદોમાં ઘેરાયેલી રહેતી સૌરાષ્ટ્ર યુનિવર્સિટીS એ ગ્રેડનો દરજજો ગુમાવ્યો\nરાજકોટ ઃ રાજ્યની સૌપ્રથમ ‘એ’ ગ્રેડનું બિરુદ મેળવનાર સૌરાષ્ટ્ર યુનિવર્સિટીએ એ ગ્રેડ ગુમાવ્યો છે. NAAC દ્વારા સૌરાષ્ટ્ર યુનિવર્સિટીની રી એક્રેડિટેશન માટેની અરજી રદ કરી દીધી છે. NAAC દ્વારા તેની વેબસાઈટમાંથી સૌરાષ્ટ્ર યુનિવર્સિટીનું નામ પણ હટાવી દીધું છે. સમિતિની પરવાનગી વગર ચલાવતા કોર્સ, માર્કશીટ, લેટરપેડ, ડિગ્રી, સાહિત્યના દુરુપયોગ જેવી બાબતોને લઈ નેક દ્વારા એ ગ્રેડ હટાવવામાં આવ્યો છે. નેકના આ નિર્ણયનો ફટકો 2020ની પરીક્ષા આપનાર 2.25 લાખ વિદ્યાર્થીઓને પડશે, કેમ કે હવે તેઓની માર્કશીટ પર એ ગ્રેડ જોવા નહીં મળે.\nઅત્યાર સુધીમાં ત્રણ વખત નેકની ટીમ દ્વારા સૌરાષ્ટ્ર યુનિવર્સિટીનું મૂલ્યાંકન કરવામાં આવ્યું છે. જેમાં 12-2-2002ના રોજ પ્રથમ વખત મૂલ્યાંકનમાં ‘ફોર સ્ટાર’, ત્યારબાદ 8-3-2009ના રોજ ‘બી ગ્રેડ’, અને તે બાદ 24-9-2014ના રોજ નેક દ્વારા સૌરાષ્ટ્ર યુનિવર્સિટી રાજ્યમાં પ્રથમ ‘એ’ ગ્રેડ આપવામાં આવ્યો હતો. આ એ ગ્રેડની સમયસીમા 24-9-2019 પૂરી થઈ હતી. તેમ છતાં યુનિવર્સિટી દ્વારા રિ એક્રેડિટેશન માટે કોઈ તૈયારી કરવામાં આવી ન હતી.\nસૌરાષ્ટ્ર યુનિવર્સિટીમાં લોલમલોલ ચાલી રહ્યું છે. સમિતિની પરવાનગી વગર જ અમુક કોર્સ ચલાવતાં હતા. જેની સામે નેક દ્વારા સવાલ ઉઠાવતાં યુનિવર્સિટીએ તેનો સ્વીકાર પણ કર્યો હતો. એટલું જ નહીં, આ કોર્સની વિગતો યુનિવર્સિટીની વેબસાઈટ ઉપર પણ હતી. જેની ગંભીર નોંધ નેક દ્વારા લેવાઈ હતી. અને યુનિવર્સિટીમાં ચાલતાં આ ગપગોળાઓને કારણે જ આજે યુનિવર્સિટીને એ ગ્રેડ ગુમાવવાનો વારો આવ્યો છે.\nઆટ આટલી ઈજ્જત જવા છતાં પણ યુનિવર્સિટીમાં સુધારાના કોઈ સંકેત જણાતા નથી. નેક દ્રારા એ ગ્રેડમાંથી નામ હટાવ્યું તેમ છતાં યુનિવર્સિટી દ્વારા ગત ડિસેમ્બરમાં જાહેર કરેલ કેલેન્ડર અને ડાયરીઓમાં એ ગ્રેડ લખવામાં આવ્યો છે. એટલું જ નહીં પણ હવે સૌરાષ્ટ્ર યુનિવર્સિટીમાં ભણતાં 2.25 લાખ વિદ્યાર્થીઓની માર્કશીટમાં પણ એ ગ્રેડ લખેલો નહીં આવે. આ મામલે કુલપતિએ કહ્યું કે, જવાબદારીમાં ઊણા ઉતરેલા અને આઇઆઇક્યુએનો રિપોર્ટ છુપાવવા માટે ડો.આલોક ચક્રવાલ જવાબદાર છે. તેઓ તા.8 થી 15 સુધી રજા પર છે તેમને અરજી રિજેક્ટની જાણ ન કરવા અંગે ખુલાસો પૂછાશે.


ડી વિલિયર્સની પત્નીએ અનુષ્કા સાથેની તસવીર શેર કરી – Khabarpatri\nin Bollywood, ક્રિકેટ, બૉલીવુડ\nવખાણ કરતા કહ્યું- તે ખૂબ જ મીઠડી અને માયાળુ વ્યક્તિ છે\nક્રિકેટર વિરાટ કોહલી અને તેની ટીમ હાલમાં વર્લ્ડ ટેસ્ટ ચેમ્પિયનશિપ ૨૦૨૧ માટે ઇંગ્લેન્ડ પહોંચી છે. ક્રિકેટરોની સાથે તેમની પત્ની અને બાળકો પણ હાજર છે. આવી સ્થિતિમાં એકબીજા સાથે ભળી જવા ઉપરાંત ક્રિકેટરોનો પરિવાર સારો સમય પસાર કરી રહ્યા છે. અનુષ્કા શર્મા અને દક્ષિણ આફ્રિકન ક્રિકેટર એબી ડી વિલિયર્સની પત્ની ડેનિયલ ડીવિલિયર્સ વચ્ચે સારી મિત્રતા છે. સો.મીડિયા પર તેમની તસવીરો ખુબ જ વાયરલ થઈ રહી છે.\nડેનિયલે અનુષ્કા સાથે આ ફોટો આસ્ક મી એનીથિંગ સેશનમાં શેર કર્યો છે. ડેનિયલે અનુષ્કાના વખાણ કરતા કહ્યું, તે ખૂબ જ મીઠડી અને માયાળુ વ્યક્તિ છે. અમે એક દેશમાં ભલે નથી રહેતા પરંતુ એક સાથે સમય પસાર કરવો ગમે છે. આ તસવીરમાં ડેનિયલ તેના પુત્ર સાથે અને અનુષ્કા તેની પુત્રી સાથે જાેવા મળે છે.\nડેનિયલે અનુષ્કા જ નહીં પરંતુ ક્રિકેટર યુઝવેન્દ્ર ચહલની પત્ની ધનશ્રીની પણ પ્રશંસા કરી હતી. ડેનિયલે ધનાશ્રીને લઇને કહ્યુ તે ખુશખુશાલ રહેતી બોલકી છોકરી છે તેની સાથે મસ્તી કરવાની મજા આવે છે. તાજેતરમાં અનુષ્કા શર્માએ સ્ટેડિયમમાંથી એક સોલો ફોટો શેર કર્યો છે. ફોટોની પૃષ્ઠભૂમિમાં ક્રિકેટ સ્ટેડિયમ દેખાય છે.\nઅનુષ્કાએ આ તસવીર શેર કરી કેપ્શનમાં લખ્યું, ઘરે કામ ન લાવવાનો નિયમ વિરાટને થોડા સમય માટે લાગુ નહીં પડે ઈંઊેટ્ઠટ્ઠિહંૈહીછં્‌રીજીંટ્ઠઙ્ઘૈેદ્બ. તસ્વીરમાં અનુષ્કા નો કુલ અંદાજ દર્શકોને પસંદ આવી રહ્યો છે.\nTags: anushkaanushka sharmaBolly woodBollyoodBollywodBollywoodBOLLYWOOD ACTORSBollywood ActressBollywood IndustryBollywood Moviebollywood newsBollywood StarDanielle de VilliersDe Villier's wifeઅનુષ્કાઅનુષ્કા શર્માએબી ડી વિલિયર્સડી વિલિયર્સશેર\nરવિન્દ્ર જાડેજાએ ગુજરાતના દિગ્ગજ અભિનેતા દિલીપ જોશીના વિડિયોને ટ્વિટ કર્યો, જેમાં તેઓ #CareWalaYaarની એક મનમોહક વાર્તા વિશે વાત કરી રહ્યાં...\nહું અને સારા અલી ખાન સાથે ગાંજાે ફૂંકતાં હતાંઃ રિયા ચક્રવર્તી


બિહારમાં નહી તૂટે ગઠબંધન, BJP, JDU અને LJP મળીને લડશે ચૂંટણી - GSTV\nબિહારમાં આગામી વિધાનસભા ચૂંટણીમાં લોક જનશક્તિ પાર્ટીએ એકલા હાથે ચૂંટણી લડવાના કયાસ લગાવાઇ રહ્યા હતા. પરંતુ ભાજપના રાષ્ટ્રીય અધ્યક્ષ જેપી નડ્ડાએ આ તમામ વાતોને નકારી દીધી. તાજેતરના દિવસોમાં એલજેપી અધ્યક્ષ ચિરાગ પાસવાન અને બિહારના મુખ્યપ્રધાન નીતિશ કુમાર વચ્ચે ખેંચતાણ વધી ગઇ હતી.\nત્યાં સુધી કે એલજેપી અને જેડીયૂના ઘણા નેતા એક-બીજા પર આરોપ-પ્રતિઆરોપ પણ લગાવી રહ્યા હતા. પરંતુ ભાજપ અધ્યક્ષે તમામ વાતો પર પૂર્ણવિરામ મુકી દીધું. જેપી નડ્ડાએ રવિવારે બિહાર ભાજપની કાર્યસમિતિની બેઠકને સંબોધિત કરતા કહ્યું કે ભાજપ, જેડીયૂ અને એલજેપી મળીને ચૂંટણી લડશે અને તેમા જીત પણ પ્રાપ્ત કરશે.\nતેમણે પોતાના સંબોધનમાં ફરી એકવાર નીતિશકુમારના નેતૃત્વમાં ચૂંટણી લડવાની વાત દોહરાવી. તેમણે પાર્ટીના કાર્યકરોને જણાવ્યું કે તેમણે ન માત્ર ભાજપની જીત સુનિશ્ચિત કરવાની રહેશે પરંતુ સહયોગી પક્ષોના ખભાને પણ મજબૂતી આપવી પડશે. આપણે નીતિશકુમારના નેતૃત્વમાં બિહાર વિધાનસભા ચૂંટણી લડવા જઇ રહ્યા છીએ.\nકોણ બનશે અધ્યક્ષ: જો ગાંધી પરિવારમાંથી કોઈ નહીં બને કોણ બનશે પહેલી પસંદ, આ નેતાઓ છે ધ્યાનમાં


પિન્ટુનો દેશપ્રેમ | Gujarati Children Stories Story | ansh khimatvi\nGujarati Story : #4955\nબાળવાર્તા સાયકલ ખુશ દેશસેવા રોગચાળો\nપિન્ટુના ઘરે મહેમાન આવેલા જે જતી વખતે દસ રૂપિયાની નોટ આપેલી ત્યારે એના પપ્પાએ કહેલું લે 'બેટા, આ રૂપિયા વાપરતો નહિ, પણ એનો તું એક ગલ્લો લાવજે અને એ એ ગલ્લામાં તું રૂપિયા ભેગા કરજે. તું જ્યારે થોડો મોટો થઈશ ત્યારે એ ગલ્લો ફોડજે અને એ ગલ્લામાંથી જેટલા રૂપિયા નીકળે એની તું સાઈકલ લાવજે.' આ વાત સાંભળીને તો પિન્ટુ ખુશ ખુશ થઈ ગયેલો. એ મોટા ભાગે પૈસાનો બચાવ કરતો. જ્યારે પણ એના પપ્પા એને વાપરવા માટે પૈસા આપતા ત્યારે એને મનમાં સાઈકલનું ચિત્ર દોડી આવતું. અને એ સાઈકલ ચલાવવાના સપનામાં ખોવાઈ જતો. પછી એ દોડીને હરખભેર એ પૈસા ગલ્લામાં નાખી આવતો. અને પછી દાદી પાસે જઈને કહેતો કે દાદી, દાદી મેં પૈસા મારા ગલ્લામાં નાખ્યા છે. મારે સાઈકલ લાવવાની છે ને ! અને દાદી પિન્ટુના માથાપર વ્હાલનો હાથ ફેરવીને હા કહેતા...\nરોજ બરોજ પિન્ટુ ગલ્લામાં પૈસા નાખતો. અને ગલ્લાનું વજન પણ રોજે રોજે વધતું જતું. આમ વર્ષો વીતી ગયા. એનો ગલ્લો આજે જ્યારે તપાસ્યો તો એનું વજન ખાસુ વધી ગયેલું હતું. એટલે પિન્ટુએ વિચાર્યું કે આજે સાંજે જ્યારે પપ્પા ઓફિસેથી ઘરે આવે ત્યારે હું એમને કહીશ કે પપ્પા હવે મારો ગલ્લો હું ફોડું. અને પછી ગલ્લામાંથી ઘણા બધા પૈસા નીકળશે અને એની હું સાઈકલ લાવીશ.\nપણ અચાનક દેશમાં રોગચાળો ફાટી નીકળે છે. ચારે બાજુ હાહાકાર મચી જાય છે. આ રોગ ચેપી હોવાના કારણે અનેક માણસો તેના ભોગ બની જાય છે. તેમજ આ રોગની કોઈ દવા, રસી પણ ન હોવાના કારણે સૌ દેશ વાસીઓ ચિંતિત થવા લાગ્યા. સરકારે પણ અનેક નિર્ણયો લેવા લાગી. જેથી કરીને આ રોગ વધારે આગળ ન ફેલાય. આખરે સરકારે લોકડાઉન નો કપરો નિર્ણય કર્યો.જેથી દરેક દેશવાસીઓએ એકવીસ દિવસ ઘરથી બહાર નીકળવું નહિ. આમ, દેશની આર્થિક વ્યવસ્થા પર મોટી અસર પડી.ટી.વી પર પણ અનેકો જાહેરાતો આવવા લાગી. જેમાં અનેક મોટી મોટી હસ્તીઓ દેશની સેવા કરવા માટે આગળ આવતી હતી.આ જોઈને પિન્ટુના મનમાં પણ દેશની સેવા કરવાનો વિચાર સ્ફુર્યો.\nપિન્ટુ દોડતો પપ્પા પાસે ગયો અને કહ્યું 'પપ્પા, મારો ગલ્લો ફોડો.' ;પણ, પિન્ટુ સાંભળતો ખરા, તને ખબર નથી,અત્યારે મહામારી રોગ ફાટી નીકળ્યો છે અને સરકારે કોઈ પણ વ્યક્તિને ઘરથી બહાર ન નીકળવાનો હુકમ કર્યો છે. તો પછી તારી સાઈકલ કઈ રીતે લેવા જઈશું ?' પિન્ટુએ પપ્પાની વાત કાને લીધી નહિ. અને તરત જ ટીવીની પાછળ પડેલો ગલ્લો લઈને જોરથી નીચે પટક્યો. અને બધા રૂપિયા બહાર નીકાળ્યા. પિન્ટુએ પપ્પાને પૈસા ભેગા કરવાનું કહ્યું. અને બધા રૂપિયા ગણવાનું કહ્યું. અને આશરે બે હજાર રૂપિયા ગલ્લામાંથી નીકળ્યા.ત્યા રે પપ્પાએ કહ્યું 'પણ તું શું કરવા માંગે છે એ તો બોલ ?' ત્યારે પિન્ટુ શાંતિથી બોલ્યો, 'પપ્પા,મારે આ પૈસા દાન કરવા છે. મારે પણ દેશની મદદ કરવી છે એટલે મેં નક્કી કર્યું છે કે મારે સાઈકલ નથી લાવવી. અને આ પૈસા મારે પંચાયતમાં જઈ જમા કરાવવા છે.' પપ્પા આ વાત સાંભળી મનોમન ખૂબ ખુશ થયા. અને ખૂબ ગર્વ લેવા લાગ્યા.\n'હા , બેટા.પપ્પાએ પંચાયતમાં કોલ કર્યો.અને બધી વિગતો જણાવી. ત્યાંના સભ્યએ આવી પિન્ટુ પાસેથી રકમ જમા કરી. અને પ્રોત્સાહન આપ્યું. સાથે પિન્ટુને ખૂબ ખૂબ અભિનંદન પણ પાઠવ્યા. આ સમાચાર ટીવીમાં જોઈ પિન્ટુ ખૂબ ખુશ થયો. અને પપ્પાએ પણ પિન્ટુને શાબાશી આપી,અને કહ્યું... 'વાહ પિન્ટુ ! વાહ !'\nસમય જતા રોગ નાબૂદ થયો.એક સવારે રૂમમાં નવી નકોર સાઈકલ જોઈ પિન્ટુ ખુશ ખુશ થઈ ગયો !


ભગવાનને આપણી સાથે વાત કરવાની ઇચ્છા હોય છે : Chetan Thakrar\nBy चेतन ठकरार on October 4, 2013 • ( Leaveacomment )\nએક બહુમાળી ઇમારતનું બાંધકામ ચાલી રહ્યુ હતું. લગભગ 10 માળ જેટલું કામ પુરુ થયું હતું. એક વાર સવારના સમયે કંસ્ટ્રકશન કંપનીનો માલિક ઇમારતની મુલાકાતે આવ્યો. એ 10માં માળની છત પર આંટા મારી રહ્યો હતો.\nત્યાંથી નીચે જોયુ તો એક મજુર કામ કરી રહ્યો હતો. માલિકને મજુર સાથે વાત કરવાની ઇચ્છા થઇ. માલિકે ઉપરથી મજુરને બુમ પાડી પણ મજુર કામમાં વ્યસ્ત હોવાથી અને આસપાસ અવાજ થતો હોવાથી એને માલિકનો અવાજ ન સંભળાયો. થોડીવાર પછી મજુરનું ધ્યાન પોતાના તરફ ખેંચવા માટે માલિકે ઉપરથી 10રૂપિયાનો સિક્કો ફેંક્યો.\nઆ સિક્કો મજુર કામ કરતો હતો ત્યાં જ પડ્યો. મજુરે તો સિક્કો ઉઠાવીને ખીસ્સામાં મુકયો અને કામે વળગી ગયો.માલિકે હવે 100ની નોટ નીચે ફેંકી. નોટ ઉડતી ઉડતી પેલા મજુરથી થોડે દુર પડી. મજુરની નજરમાં આ નોટ આવી એટલે લઇને ફરીથી ખિસ્સામાં મુકી દીધી અને કામ કરવા લાગ્યો. માલિકે હવે 500ની નોટ નીચે ફેંકી તો પણ પેલા મજુરે એમ જ કર્યુ જે અગાઉ બે વખત કર્યુ હતું. માલિકે હવે હાથમાં નાનો પથ્થર લીધો અને પેલા મજુર પર માર્યો. પથ્થર વાગ્યો એટલે મજુરે ઉપર જોયું અને પોતાના માલિકને ઉપર જોતા તેની સાથે વાત ચાલુ કરી.\nમિત્રો, આપણે પણ આ મજુર જેવા જ છીએ. ભગવાનને આપણી સાથે વાત કરવાની ઇચ્છા હોય છે એ આપણને સાદ પાડીને બોલાવે છે પણ આપણે કામમાં એવા વ્યસ્ત છીએ કે પ્રભુનો સાદ આપણને સંભળાતો જ નથી. પછી એ નાની નાની ખુશીઓ આપવાનું શરુ કરે છે પણ આપણે એ ખુશીઓને ખિસ્સામાં મુકી દઇએ છીએ ખુશી આપનારાનો વિચાર જ નથી આવતો. છેવટે ભગવાન દુ:ખ રૂપી નાનો પથ્થર આપણા પર ફેંકે છે અને તુંરત જ ઉપર ઉભેલા માલિક સામે જોઇએ છીએ.\nCategories: SELF / स्वयं, Sense stories / बोध कथाए, THINKING TIME / सोच का समंदर, Very Nice\n‘પ્રેમ કોને કહેવાય ?’\nવિસરાઇ ગયેલા બાળગીતો


એ 1 કસરતો | eactivo | ઇમિગ્રન્ટ્સ માટે સ્પેનિશ\nપ્રકરણ7મોટા અક્ષરો અથવા મોટા લખી સ્પેનિશ મૂળાક્ષર શીખવા માટે તાજેતરની વિડિઓ. છેલ્લે! છેલ્લા! 1. છબી: 2. વિડિઓ: 3. ઉચ્ચાર: મૂળાક્ષર સંપૂર્ણ ઉચ્ચાર. 4. ઉપલા અને નીચલા કિસ્સામાં સંપૂર્ણ મૂળાક્ષર દ્વારા: Neoparaiso.com અભિનંદન!!\nપ્રકરણ2વધુ સારી રીતે તમારા નામ અથવા વ્યક્તિગત અથવા શહેરોમાં નામ લખો માટે, તમે આ શબ્દ પ્રથમ અક્ષર લખો હોય કેપીટલ કે મોટા. આ વિડિઓ સ્પેનિશ મોટા સ્વરો કેવી રીતે લખવા માટે તમને બતાવે છે. આ સ્વરો છે. ભૂલી નથી, તમે અક્ષરો પુનરાવર્તન અને પુનરાવર્તન છે. અને આ વિડિઓ: […]\nશું તમે પસ્તાવો?\nજોડાઓ 72 અન્ય ગ્રાહકો


વેબવિશ્ર્વમાં ‘વિકસી’ રહેલા ટ્રોલિંગના દૂષણનું કારણ શું છે? તેને નાથવાના ઉપાયો કયા? -વિરાટ કોહલીની દીકરીને રેપની ધમકી આપનારો ટ્વિટરવીર ઈંઈંઝ પાસ આઉટ એન્જિનિયર નીકળ્યો!\nઆનન-ફાનન - પાર્થ દવે\nએક યુવાન છે. નામ કોઈ પણ ધારી લો. આખો દિવસ ઑફિસનું કામ કરીને સાંજે ઘરે બેઠો છે અથવા તો કામ નથી કરતો, નવરો છે. હાથમાં ચાનો કપ છે. સામે લેપટોપ છે. કીબોર્ડ પર તેનાં આંગળાં ફરે છે. પ્રોબ્લેમ એ થયો છે કે ઇન્ટરનેટના તોફાને તેના મગજને વિકૃત કરી નાખ્યું છે. તે ટ્વિટર ખોલે છે અને દર ત્રીજી વ્યક્તિ વિશે અનાપશનાપ લખવાનું શરૂ કરી દે છે. તે છોકરો કોઈ એરોગેરો નથ્થુગેરો નથી, ભણેલોગણેલો છે. કદાચ ગ્રેજ્યુએટ છે. તેનો પરિવાર બીજા રૂમમાં બેસીને ટીવી જુએ છે. નાના ભાઈ કે બહેન છે, પણ તેને સોશિયલ મીડિયા પર લોકો વિશે ઝેરી વાતો કરવાની, કટ્ટરતા ફેલાવવાની, ફોટા કે લખાણ પર આડીતેડી કોમેન્ટ કરવાની મજા આવે છે. પાશવી આનંદ મળે છે. વધારે મજા એટલે આવે છે કે તેને તેના જેવા લોકો ઈન્ટરનેટ પર મળી રહે છે. તે ચલાવે છે તે અકાઉન્ટ ફેક છે. એટલે તેને કોઈ ડર રહ્યો નથી.\nઆ યુવાન તમારી-મારી આસપાસ પણ હોઈ શકે છે. તમારો-મારો સોશિયલ મીડિયા મિત્ર પણ હોઈ શકે છે અને તે કરે છે તેને કહેવાય ‘ટ્રોલિંગ’. આજના વેબવિશ્ર્વનો નવો પડકાર. ટી-૨૦ વર્લ્ડ કપમાં ભારતના નબળા પરફોર્મન્સથી ખુદ ખેલાડીઓ અને ક્રિકેટપ્રેમી ભારતવાસીઓ - તમામ નિરાશ હતા. ટીમમાં આમ હોવું જોઈએ ને તેમ ન હોવું જોઈએ પ્રકારનાં સૂચનો, ગુસ્સો, બળાપો, અફસોસ, વગેરે તમામે વ્યક્ત કર્યાં, પણ સોશિયલ મીડિયાની તલવાર હાથવગું સાધન છે ને વાંદરા નવરા છે. પાકિસ્તાન અને ન્યુ ઝીલેન્ડ સામે મેચ હાર્યા બાદ સોશિયલ સાઇટ ટ્વિટર ઉપર ઇન્ડિયન ટીમના કેપ્ટન વિરાટ કોહલીની દીકરીને એક એકાઉન્ટ પરથી રેપની ધમકી આપવામાં આવી. એકાઉન્ટ કોઈ પાકિસ્તાનીના નામનું, ફેક હતું. કોહલીના મેનેજરે ફરિયાદ કરી. દિલ્હી મહિલા આયોગે એક્શન લીધી ને મુંબઈ પોલીસની સાઇબર સેલે આરોપીને પકડી પાડ્યો. તેનું નામ: રામનાગેશ શ્રીનિવાસ અકુબાથિની. ચોંકાવનારી વાત એ છે કે હૈદરાબાદમાં રહેતો રામનાગેશ ૨૩ વર્ષનો ભણેલોગણેલો - આઈઆઈટીમાંથી સોફ્ટવેર એન્જિનિયર થયેલો યુવાન છે. અગાઉ તે બેંગલુરુની ફૂડ ડિલિવરી કંપનીમાં કામ કરતો હતો જેમાં તેની સેલરી વર્ષે ૨૪ લાખની હતી. કરોડો ભારતીયોની જેમ ક્રિકેટનો આશિક છે, પણ સોશિયલ મીડિયાને નશાની જેમ વાપરતા લોકોનું સેલ્ફ ક્ધટ્રોલ મહત્ત્વનું છે. તે તેનામાં નહોતું. અત્યારે તેની ધરપકડ થઈ છે. અમેરિકાની યુનિવર્સિટીમાં તે માસ્ટર્સ કરવા જવાનો હતો. તે માટે તેણે નોકરી છોડી હતી. હવે તેની કરિયર કદાચિત રોળાઈ ગઈ. ખરેખર તો તેને પોલીસ બાદ સાઇકિયાટ્રિસ્ટની વધારે જરૂર હોય તેવું લાગી રહ્યું છે, કેમ કે મેચ હાર્યા તે ટીમના કેપ્ટનની દીકરીને રેપની ધમકી આપવાનું સૂઝવું અને સહેલાઈથી ધમકી આપી દેવી? - તે નોર્મલ બાબત નથી, પણ અનફોર્ચ્યુનેટ્લી, ઇન્ટરનેટની દુનિયામાં આ બધું નોર્મલ થઈ રહ્યું છે. એક રિસર્ચ અનુસાર ૨૨.૫ ટકા સાઇબર બૂલિંગ ભદ્દી કોમેન્ટ દ્વારા, ૩૫ ટકા જે તે વ્યક્તિના સ્ક્રીનશોટ શેર કરીને તેને હેરાન કરવામાં આવે છે. ૬૧ ટકા તરુણોએ સોશિયલ મીડિયા પર તેમનું શોષણ થયાનું કહ્યું છે. ઓનલાઇન હેરેસમેન્ટના વિક્ટિમ ૫૬ ટકા છે. આ આંકડાઓ અમેરિકાના યુવાનોએ કરેલા રિસર્ચ મુજબના છે. તેમાં ફેરફાર હોઈ શકે છે, પણ ટ્રોલિંગ દુનિયાના દરેક દેશમાં ફલાઈ રહેલો પ્રશ્ર્ન છે.\nલોકો કારણ વગર કોઈને ટ્રોલ શા માટે કરે છે? આ બટ ઑબ્વિયસ પ્રશ્ર્નનો જવાબ નોટિંગહામ ટ્રેન્ટ યુનિવર્સિટીના બિહેવિયર એડિક્શનના પ્રોફેસર ડો. માર્ક ગ્રિફિથ્સ આપે છે. તેઓ કહે છે કે, મોટા ભાગના લોકો ટ્રોલ બદલો લેવા, એટેન્શન મેળવવા, પોતાના કંટાળાને દૂર કરવા અને મનોરંજન માટે કરે છે!\nસોશિયલ મીડિયામાં દરેક વ્યક્તિ પોતાની વાત કરે છે. ઇન્સ્ટાગ્રામ પર સુંદરતાને દેખાડવા લોકો ખુશ છે. દરેક વ્યક્તિ પોતાની સફળતા ગાઈવગાડે છે. જે સફળ છે તેમના પર પ્રહાર કરવા, તેમને નીચાજોણું કરવા પણ ટ્રોલ થાય છે. જે પોતે નથી કરી શક્યા તે બીજા લોકો કરી રહ્યા છે તે દુ:ખ ટ્રોલમાં પરિણમે છે. ઘણા કિસ્સામાં જે તે રાજકીય પક્ષ કે સંસ્થા કે વોટએવર, પૈસા આપીને સાગમટે ‘ટ્રોલ’નું કામ કરાવે છે! જે તે વિચારધારાના, નફરત ફેલાવતા, વ્યક્તિની ઈમેજને હાનિ પહોંચાડતાં મીમ્સ, જોક્સ, લખાણ, ફોટો વગેરે તેનાં ઉદાહરણો છે.\nકોઈ વ્યક્તિ ચાહે ગમે તેટલી સંયમી કે સ્થિતપ્રજ્ઞ હોય, તે ઓનલાઇન છે તો તેનું ધ્યાન કોમેન્ટ્સ પર જવાનું જ. તેના વિશેની કોમેન્ટ્સ, અફવા કે સેક્સ્યુઅલ રિમાર્ક્સ તેના મગજ પર અસર કરે છે. અભિનેતાઓ ગમે તેટલા દૂર રહે, મેનેજર કે સેક્રેટરી રાખે, પણ તેઓ સોશિયલ સાઇટ્સ પર આવતી કોમેન્ટને એક હદથી વધારે નજરઅંદાજ નથી કરી શકતા. (અને તેનાથી દૂર પણ નથી રહી શકતા!) ઇન્ડિયન પીનલ કોડની અમુક ધારા અને ઇન્ફર્મેશન ટેક્નોલોજી ઍક્ટ, ૨૦૦૦ની આ સાઇબર બૂલિંગ અને ટ્રોલમાં મદદ લઈ શકાય છે. બાકી, હજુ પણ, ઑનલાઇન હુમલા વિરુદ્ધ મજબૂત કાયદાકીય ઉપાય ને જાગૃતિનો\nરંગમાં જે ભળી નથી શકતા,


શું તમે જીયો યુઝર્સ છો અને આ બે પ્લાન વાપરો છો? તો વાંચી લો પહેલા 'આ' માહિતી - Gujju Gossip\nશું તમે જીયો યુઝર્સ છો અને આ બે પ્લાન વાપરો છો? તો વાંચી લો પહેલા ‘આ’ માહિતી\nહાલમાં કોરોના સમયે આપણી પાસે લોકો સાથે જોડાઈ રહેવા માટે ઈન્ટરનેટ અને ફોન આ બંને એકમાત્ર વિકલ્પ રહ્યા છે. કારણ કે સોશિયલ ડીસ્ટન્સના આ સમયમાં આપણે હવે સોશિયલ મીડિયામાં અથવા ફોન દ્વારા જ એકબીજાની નજીક રહી શકીએ છીએ. એવામાં જીઓએ પણ પોતાના બે પ્લાન હવે બંધ કર્યા છે.\nજો કે અવારનવાર દરેક કંપની પોતાના પ્લાનમાં બદલાવ લાવતી રહેતી હોય છે, ક્યારેક એ પ્લાન ગ્રાહકો માટે લાભદાયક હોય છે તો ક્યારેક નુકશાન કારક, પણ કંપની પોતાના પ્લાન નફા અને ગ્રાહકોની જરૂરિયાતોને ધ્યાનમાં લઈને જ બનાવતી હોય છે. હાલમાં જીઓ દ્વારા પણ એમના જુના અને પોપ્યુલર એવા બે સસ્તા પ્લાન બંધ કરી દેવામાં આવ્યા છે. પરિણામે હવે જીયો વપરાશકર્તાઓએ ફરજીયાત એનાથી મોઘા પ્લાન પર આવવું પડશે.\nજીયોએ પોતાના આ બંને પ્લાન બંધ કર્યા\nજો તમે જીયોના ગ્રાહક છો અને તમે પણ માત્ર ૪૯ અથવા ૬૯ વાળા પ્લાનના વપરાશકર્તા છો, તો તમારા માટે આ માઠા સમાચાર છે. કારણ કે દેશની સૌથી મોટી ટેલિકોમ કંપની રિલાયન્સ જિયોએ હવે એમની સર્વિસમાંથી પોતાના બે સસ્તા પ્લાન બંધ કરી દીધા છે. જીયો દ્વારા બંધ કરવામાં આવેલા આ પ્લાન ૪૯ રૂપિયા અને ૬૯ રૂપિયાના હતા. આ પ્લાન સસ્તા રીચાર્જ કરાવનારા ગ્રાહકો માટે ટૂંકા ગાળા પૂરતા જ બનાવવામાં આવ્યા હતા. જો કે આ પ્લાન ખાસ કરીને જીયો ફોનને ધ્યાનમાં લઈને બનાવવામાં આવ્યા હતા. પણ હવે આ બંને પ્લાનને જીયો દ્વારા એમની વેબસાઈટ પરથી હટાવી લેવામાં આવ્યા છે. હવે પછીથી જીયોના ગ્રાહકો આ પ્લાનનો લાભ લઇ શકશે નહિ.\n૪૯ વાળા પ્લાનમાં આ સુવિધા હતી\nજીઓ દ્વારા ચાલતા ૧૪ દિવસની ટૂંકી વેલીડીટી વાળા આ પ્લાનમાં અલગ અલગ સુવિધા મળતી હતી. જેમાં ૪૯ વાળા આ પ્લાનમાં જિયોથી જિયો અનલિમટેડ કોલિંગ અન્ય નેટવર્ક માટે 250 નોન-જિયો મિનિટ્સ મળતી હતી. તેમજ રોજના ૨૫ SMS પણ મળતા હતા. આ સાથે જ ગ્રાહકોને ઈન્ટરનેટ માટે 2GB ડેટા પણ આપવામાં આવતો હતો. આ પ્લાનમાં 14 દિવસની વેલિડિટી અને જિયો એપ્સનું ફ્રી સબસ્ક્રિપ્શન પણ મળતું હતું.\n૬૯ વાળા પ્લાનમાં આ સુવિધા હતી\nતો ૬૯ વાળા પ્લાનમાં જિયોથી જિયો અનલિમટેડ કોલિંગ સાથે જ અન્ય નેટવર્ક માટે પણ ૨૫૦ નોન-જિયો મિનિટ્સ આપવામાં આવતી હતી. આ ઉપરાંત ૨૫ એસએમએસ અને ગ્રાહકને ઈન્ટરનેટના ઉપયોગ માટે 5GB જેટલો ડેટા પણ મળતો હતો. આ પ્લાનમાં પણ 14 દિવસની વેલિડિટી અને જિયો એપ્સનું ફ્રી સબસ્ક્રિપ્શન મળતું હતું.\n૭૫ રૂપિયાનો પ્લાન હવે સૌથી સસ્તો\nજીયો દ્વારા હાલમાં ૪૯ અને ૬૯ વાળા બંને પ્લાન બંધ કર્યા પછી હવે જિયોફોન યૂઝર્સ માટે માત્ર એક જ સસ્તો પ્લાન વધ્યો છે. હવે 75 રૂપિયાનો પ્લાન એકમાત્ર સસ્તો પ્લાન છે. આ પ્લાનમાં ગ્રાહકને 28 દિવસની વેલિડિટી તેમજ દરરોજ 0.1 GB ડેટા પણ મળે છે. આ રીતે યૂઝર્સ કુલ 3GB જેટલા ડેટાનો ઉપયોગ કરી શકે છે. જો કે જિયોથી જિયો અનલિમટેડ કોલિંગ અને અન્ય નેટવર્ક માટે 500 નોન-જિયો મિનિટ્સ સાથે 50 SMS અને સાથે જ જિયો એપ્સનું સબ્સક્રિપ્શન પણ મળી જાય છે.\n← એક મહિનામાં એક કરોડ લોકોનું થશે ટેસ્ટીંગ, આ લેબ વિશે જાણવુ છે ખૂબ જરૂરી\nચાલુ વર્ષે શ્રાવણ માસમાં પણ ભક્તિને થશે કોરોનાની અસર, નહિં કરી શકો આ રીતની પૂજા →\nપથ્થર ચીરી નાંખે એવી સંઘર્ષ ગાથા, મહેશ-નરેશની જોડી અ’વાદમાં બૂટપોલિશ કરી કચરો વીણતી, એઠા દાતણથી બનતી ચા


પોષણ સંબંધિત ખામીઓ — Vikaspedia\nપોષણ સંબંધિત ખામીઓ\nખનીજોની ઉણપ, કેલ્શિયમ અને વિટામીન ડી\nવ્યક્તિ જ્યારે વધુ સમય સુધી રોજીંદી પોષણયુક્ત જરૂરીયાતનાં માપદંડો કરતાં ઓછો પોષણયુક્ત આહાર લે છે ત્યારે વ્યક્તિમાં પોષણની ઉણપ સર્જાય છે. વિશ્વ આરોગ્ય સંસ્થાનાં જણાવ્યા મુજબ સમગ્ર વિશ્વમાં ૧૦ થી ૧૯ વર્ષનાં બાળકો પોષણની ઉણપની ગંભીર સમસ્યાનો સામનો કરી રહ્યા છે.\nથાઈમીન અથવા વિટામીન બી ૧ એ પાણીમાં દ્રાવ્ય વિટામીન છે. તે શરીરમાં ઉર્જા પેદા કરવામાં (એડીનોસીન ટ્રાયફોસ્ફેટ [એટીપી] નાં ઉપયોગ દ્રારા) અને સંવેદનાં સંચારનાં વહનમાં મહત્વનો ભાગ ભજવે છે. (એટીપી એ માનવ શરીર દ્રારા કામ કરવા માટે ઉપયોગમાં લેવાતી ઉર્જાનો મુખ્ય સ્ત્રોત છે). થાયમિન ડુક્કરનાં માંસમાં, દાણાવાળી શિંગો ધરાવતી વનસ્પતિ જેવી કે વટાણા, સોયાબીન વગેરેમાં અને ઈસ્ટમાંથી પુષ્કળ પ્રમાણમાં પ્રાપ્ત થાય છે. તેનાંથી વિપરીત પોલીશ કરેલાં ચોખા, મેંદો, શુધ્ધ ખાંડ, ચરબી અને તેલમાં આ વિટામીનનો અભાવ હોય છે. ખૂબ મોટા પ્રમાણમાં દારૂનું સેવન કરનારા તથા દારૂણ ગરીબીમાં જીવતાં લોકોમાં થાયમિનની ઉણપનો ખતરો રહે છે. ઉપરાંત આવા લોકોમાં જ નોંધપાત્ર પ્રમાણમાં વિટામીનસ અને ખનીજોની ઉણપ જોવા મળે છે. બેરીબેરી એ થાયમિનની ઉણપનું તબીબી નામ છે. તેનાં લક્ષણોમાં ચેતાતંત્ર સંબંધિત વિકૃતિઓ (પગ ધ્રુજવા, સ્નાયોની નબળાઈ) અંગોમાં સોજા, વધુ નાડી દર અને હ્રદયનું બંધ પડવુ વગેરેનો સમાવેશ થાય છે. વેરનીક-કોર્સાકોફ એ આને જ સંબંધિત પરિસ્થિતિ છે. (જેમાં આંચકા, અલ્પસ્મૃતિ જેવા લક્ષણો જોવા મળે છે) જે મુખ્યત્વે વધુ દારૂનું સેવન કરનારાઓમાં થાય છે.\nખોરાકમાં નીઆસીન (વિટામીન બી૩) ની ઉણપ અથવા તેનાં શોષણમાં નિષ્ફળતાં અથવા નીઆસીનનાં પૂરોગામી એમિનો એસિડ ટ્રાયટોફેનનાં શોષણમાં નિષ્ફળતાંને કારણે પેલાગ્રા રોગ થાય છે. પેલાગ્રા મતલબ ખરબચડી ત્વચા. તેનાં પ્રારંભિક લક્ષણોમાં ત્રણ ડી નો સમાવેશ થાય છે. ડેમીનીશીઆ (ઉન્માદ) (માનસિક લક્ષણો), ડર્મેટાઈટીસ (ભીંગડાંવાળી ત્વચા) અને ડાયેરીયા (ઝાડા)નો સમાવેશ થાય છે.\nઓસ્ટીઓપોરોસીસ એ હાડકાં ઘસાવાને કારણે થતો રોગ છે. એ હાડકાંનાં ચયાપચય સંબંધિત રોગ છે. સામાન્ય રીતે હાડકાંનાં બે ભાગ હોય છે. બહારનો મજબૂત ભાગ (કોર્ટેક્સ) અને અંદરનાં તંતુઓનું જુથ જેને ટ્રેબેક્યુલે કહેવાય છે અને જે હાડકાંને મજબૂતાઈ બક્ષે છે. હાડકાંઓનું દળ (જથ્થો) ૩૫ વર્ષ સુધી વધીને સ્થિર થાય છે. આ પ્રક્રિયા હાડકાંનાં પુનર્ગઠન ને કારણે થાય છે. આ એક હાડકાંનું તુટવાનું અને પુનર્ગઠન થવાનું ચક્ર છે. ૪૦ વર્ષની વયની આસપાસ હાડકાંનો તુટવાનો દર હાંડકાંનાં પુનર્ગઠનનાં દર કરતાં વધી જાય છે. જેને કારણે હાડકાંનાં દળમાં ઘટાડો થાય છે અને હાડકામાં કેલ્શિયમ નો જથ્થો ઘટે છે. સ્ત્રીઓમાં આ ઉંમર સંબંધિત હાડકાંનાં ઘસારા ઉપરાંત મેનોપોઝ અને તેને લીધે ઈસ્ટ્રોજન નામનાં સ્ત્રીઓનાં અંત:સ્ત્રાવનાં ઘટાડાનાં કારણે કોર્ટીકલ અને ટ્રેબેક્યુલર હાડકાંનો ઘસારો થાય છે. જેમને ઓસ્ટીઓપોરોસીસ રોગ થયો હોય તેવા વ્યક્તિઓમાં કોર્ટીકલ અને ટ્રેબેક્યુલર હાડકાંમાં ૩૦ થી ૪૦ % ઘસારો થાય છે. જેને કારણે હાડકાં બરડ બને છે અને ફ્રેકચર થવાનો ખતરો રહે છે. ઓસ્ટીઓપોરોસીસનાં વિકાસમાં ઘણાં પરિબળોનું યુગદાન હોય છે. ધુમ્રપાન, દારૂ ને બેઠાડું જીવનને કારણે આ વિકૃતિ વધવાનો ખતરો રહે છે. ઉંમર અને જાતિ પણ આમાં ઉમેરો કરતાં પરીબળો છે. સ્ત્રીઓમાં મેનોપોઝ પછી ઘટતાં ઈસ્ટ્રોજન અંત:સ્ત્રાવને કારણે પણ ઓસ્ટીઓપાઈરોસીસ વધવાની શક્યતા રહે છે. વધુમાં પુરૂષોમાં હાડકાંનું બંધારણ સ્ત્રીઓ કરતાં વધુ મજબુત હોય છે. જેથી પુરૂષોમાં આવી શક્યતાઓ ઓછી હોય છે\nસુકતાન (રીકેટ) બાળપણમાં થતો અંત્યંત સામાન્ય રોગ મનાતો હતો. સુકતાન (રીકેટ) એ એક જુનાં અંગ્રેજી શબ્દ twist અથવા wrick પરથી બનેલો છે તથા સુકતાન થયેલ બાળકો તેમનાં ધનુષ્યની જેમ વળી ગયેલાં પગ અને કઠણ ઘૂંટણથી ઓળખી શકાય છે. સુકતાન એ વિટામીન ડી ની ઉણપને કારણે થતો રોગ છે. વિકાસ દરમ્યાન મનુષ્યનાં હાડકાં કેલ્શિયમ, ફોસ્ફરસ તથા વિટામીન ડીનાં સંયોજનથી બને છે. કેલ્સીફીકેશનની પ્રક્રિયા દરમ્યાન કેલ્શિયમ અવિકસિત હાડકાં (ઓસ્ટીઓઈડ) પર જમા થાય છે અને અવિકસિત હાડકાંને વિકસિત સ્વરૂપમાં બદલે છે. પરંતુ ખોરાકમાં ઉપલબ્ધ કેલ્શિયમનો ઉપયોગ કરવા માટે શરીરને વિટામીન ડી ની જરૂર હોય છે. સુકતાનમાં આ મહત્વપૂર્ણ વિટામીનની ઉણપને કારણે પુરતું કેલ્શિયમ ઉપયોગમાં લેવાતું નથી. જેને કારણે કેલ્સીફીકેશન ની પ્રક્રિયા અપૂરતી થાય છે અને હાડકાં યોગ્ય આકારનાં નથી રહેતાં. વિટામીન ડી એ એક માત્ર વિટામીન છે જે ખોરાક દ્રારા પણ પ્રાપ્ય છે અને શરીર દ્રારા પણ તેનું નિર્માણ થાય છે. આમ તો વિટામીન ડી વધુ ચરબી હોય તેવા દૂધ, ચીઝ, માછલી તથા માંસમાં થી મળતું હોય છે. પણ આ પ્રમાણ દૈનિક જરૂરિયાતનાં ફક્ત ૧૦ % જેટલું હોય છે. બાકીનાં ૯૦% વિટામીન ડી નું નિર્માણ શરીર દ્રારા થાય છે. સુર્યનાં પારજાંબલી કિરણો ત્વચામાં રહેલ ૭-ડાયહાઈડ્રોકોલેસ્ટેરોલને વિટામીન ડી૩ માં તબદીલ કરે છે. આ વિટામીન ડી૩ કેલ્સીટ્રાઓલ નામનાં અંત:સ્ત્રાવમાં (જે વિટામીન ડી૩ નું સક્રિય સ્વરૂપ છે) મૂત્રપિંડની મદદથી તબદીલ થાય છે. વિટામીન ડી વગર શરીર ખોરાકમાં ઉપલબ્ધ ફક્ત ૧૦ થી ૧૫% કેલ્શિયમનું શોષણ કરી શકે છે. વિટામીન ડી, કેલ્શિયમ અને ફોસ્ફેટનું સંતુલન હાડકાંનાં વિકાસ અને મરામત માટે ખાસ કરીને બાળકોમાં જરૂરી છે. આ ઉણપ વૃધ્ધ વ્યક્તિઓમાં પણ થઈ શકે છે.


જાણો તમારી રાશી પ્રમાણે તમારા આજના દિવસ વિશે! (૨૮/૦૬/૨૦૨૦) - Ame Gujju Great\nHome Astrology જાણો તમારી રાશી પ્રમાણે તમારા આજના દિવસ વિશે! (૨૮/૦૬/૨૦૨૦)\nજાણો તમારી રાશી પ્રમાણે તમારા આજના દિવસ વિશે! (૨૮/૦૬/૨૦૨૦)\nતમારી આસપાસના લોકો તમને ખૂબ જ અપેક્ષાયુક્ત લાગશે-તમે આપી શકો તે કરતાં વધારનું વચન આપતા નહીં-અને અન્યોને ખુશ કરવા તમારી જાતને થકાવટની હદ સુધી ન ખેંચતા. આજે તમારું કોઈ નજીકી જોડે ઝગડો થયી શકે છે અને વાત કોર્ટ કચેરી સુધી જયી શકે છે. જેના લીધે તમારું વધારે ધન ખર્ચ થયી શકે છે. ટપાલ દ્વારા આવેલો સંદેશ સમસ્ત પરિવાર માટે આનંદ લાવશે. બાબતોને યોગ્ય રીતે હાથ ધરજો કેમ કે તમારા જીવનસાથીનો મૂડ બહુ સારો જણાતો નથી. આજે તમે તમારી જાતને સ્પૉટલાઈટ હેઠળ મહેસૂસ કરશો જ્યારે તમે કોઈને કરેલી મદદને કારણે તેને વળતર મળશે અથવા તેના કામની નોંધ લેવાશે. તમારા જીવનસાથી દ્વારા આપવામા આવેલી તાણને કારણે તમારી તબિયત પર અવળી અસર પડશે. દિવસ નો પહેલો ભાગ તમને થોડી આળસ નો અનુભવ કરી શકે છે, પરંતુ જો તમે ઘર ની બહાર નીકળવા ની હિંમત કરો છો, તો ઘણું કામ થઈ શકે છે.\nઆજે તમારો આત્મવિશ્વાસ વધશે તથા તમારૂં આગળ વધવું નિશ્ચિત છે. દિવસમાં મોડેથી નાણાકીય સ્થિતિ સુધરશે. તમારો ભાગીદાર સહકારપૂર્ણ તથા મદદરૂપ હશે. પ્રેમ જીવન ગતિશીલ હશે. તમારૂં ચકોર નિરીક્ષણ તમને અન્યોથી આગળ રહેવામાં મદદ કરશે. આજનો દિવસ તમારી માટે અનુકૂળ છે, કામમાં તેનો શ્રેષ્ઠતમ ઉપયોગ કરો. અટકેલી યોજનાઓ ને પુનર્જીવિત કરવા વેપારીઓએ આજે વિચારવું જોઇએ.\nઉપાય :- ॐ भौमाय नमः (ૐ ભૌમાય નમઃ) નો ૧૧ વખત જાપ કરો અને પ્રેમ જીવન પૂર્ણ કરો.\nએક કરતાં વધારે નર્વસબ્રેકડાઉન તમારી પ્રતિકાર તથા વિચારવાની શક્તિને હાનિ પહોંચાડી શકે છે. તમારી જાતને હકારાત્મક વિચારસરણી સાથે બીમારી સામે લડવા પ્રેરો. જે લોકો વગર વિચાર્યે પૈસા ખર્ચી રહ્યા છે આજે તેમને પૈસા નું મહત્વ સમજ આવી શકે છે. કેમકે તમને આજે પૈસા ની સખત જરૂર પડી શકે છે પરંતુ તમારી જોડે પર્યાપ્ત ધન નહીં હોય. બાળકોને તેમના અભ્યાસ પર ધ્યાન આપવાની તથા તેમના ભવિષ્યની યોજનાઓ ઘડવા પર ધ્યાન આપવાની જરૂર છે. પ્રેમ જીવન આશા લાવશે. આજે તમે તમારો મોટાભાગ નો સમય ઘરે સૂઈ ને વિતાવી શકો છો. સાંજે તમને લાગશે કે તમે કેટલો કિંમતી સમય બગાડ્યો છે. લગ્નજીવનમાં વ્યક્તિના એકાંતનું આગવું મહત્વ હોય છે, પણ આજે તમે એકમેકની નિકટ રહેવાની કોશિશ કરશો. રોમાન્સ ચોક્કસ જ જોરદાર છે. આજે, તમે તમારા ઘર ની છત પર પડી અને ખુલ્લા આકાશ તરફ જોવા નું પસંદ કરશો. આજે તમારી પાસે આ માટે પૂરતો સમય રહેશે.\nતમારૂં મગજ સારી બાબતોને સ્વીકારશે. મોડી પડેલી લેણી નીકળતી રકમ પાછી મળતા આર્થિક સ્થિતિ સુધરશે. તમારી ઉડાઉ જીવનશૈલી ઘરમાં તણાવનું કારણ બનશે, આથી રાત્રે મોડા સુધી બહાર રહેવાનું તથા અન્યો પર ખર્ચ કરવાનું ટાળો. રૉમાન્સને આજે ઓછું મહત્વ મળે એવું લાગે છે કેમ કે તમારૂં પ્રિયપાત્ર ખૂબ જ વધારે પડતી માગ કરી રહ્યું હોય એવું લાગે છે. આજે તમારી નજીક ના લોકો તમારી નજીક આવવા નો પ્રયત્ન કરશે પરંતુ તમારા મન ને શાંત રાખવા માટે તમે એકાંત માં સમય પસાર કરવા નું પસંદ કરશો. અણધાર્યા મહેમાનના આગમનથી તમારી યોજનાઓ પર પાણી ફરી વળી શકે છે, પણ તેનાથી તમારો દિવસ સુધરી જશે. આળસ પતન ની મૂળ છે; તમે યોગ અને ધ્યાન દ્વારા આ જડતા ને દૂર કરી શકો છો.\nસારા સમાચાર મળવાની શક્યતા છે. જે વેપારીઓ ના સંબંધ વિદેશો થી છે તેમને આજે ધન હાનિ થવા ની શક્યતા છે તેથી સાવચેતી થી ચાલો। યુવાનોને સાંકળતી પ્રવૃત્તિઓમાં સહભાગી થવા માટે સારો સમય. આજે તમે તમારા પ્રેમી સાથે ક્યાંક ફરવા જવા ની યોજના બનાવશો, પરંતુ કોઈ મહત્વપૂર્ણ કામ ના આગમન ને કારણે આ યોજના સફળ નહીં થાય, જેના કારણે તમારી વચ્ચે બોલાચાલી થઈ શકે છે. તમે આજે જે સ્વયંસેવી કામ કરશો તે માત્ર તમારી મદદ કરનારાઓને જ નહીં બલ્કે તમને પણ તમારી જાત તરફ વધુ હકારાત્મક રીતે જોતા કરશે. આજે તમે તમારા જીવનસાથી સાથે તમારી કિશોરાવસ્થામાં જશો અને એ નિર્દોષ મસ્તીને યાદ કરશો તથા તેને ફરી માણશો. આજે, ઘર ની બહાર રહેતા જાતકો ને તેમના ઘર ની ખૂબ યાદ આવશે. તમે તમારા મન ને હળવા બનાવવા માટે લાંબા સમય સુધી પરિવાર સાથે વાત કરી શકો છો.\nઉપાય :- કાંટાળા માં થી બહાર આવવા માટે વહેતા પાણી ની મુલાકાત લો અને માછલીઓ ને ખવડાવો.\nતમારૂં ઝઘડાખોર વર્તન તમારા શત્રુઓની યાદીમાં વધારો કરશે. કોઈને પણ તમને એટલા ગુસ્સે કરવા ન દો કે જેનો પસ્તાવો તમને પછીથી થાય. તમારા પિતા ની કોઈ સલાહ તમને કાર્યક્ષેત્ર માં આજે ધનલાભ કરાવી શકે છે. તમારા શોખ પોષવા તથા તમારા પરિવારના સભ્યોને મદદ કરવા માટે પણ તમે તમારો થોડો સમય ખર્ચી શકો છો. ચિંતા ન કરતા આજે તમારા દુઃખ બરફની જેમ ઓગળી જશે. જેમની સાથે તમારો સમય ખરાબ થાય છે તેમની સાથે સંપર્ક વધારવા નું ટાળો. તમારો કોઈ જૂનો મિત્ર તમે તમારા જીવનસાથી સાથે વિતાવેલી યાદગાર ક્ષણોની યાદ પોતાની સાથે લઈને આવશે. દિવસ માં સ્વપ્ન જોવું એટલું ખરાબ નથી – જો કે તમે તેના દ્વારા કેટલાક રચનાત્મક વિચારો મેળવી શકો. તમે આજે આ કરી શકો છો, કારણ કે તમારી પાસે સમય નો અભાવ રહેશે નહીં.\nઆજે તમારે બેસવાની અને આરામ કરવાની-તથા શોખમાં ઓતપ્રોત થવાની તથા તમને જે કરવું ગમે છે તે કરવાની જરૂર છે. તમારી પાસે પૈસા પણ પર્યાપ્ત માત્રા માં હશે અને આની સાથેજ મન માં શાંતિ પણ હશે. મિત્રોનો સાથ રાહત આપશે. ગુપ્ત બાબતો તમારી પ્રતિષ્ઠાને હાનિ કરી શકે છે. નિંદા-કૂથલી તથા અફવાઓથી દૂર રહો. તમારા જીવનસાથીની આળસ આજે તમારા અનેક કામ રખડાવી શકે છે. જો કોઈ સાથીદાર ની અચાનક તબિયત ખરાબ થાય છે, તો આજે તમે તેને પૂરો ટેકો આપી શકો છો.\nઉપાય :- એક સુચારુ રૂપ થી ચાલવાવાળા પ્રેમ જીવન માટે કોઈપણ ધાર્મિક સ્થળ ઉપર સાત બદામ અને એક નારિયેળ દાન કરો.\nઅન્યો સાથે ખુશી વહેંચવાથી તમારા સ્વાસ્થ્યમાં સુધારો થશે. ભાઈ બહેનો ની મદદ થી આજે તમને આર્થિક લાભ મળી શકશે। પોતાના ભાઈ બહેનો ની સલાહ લો. તમારા જીવનસાથીની તબિયત ચિંતા કરાવી શકે છે. આનંદ આપીને તથા ભૂતકાળની ભૂલોને માફ કરીને તમે તમારા જીવનને લાયક બનાવશો. ખાલી સમય માં કોઈ પુસ્તક વાંચી શકો છો. જો કે તમારા ઘરના બાકી ના સભ્યો તમારી એકાગ્રતા ને ખલેલ પહોંચાડે છે. કેટલાક લોકો માને છે કે લગ્નજીવન એટલે ઝધડા અને સેક્સ, પણ આજે બધું જ શાંત અને સૌમ્ય રહેશે. આ સપ્તાહ માં, તમે ઘણું બધું કરવા માંગો છો, પરંતુ જો તમે કામ કરવા નું ટાળતા જશો, તો તમને ખીજવવું લાગશે.\nઉપાય :- જરૂરિયાતમંદો જોડે દુર્ગા મંદિર ઉપર અર્પણ કરેલો પ્રસાદ વહેંચવાથી સારો કુટુંબજીવન મેળવી શકાય છે.\nલાગણીની દૃષ્ટિએ તમે ખૂબ જ નિર્બળ હશો-આથી તમને ઠેસ પહોંચે એવી પરિસ્થિતિથી તમે દૂર જ રહેજો. પોતાના જીવનસાથી જોડે તમે આજે ભવિષ્ય માટે ની કોઈ યોજના બનાવી શકો છો અને શક્યતા છે કે તે યોજના સફળ પણ થાય. તમે જેને પ્રેમ કરે છો એવા લોકો પાસેથી ભેટ મેળવવા અથવા તેમને આપવા માટે મંગળકારી દિવસ. આજે તમારો પ્રેમી તેની વાતો તમારી વાત સાંભળવા કરતાં વધુ કહેવા માંગશે, જેના કારણે તમે થોડા પરેશાન થઈ શકો છો. તમારા ઘર ની નજીક ના કોઈ કહેશે કે આજે તમારી સાથે સમય વિતાવશે પરંતુ તમારી પાસે તેમના માટે સમય નહીં હોય, જેના કારણે તેઓને ખરાબ લાગશે અને તમને પણ ખરાબ લાગશે. કામમાં પરિસ્થિતિ તમારી તરફેણમાં હોય એવું જણાય છે. આ દિવસ ખૂબ સારો હોઈ શકે છે – તમે મિત્રો અથવા કુટુંબીઓ સાથે બહાર જઇને ફિલ્મ જોવાની યોજના પણ બનાવી શકો છો.\nતમે પરિસ્થિતિની કમાન સંભાળશો એટલે તમારી બેચેની દૂર થઈ જશે.તમને એ સમજાવાની શક્યતા છે કે બધું સાબુના પરપોટા જેવું ક્ષણભંગુર છે જ હિંમત સાથેના પ્રથમ સંપર્કથી જ ગાયબ થઈ જાય છે. પોતાનું ધન સંચય કેવી રીતે કરવું છે તે હુનર તમે આજે શીખી શકો છો અને આ હુનર ને શીખી તમે પોતાનું ધન બચાવી શકો છો. તમારા બાળકના એવોર્ડ સમારંભમાં આમંત્રણ આનંદનું કારણ બની શકે છે. તમારા સંતાનને તમારી અપેક્ષાઓ પર પાર ઉતરતા જોઈ તમારૂં સપનું સાકાર થઈ રહ્યું હોવાનું લાગશે. કામ બાકી હોવા છતાં રૉમાન્સ તથા સામાજિક બાબતો તમારા મગજ પર રાજ કરશે. આ રાશિ ના લોકો ખૂબ જ રસપ્રદ હોય છે. કેટલીકવાર તેઓ લોકો વચ્ચે ખુશ હોય છે, કેટલીક વખત ખાનગી માં, છતાં એકલા સમય પસાર કરવો એટલું સરળ નથી, તેમ છતાં, આજે તમે ચોક્કસપણે તમારા માટે થોડો સમય કાઢવા માં સમર્થ હશો. આજનો દિવસ તમારા લગ્નજીવનના સુંદર દિવસોમાંનો એક બની શકે છે. જો એક નાનો વ્યક્તિ પણ તમને સલાહ આપે છે, તો તે સાંભળો કારણ કે ઘણી વખત તમને નાના લોકો પાસે થી જીવન જીવવા ની મોટી શીખ મળે છે.\nઉપાય :- ગોળ અથવા ખાંડ ને ઘઉં ના બાંધેલા લોટ માં ભેળવી ગોળીઓ બનાવી ગાય ને આપો આના થી તમને થકાન ના અનુભવ થી રાહત મળશે.\nસ્વાસ્થ્ય બરાબર રહેશે. તમે ધાર્યા ન હોય એવા સ્થળેથી થનારો આર્થિક લાભ તમારા દિવસને ઝળકાવશે. એક સુંદર અને અદભુત સાંજ માટે મહેમાનો તમારા ઘરમાં ભીડ કરશે. પ્રેમ જીવન આજે વિવાદાસ્પદ બની શકે છે. તમારા દેખાવ અને વ્યક્તિત્વને નીખારવા કરેલા પ્રયત્નો તમારા સંતોષ મુજબનું પરિણામ આપશે. તમારા સંબંધીઓ આજે તમારા સુખી લગ્નજીવનને થોડુંક નુકસાન પહોંચાડી શકે છે. રજા ખરાબ થઈ – તેના વિશે વિચાર કરવા ને બદલે, તમે બાકી નો દિવસ કેવી રીતે વધુ સારી બનાવી શકો છો તેનો વિચાર કરો.\nરચનાત્મક શોખ તમને નિરાંતવા રાખશે. કમિશન,ડિવિડન્ડ અથવા રૉયલ્ટીઝમાંથી તમે લાભ મેળવશો. દિવસના ઉત્તરાર્ધ માટે કશુંક ઉત્તેજનાસભર અને મનોરંજક વિચારી રાખો. કેટલાક માટે લગ્નની શરણાઈના સૂર સંભળાય છે તો કેટલાકને રૉમાન્ મળવાથી તેમનો જુસ્સો વધશે. સંવાદ સાધવાની તમારી રીત તથા કામ કરવાનું કૌશલ્ય પ્રભાવિત કરનારા રહેશે. આજે તમારા જીવનસાથી સાથે તમને તમારા જીવનની શ્રેષ્ઠ સાંજ ગાળવા મળશે. વધારે વાતો કરવા થી તમને આજે માથા નો દુખાવો થઈ શકે છે. તો જેટલી જરૂર હોય તેટલી વાતો કરો.\nઉપાય :- પોતાનો ઉર્જા સ્તર વધારવા માટે પલાળેલા બદામ ખાઓ.\nદિવસ ના ચોઘડિયા ( રવિવાર, જૂન 28, 2020) સૂર્યોદય – 06:09 AM\nઉદ્વેગ ૦૬:૦૯ ૦૭:૪૯\nચલ ૦૭:૪૯ ૦૯:૨૯\nલાભ ૦૯:૨૯ ૧૧:૧૦\nઅમૃત ૧૧:૧૦ ૧૨:૫૦\nકાળ ૧૨:૫૦ ૧૪:૩૦\nશુભ ૧૪:૩૦ ૧૬:૧૦\nરોગ ૧૬:૧૦ ૧૭:૫૦\nઉદ્વેગ ૧૭:૫૦ ૧૯:૩૦\nરાત્રીના ના ચોઘડિયા ( રવિવાર, જૂન 28, 2020) સૂર્યાસ્ત : 07:30PM\nશુભ ૧૯:૩૦ ૨૦:૫૦\nઅમૃત ૨૦:૫૦ ૨૨:૧૦\nચલ ૨૨:૧૦ ૨૩:૩૦\nરોગ ૨૩:૩૦ ૦૦:૫૦\nકાળ ૦૦:૫૦ ૦૨:૧૦\nલાભ ૦૨:૧૦ ૦૩:૨૯\nઉદ્વેગ ૦૩:૨૯ ૦૪:૪૯\nશુભ ૦૪:૪૯ ૦૬:૦૯\nPrevious article જાણો તમારી રાશી પ્રમાણે તમારા આજના દિવસ વિશે! (૨૭/૦૬/૨૦૨૦)\nNext article જાણો તમારી રાશી પ્રમાણે તમારા આજના દિવસ વિશે! (૨૯/૦૬/૨૦૨૦)


દુબઈઃ આ ત્રણ બાબતોને રાહુલ ગાંધીએ ગણાવી દેશની મોટી સમસ્યા - news\nદુબઈઃબેરોજગારી, ખેડૂતોની સ્થિતિ, અસહિષ્ણુતાને રાહુલ ગાંધીએ ગણાવી દેશની મોટી સમસ્યા\nJan 12, 2019, 10:58 IST\nભારતમાં નોટબંધી કરવાથી લાખો લોકોનો રોજગાર છીનવાઈ ગયો છે.\nદુબઈમાં મૂળ ભારતીય લોકોને સંબોધિત કરતાં કોંગ્રેસ પ્રમુખ રાહુલ ગાંધીએ કહ્યું કે આ સમયે ભારત3મોટી સમસ્યાઓ સામે લડી રહ્યો છે. પોતાના સંબોધનમાં રાહુલ ગાંધીએ કહ્યું લાખો યુવાનોને રોજગારની સમસ્યા છે. તેનું કારણ નોટબંધી અને જીએસટી છે. ભારતમાં નોટબંધી કરવાથી લાખો લોકોનો રોજગાર છીનવાઈ ગયો છે. ત્યાર પછી જીએસટી લાગુ પાડવામાં આવ્યો જેમાં ઘણાં લોકો બરબાદ થઈ ગયા. અમે રોજગારીને ફ્રંટ ફૂટ પર રાખવા માગીએ છીએ. ચીને પ્રોડક્શન વધારીને બેરોજગારીની સમસ્યાથી છૂટકારો મેળવી લીધો.\nરાહુલ ગાંધીએ જણાવ્યું કે ભારતની બીજી અને સૌથી મોટી સમસ્યા છે કે ખેડૂતો ખૂબ જ મુશ્કેલીમાં છે. ખેડૂત સંઘર્ષ કરી રહ્યા છે, પણ તેને પોતાનું ભવિષ્ય નથી દેખાતું. અમને વધુ એક હરિત ક્રાંતિની જરૂર છે. ભારતીય જનસમુદાયને સંબોધિત કરતાં કહ્યું કે તમને ખબર જ હશે કે ખેડૂતો કેટલી સમસ્યાઓથી ઝઝૂમા રહ્યો છે. જો ભારતનો ખેડૂત સફળ થશે તો ભારત પણ સફળ થશે.\nત્રીજી સમસ્યા રાહુલ ગાંધીએ જણાવી કે દેશમાં અસહિષ્ણુતાનો માહોલ છે. શુ તમે એવા ભારતની કલ્પના કરી શકો છો કે જ્યાં એવી માન્યતા હોય કે માત્ર એક જ વિચાર યોગ્ય છે બાકી બધુ ખોટું. આજની તારીખમાં ભારત આખું જુદા જુદા વિભાગોમાં વહેંચાયેલું છે તે અહીંનો પ્રત્યેક NRI જાણે જ છે. ધર્મ અને જાતિમાં, અમીર અને ગરીબમાં લોકોના ભાગલા કરવામાં આવે છે. શું ક્યારેય અંદર-અંદર લડતી ટીમની જીત થઈ છે? કેટલાક લોકો ભારતને કોંગ્રેસમુક્ત બનાવવા માગે છે પણ અમે ક્યારેય ભારતને ભાજપામુક્ત કરવાની વાત નથી કરતાં. રાહુલે કહ્યું કે ભારતમાં એકતા લાવવાની જરૂર છે. ભારતનું પ્રત્યેક રાજ્ય જ્યાં સુધી મજબૂત નહીં થાય ત્યાં સુધી ભારત મજબૂત નહીં થઈ શકે.\nઆ પણ વાંચો : માયાવતી-અખિલેશ આજે કરશે મહત્ત્વની જાહેરાત\nરાહુલે કહ્યું કે અમે સૅમ પિત્રોડાને કહ્યું છે કે યૂએઈ, અબુધાબી, અમેરિકા એટલે કે જ્યાં હાલ NRI રહે છે, તેમની સાથે વાત કરીને જાણો કે તેમને શું જોઈએ છે. અમે એમારા મેનિફેસ્ટોમાં તેને સામેલ કરીશું. 2019ના કોંગ્રેસના મેનિફેસ્ટોમાં નવા ભારતની ઝલક હશે. તમારો સાદ તેમાં સાંભળવામાં આવશે.\nrahul gandhicongressdubaiLok Sabha


Gujarati News » Entertainment » Transwoman model actress Sherin Celine Matthews commits suicide over depression issues during ongoing video chat, fifth case recorded withinayear\nSherin Selin Mathew Suicide: ટ્રાન્સવુમન મોડલ-એક્ટ્રેસ શેરિન સેલિન મેથ્યુએ વીડિયો ચેટ પર ડિપ્રેશનના લીધે લગાવી ફાંસી, છેલ્લા એક વર્ષમાં આ પાંચમો કેસ\nસાઉથ ઈન્ડસ્ટ્રીમાં (South Industry) એક પછી એક દુખદ સમાચાર સાંભળવા મળી રહ્યા છે. અભિનેત્રી શેરીન સેલિન મેથ્યુનું (Sherin Selin Mathew) મંગળવારે નિધન થયું હતું. ત્યારથી મનોરંજન જગતમાં ચારેબાજુ શોકનો માહોલ છવાયો છે. સમાચાર મુજબ કેરળના એર્નાકુલમ જિલ્લાના કોચી વિસ્તારમાં રહેતી 26 વર્ષની ટ્રાન્સવુમન મોડલ શેરીન તેના ભાડાના એપાર્ટમેન્ટમાં રહેતી હતી. જ્યાં મંગળવારે તેનો મૃતદેહ મળી આવ્યો હતો. કહેવામાં આવી રહ્યું છે કે અભિનેત્રીએ કથિત રીતે આત્મહત્યા કરી છે. શેરીન આત્મહત્યા કરતી વખતે જે વ્યક્તિ સાથે વીડિયો ચેટિંગ કરી રહી હતી, તે જ વ્યક્તિએ આ ઘટના અંગે પોલીસ અધિકારીઓને જાણ કરી હતી. જોકે પોલીસની ટીમ અભિનેત્રીના ઘરે પહોંચવાનો પ્રયાસ કરે ત્યાં સુધીમાં શેરીને પંખાથી લટકીને આત્મહત્યા કરી લીધી હતી.\nજણાવવામાં આવી રહ્યું છે કે શેરીન ઘણા સમયથી ડિપ્રેશનમાં હતી. ઉપરાંત, અભિનેત્રી તેના મિત્ર સાથે સમસ્યાઓ અને અણબનાવને કારણે તેના અંગત જીવનમાં ડિપ્રેશનમાંથી પસાર થઈ રહી હતી. આત્મહત્યા બાદ ઘટનાસ્થળે પહોંચેલી પોલીસ ટીમે તપાસ શરૂ કરી છે.\nશેરીન ડિપ્રેશન સામે લડી રહી હતી\nપોલીસ દ્વારા મિત્રોની પૂછપરછમાં જાણવા મળ્યું હતું કે શેરીન ઘણા સમયથી ડિપ્રેશનમાં હતી. તેણીએ કોઈને મળવાનું પણ બંધ કરી દીધું હતું અને તે ડિપ્રેશનનો શિકાર બની હતી. હાલ પોલીસે મોડલના મૃતદેહને પોસ્ટમોર્ટમ માટે મોકલી આપ્યો છે. સાથે જ નજીકના મિત્રોના નિવેદન નોંધ્યા બાદ તેણે તપાસ શરૂ કરી છે.\nછેલ્લા એક વર્ષમાં 5મો કેસ\nઅગાઉ શહાના નામની અન્ય એક મોડલ-નાના સમયની અભિનેત્રી તેના 21માં જન્મદિવસના પ્રસંગે કોઝિકોડમાં તેના પોતાના ઘરમાં મૃત હાલતમાં મળી આવી હતી. કેરળની પ્રથમ રેડિયો જોકી, ટ્રાન્સજેન્ડર અનાયા કુમારી એલેક્સે પણ વર્ષ 2021માં આત્મહત્યા કરી હતી. કોચીમાં છેલ્લા એક વર્ષમાં આ પાંચમો ટ્રાન્સજેન્ડર આત્મહત્યાનો કેસ છે.\nSouth actresssuicide casetransgendertransgender community


Review : હસાવતા-હસાવતા રડાવી દેતી ઇક્કીસ તોપોં કી સલામી... | Review Ekkees Toppon Ki Salaami: ItsaHeart Touching Film - Gujarati Oneindia\n7 min ago બસવરાજ બોમ્મઇ બન્યા કર્ણાટકના નવા મુખ્યમંત્રી, રાજભવનમાં શપથ ગ્રહણ કર્યા\n24 min ago રાજ્યમાં વરસાદની મેરેથોન ઈનિંગ્સ યથાવત, અત્યાર સુધીમાં આટલો વરસાદ નોંધાયો\n31 min ago જમ્મુ કાશ્મીરના કિશ્તવાડમાં આભ ફાટ્યુ,4લોકોના મોત, 30થી વધુ ગુમ\n| Updated: Saturday, October 11, 2014, 13:55 [IST]\nફિલ્મ : ઇક્કીસ તોપોં કી સલામી\nદિગગ્દર્શક : રવીન્દ્ર ગૌતમ\nસંગીતકાર : રામ સમ્પત\nકલાકાર : અનુપમ ખેર, નેહા ધુપિયા અને દિવ્યેંદુ શર્મા\nસમીક્ષા : આજકાલ જે પ્રકારની ફિલ્મો બની રહી છે, તે જોતા લાગે છે કે આજે લોકો વચ્ચે મનોરંજન તરીકે વલ્ગારિટી, એડલ્ટ કૉમેડી અને ધડ-માથા વગરની વાર્તાઓ જ પિરસાય છે. લોકો સામે જે પ્રકારનો હાસ્ય પિરસાય છે, તે જોઈ લાગે છે કે જાણે આજકાલના ફિલ્મકારો કટાક્ષ કરવાનું અને સ્વસ્થ હાસ્ય ભુલી જ ચુક્યા છે. આવા લોકોના ગાલે તમાચો મારે છે દિગ્દર્શક રવીન્દ્ર ગૌતમની ફિલ્મ ઇક્કીસ તોપોં કી સલામી.\nઇક્કીસ તોપોં કી સલામી નાનકડી ફિલ્મ વડે દમદાર તથા હૃદયસ્પર્શી સંદેશ આપે છે. એમ કહેવું ખોટુ નહીં ગણાય કે રવીન્દ્ર ગૌતમે બહેતરીન ફિલ્મ બનાવી છે. ઇક્કીસ તોપોં કી સલામીને કૉમેડીની ચાસનીમાં ખૂબ જ રોચક રીતે પિરસાઈ છે અને આ કામ કર્યુ છે અભિનેતા અનુપમ ખેરે. તેમણે પોતાના સશક્ત અભિનય વડે ફિલ્મમાં પ્રાણ પૂરી દીધાં છે. એક ઈમાનદાર તથા સિદ્ધાંત પ્રિય, પણ ગરીબ માણસનું મહત્વ શું છે ભ્રષ્ટાચારી સમાજમાં અને પરિવારમાં? તેનું ચિત્રણ અનુપમ ખેરે ખૂબીપૂર્વક કર્યુ છે.\nઅનુપમના બંને નાલાયક દીકરાઓનું પાત્ર દિવ્યેંદુ શર્મા તથા મનુ ઋષિએ સારી રીતે ભજવ્યું છે, તો નેહા ધુપિયા અને અદિતી શર્માએ જેટલો રોલ મળ્યો, તેમાં છાપ છોડી છે. સરવાળે ઇક્કીસ તોપોં કી સલામી સારી ફિલ્મ છે કે જેને સાર્થક સિનેમાના ફૅન્સ પસંદ કરશે. ફિલ્મનું પ્રમોશન સારી રીતે કરાયુ હોત, તો આ ફિલ્મ ચોક્કસ બૉક્સ ઑફિસે કમાલ કરી શકી હોત.\nવાર્તા : ઇક્કીસ તોપોં કી સલામી ફિલ્મની વાર્તા એક પ્રામાણિક મ્યુનિસિપલ કર્મચારી પુરુષોત્તમ નારાયણ જોશી (અનુપમ ખેર)ના સંઘર્ષ સાથે શરૂ થાય છે કે જે મચ્છર મારવાની દવાના છંટકાવનું કામ કરે છે. તેના સિદ્ધાંત અને પ્રામાણિકતા જ તેની દોલત છે. તેની પાસે પૈસા નથી, તેથી તેના દીકરાઓ વચ્ચે અને સમાજ વચ્ચે તેમનું ખૂબ મજાક ઉડાવાય છે. પુરુષોત્તમના બંને દીકરા સ્વાર્થી છે અને પૈસા કમાવવાના ચક્કરમાં ખોટા કામ કરતા નથી ખચકાતાં. દરમિયાન અચાનક જ પુરુષોત્તમ સામે ભ્રષ્ટાચારનો આરોપ લાગે છે કે જે તેમની ઈમાનદારી સહન નથી કરી શકતી. તેથી પુરુષોત્તમ મોતનો ભોગ બની જાય છે. પુરુષોત્તમના મોત બાદ તેમના બંને દીકરાઓને પોતાની ભૂલોનો અહેસાસ થાય છે અને પોતાના પપ્પાના માથે લાગેલ કલંક ધોવા માટે બંને ઇક્કીસ તોપોં કી સલામી આપવાના સોગંધ લે છે. શું થાય છે પુરુષોત્તમ નારાયણ જોશીના મૃતદેહનું? તેને ઇક્કીસ તોપોં કી સલામી મળે છે? હા, તો કઈ રીતે? સવાલોના જવાબ જાણવા જોઈ નાંખો ઇક્કીસ તોપોં કી સલામી થિયેટરમાં :\nઇક્કીસ તોપોં કી સલામીમાં અનુપમ ખેરે પોતાના અભિનય વડે પ્રાણ પૂરી દીધાં છે.\nઇક્કીસ તોપોં કી સલામીમાં દિગ્દર્શક રવીન્દ્ર ગૌતમે કમાલ કરી દીધું છે.\nદિગ્દર્શકે સુંદર રીતે આ ફિલ્મ બનાવી છે.\nનેહા ધુપિયા અને અદિતી શર્માએ પણ પોતાના હિસાબે યોગ્ય કામ કર્યુ છે.\nજેઓ સાર્થક વ્યંગ્ય પસંદ કરે છે, તેઓએ ઇક્કીસ તોપોં કી સલામી ચોક્કસ જોવી જોઇએ.\nBirthday Special : અમિતાભની રૅર અને અનસીન તસવીરો\nreview ekkees toppon ki salaami neha dhupia anupam kher bollywood photo feature રિવ્યૂ ઇક્કીસ તોપોં કી સલામી નેહા ધુપિયા અનુપમ ખેર બૉલીવુડ ફોટો ફીચર


Donald Trump: અમેરિકામાં રાજકીય સંકટઃ જીદે ચઢેલા ટ્રમ્પે સમય પહેલા પોતાનું પદ છોડવું પડશે? - donald trump urges americans to be 'united' but doesn't mention impeachment | I am Gujarat\nઅમેરિકામાં રાજકીય સંકટઃ જીદે ચઢેલા ટ્રમ્પે સમય પહેલા પોતાનું પદ છોડવું પડશે?\nTejas Jingar | I am Gujarat | Updated: 14 Jan 2021, 07:40:00 AM\nડોનાલ્ડ ટ્રમ્પની અમેરિકાના નાગરિકોને શાંતિ રાખવા અને ડરનો માહોલ ઉભો કરતું પગલું ના ભરવાની અપીલ\nવોશિંગટનઃ ડોનાલ્ડ ટ્રમ્પે બે વખત મહાભિયોગનો સામનો કરવો પડ્યો છે, અને આવું અમેરિકાના પહેલા રાષ્ટ્રપ્રમુખ સાથે બન્યું છે. ડેમોક્રેટિક પાર્ટીની બહુમતિ ધરાવતા પ્રતિનિધિ સભાએ બુધવારે રાત્રે કેપિટલ બિલ્ડિંગમાં હિંસા મામલે ટ્રમ્પની સામે મહાભિયોગ પ્રસ્તાવ પર પોતાની મોહર લગાવી દીધી છે. હાઉસ ઓફ રિપ્રેજન્ટેટિવમાં વોટિંગ દરમિયાન ટ્રમ્પે મહાભિયોગ પ્રસ્તાવના પક્ષમાં 232 અને વિરોધપક્ષમાં 197 મત પડ્યા છે. પ્રસ્તાવના પક્ષમાં મત કરનારામાં 222 ડેમોક્રેટિક સાંસદ રહ્યા, જ્યારે 10 રિપબ્લિકન. મહાભિયોગ માટે 218 મતોની જરુર હોય છે.\nસમય પહેલા પદ છોડવું પડશે?\nઆ સાથે અમેરિકામાં રાજકીય સંકટ તોળાઈ રહ્યું છે. હવે સૌની નજર સેનેટ પર છે. પરંતુ મહાભિયોગનો પ્રસ્તાવ સેનેટમાં પણ પાસ થઈ જાય તો ડોનાલ્ડ ટ્રમ્પે નક્કી સમય પહેલા રાષ્ટ્રપ્રમુખનું પદ છોડવું પડશે. સેનેટમાં મહાભિયોગ પ્રસ્તાવ પાસ કરાવવા માટે બે તૃતિયાંસ બહુમતિ જરુરી છે. જોકે, સનેટમાં રિપબ્લિક નેતાઓ પાસે 50 સામે 51ની સામાન્ય બહુમતિ છે. આવામાં પ્રસ્તાવ પાસ કરાવવો થોડો મુશ્કેલ દેખાઈ રહ્યો છે, પરંતુ એ ના ભુલવું જોઈએ કે ઘણાં રિપબ્લિકન પણ ટ્રમ્પની વિરોધમાં છે.\n2019માં પણ કરવો પડ્યો હતો મહાભિયોગનો સામનો\nઅમેરિકાના રાષ્ટ્રપ્રમુખ ડોનાલ્ડ ટ્રમ્પે આ પહેલા 2019માં પણ મહાભિયોગનો સામનો કરવો પડ્યો હતો. જોકે, ફેબ્રુઆરી 2020માં ડોનાલ્ડ ટ્રમ્પના સહયોગીઓ રિપબ્લિકનની બહુમતિ સેનેટની શક્તિનો દુરોપયોગના આરોપને 52-48ના અંતરથી ફગાવ્યો હતો. ડોનાલ્ડ ટ્રમ્પ મહાભિયોગના આરોપ લાગવા છતાં ફરી રાષ્ટ્રપ્રમુખની ચૂંટણી લડનારા પહેલા વ્યક્તિ છે.\nટ્રમ્પની હિંસા નહીં કરવાની અપીલ\nઆ પહેલા ચર્ચા દરમિયાન રાષ્ટ્રપ્રમુખ ટ્રમ્પે વાઈટ હાઉસ તરફથી આવેલા નિવેદનમાં લોકોને અપીલ કરી કે દેશમાં હવે કોઈ હિંસા ના થવી જોઈએ. કોઈએ કાયદો તોડનારું કામ ના કરવું જોઈએ. આ એ નથી જેનો હું સપોર્ટ કરું છું. આ બાબતોથી અમેરિકા ઉભું નથી. હું બધા અમેરિકનોને અપીલ કરું છું કે તેઓ તણાવ ઘટાડવા અને માહોલ શાંત કરવામાં મદદ કરે.\nVideo: ઝૂમાં નકલી 'સિંહ' બનીને ફરતો હતો અને જોઈ ગયા અસલી સિંહ, થઈ આવી હાલત આર્ટિકલ શો\nunity in america Politics in America Political situation in America Impeachment Donald Trump America\nWeb Title : donald trump urges americans to be 'united' but doesn't mention impeachment


સુરતના કોર્પોરેટરોએ મહેશ સવાણી જ્યાં સુધી પરત નહીં આવે ત્યાં સુધી અનશનની જાહેરાત કરી હતી | infometicus\nસુરતના કોર્પોરેટરોએ મહેશ સવાણી જ્યાં સુધી પરત નહીં આવે ત્યાં સુધી અનશનની જાહેરાત કરી હતી\n
સુરતઃ આમ આદમી પાર્ટી છોડ્યા પછી મહેશ સવાણીને સુરત ખાતે શહેર કોર્પોરેશનના સભ્યો મળવા પહોંચ્યા હતા. આમ આદમી પાર્ટીની કોર્પોરેટર ટીમે  મહેશ સવાણીની મુલાકાત લીધી હતી. આમ આદમી પાર્ટી સુરત શહેર પ્રમુખ મહેન્દ્ર નાવડિયા તેમજ સુરત મહાનગરપાલિકાનાં વિપક્ષ નેતા ધર્મેશ ભંડેરીનાં નેતૃત્વમાં કોર્પોરેટરો મુલાકાત કરી હતી.
\n
આ સમયે આપની કોર્પોરેટર યુવતીઓ રડી પડી હતી અને પક્ષ ન છોડવા વિનંતી કરી હતી. આ સમયે એક કોર્પોરેટર તો તેમના પગે પડી ગયા હતા અને પક્ષ ન છોડવા આજીજી કરી હતી. કોર્પોરેટર  રચના હિરપરા,  વિપુલ સુહાગીયા,  પાયલ સાકરિયા,  શોભના કેવડીયા, મોનાલી હિરપરા, અશોક ધામી સહિતની કાર્યકર્તાઓની ટીમ આમ આદમી પાર્ટીના પૂર્વ નેતા મહેશ સવાણીને મળ્યા હતા. આમ આદમી પાર્ટી ન છોડવા માટે રજૂઆત કરી હતી. સૌ સાથે મળીને પરિવર્તનની લડાઈ લડવાની હાંકલ કરવા માટે આમ આદમી પાર્ટી કાર્યકર્તા ટીમ મહેશ સવાણીને મળી હતી.
\n
ગુજરાતમાં આમ આદમી પાર્ટીને વધુ એક ફટકો પડ્યો છે. સમાજ સેવક અને ઉદ્યોગપતિ મહેશ સવાણીએ આમ આદમી પાર્ટી છોડવાની જાહેરાત કરી છે. સુરતના જાણિતા સમાજસેવક અને ઉદ્યોગપતિ મહેશ સવાણી હવે માત્ર સમાજસેવા પર ધ્યાન કેંદ્રીય કરશે. મહેશ સવાણીએ આમ આદમી પાર્ટી છોડી પત્રકાર  પરિષદ કરી હતી.  મહેશ સવાણીએ કહ્યું આપમાં આવવાથી પરિવારને સમય આપી શકતો નથી.  સમાજ સેવા માટે સમય નથી મળતો. મેં પહેલા કહ્યું હતું કે રાજનીતિમા આવી સારી સેવા કરીશ. મને કોઈ હોદ્દાનો રસ નથી.  હું સેવાનો માણસ છું,  રાજનીતિનો માણસ નથી.
\n
મહેશ સવાણીએ ભારતીય જનતા પાર્ટીમાં જોડાવાના સંકેત આપ્યા છે. તેમણે કહ્યું સેવા કરવાનો મોકો મળે તે માટે ક્યાં જોડાવું તે સમય પ્રમાણે નક્કી કરીશ. રાજીખુશીથી આમ આદમી પાર્ટી છોડી છે.
\n

આ પહેલાં આજે સવારે ગુજરાતમાં આમ આદમી પાર્ટીને પડેલા એક મોટા ફટકામાં જાણીતા ગાયક વિજય સુવાળા  આમ આદમી પાર્ટી છોડીને ભાજપમાં જોડાઈ ગયા હતા.  ગુજરાતમાં  આમ આદમી પાર્ટીના ઉપપ્રમુખ વિજય સુવાળાને ભાજપના પ્રદેશ પ્રમુખ સી.આર. પાટિલે ભાજપનો ખેસ પહેરાવીને ભાજપમાં પ્રવેશ આપ્યો હતો. એ પછી આમ આદમી પાર્ટીનાં નીલમબેન વ્યાસ પણ ભાજપમાં જોડાઈ ગયાં હતાં. આમ એક જ દિવસમાં આમ આદમી પાર્ટીને ત્રીજો ફટકો પડ્યો છે.
\n
મહેશ સવાણી દિલ્હીના નાયબ મુખ્યમંત્રી મનીષ સિસોદિયાની જૂન, 2021ની સુરતની મુલાકાતે વખતે આમ આદમી પાર્ટીમાં જોડાયા હતા.  સુરતના જાણીતા ઉદ્યોગપતિ મહેશ સવાણીએ આમ આદમી પાર્ટીમાં જોડાઈને ‘આપ’નો ખેસ પહેર્યા બાદ રાજ્યમાં ભારતીય જનતા પાર્ટીની સરકાર પ્રત્યે ભારોભાર નારાજગી વ્યક્ત કરી હતી. મહેશ સવાણી ભાજપનો સાથ છોડી આમ આદમી પાર્ટીમાં જોડાતા સુરતના રાજકારણમાં ગરમાવો આવી ગયો હતો.
\n
’આપ’માં જોડાયા બાદ મહેશ સવાણીએ કહ્યું હતું કે, ‘મેં 51 વર્ષે રાજકારણમાં પ્રવેશ કર્યો છે. મેં નવા ઘરમાં જવાનું પસંદ કર્યું. ગુજરાતનું કામ કરવા રાજકારણમાં આવી રહ્યો છું. સત્તાધીશો મને હેરાન કરશે તેવું પણ અનેક લોકોએ કહ્યું. પણ મેં નક્કી કર્યું છે કે, ભલે મારે જેલમાં જવું પડશે, ભલે બે-બે ગોળી મારી દેશે. મેં નવી જમીન પસંદ કરી છે.
\n
મહેશ સવાણી સુરતના જાણીતા પાટીદાર ઉદ્યોગપતિ છે. તેઓ મૂળ ભાવનગરના જિલ્લાના રાપરડા ગામના વતની છે અને પીપી. સવાણી ગ્રુપના સંચાલક છે. ડાયમંડ, એજ્યુકેશન, રિયલ એસ્ટેટના બિઝનેસ સાથે સંકળાયેલા છે. 2019માં તેમણે ભાજપમાંથી ટિકિટ માગી હતી. મહેશ સવાણી અનાથ દીકરીઓના લગ્ન કરાવે છે. 2008થી તે  મોટા પાયે આવા સમૂહ લગ્નોનું આયોજન કરે છે.
\nNext articleCovid-19: કોરોના પ્રતિબંધ વચ્ચે આ દેશમાં દારુનો વપરાશ વધી ગયો, જાણો કેમ


નવા વાસણમાંથી સ્ટીકર કાઢવાની આ ટેકનીક જાણી લો, સ્ટીકર પણ સરળતાથી ઉખડી જશે અને દાગ કે લિસોટા પણ નહીં પડે.. - Gujaratidayro\nલગભગ દરેક નવા વાસણમાં સ્ટીકર લાગેલા હોય જ છે. આ સ્ટીકરને દૂર કરવા માટે આપણે કેટલીક ટિપ્સ અજમાવતા હોઈએ છીએ. જેમ કે, વાસણને સ્કાર્ચ બ્રાઇટ સાથે ઘસવું, છરી અથવા તો ચમચી વડે સ્ટીકરને દૂર કરવું અથવા તો નખ વડે સ્ટીકરને દૂર કરવાની કોશિશ કરીએ છીએ. પરંતુ આ સ્ટીકર એટલી મજબૂતાઈથી ચોંટેલા હોય છે કે, તેને દૂર કરવાના ચકકરમાં વાસણોમાં સ્ક્રેચ પડી જાય છે અને નવા વાસણ જૂના દેખાવા લાગે છે.\nખાસ કરીને, જ્યારે સ્ટેનલેસ સ્ટીલના વાસણોની વાત હોય છે, ત્યારે તેમાં ખુબ જ જલ્દી સ્ક્રેચ દેખાવા લાગે છે, જે તેની ચમકને ઓછી કરી દે છે. આ લેખમાં અમે તમને કેટલીક સરળ ટિપ્સ વિશે જણાવવા જઈ રહ્યા છીએ, જેનાથી તમે ખુબ જ સહેલાઈથી વાસણમાં લાગેલ સ્ટીકરને દૂર કરી શકશો અને વાસણોની ચમક પણ એવીને એવી જ રહેશે.\nગરમ પાણીથી દૂર કરો : જો તમે સ્ટેનલેસ સ્ટીલ અથવા તો નવા પ્લાસ્ટિક વાસણોમાંથી સ્ટીકરોને રીમુવ કરવા જઈ રહ્યા છો, તો તમારે ફક્ત ગરમ પાણીનો ઉપયોગ કરવાનો છે. આ માટે તમારે સ્ટીકર વાળી જગ્યા પર ગરમ પાણી નાખવાનું છે, અને 1 મિનિટ સુધી તેને આમ, જ છોડી દો. 1 મિનિટ પછી તમે સ્ટીકરને કોઈ પણ કપડાંને તેના પર ઘસો અથવા તો તમે તમારા હાથ વડે પણ દૂર કરી શકો છો. આવું કરવાથી સહેલાઈથી સ્ટીકર દૂર થઈ જશે અને વાસણમાં સ્ક્રેચ પણ નહિ પડે. આ ટિપ્સને તમે પ્લાસ્ટિક અને સ્ટેનલેસના વાસણમાં પણ ટ્રાય કરી શકો છો. કાચના વાસણમાં આ પ્રયોગ કરતાં પહેલા તપાસ કરી લો કે પાણી જરૂરત કરતાં વધારે ગરમ તો નથી ને.\nસીધું ગેસ પર રાખવું : જો તમે સ્ટીલના કોઈ પણ નવા વાસણમાંથી સ્ટીકરને દૂર કરવા જઈ રહ્યા છો, તો આ વાસણને સીધું ગેસ પર જ રાખો. આ માટે તમારે ફક્ત એટલું જ કરવાનું છે કે, ગેસની આંચને થોડી ધીમી ફ્લેમ પર રાખવાની છે અને જે પણ જગ્યા પર સ્ટીકર લાગેલું છે ત્યાં વાસણ રાખો. ખુબ જ સહેલાઈથી સ્ટીકર બહાર નીકળી જશે અને વાસણની ચમક પણ રહેશે. ધ્યાન રાખો, કે આ પ્રયોગ પ્લાસ્ટિકના કોઈ પણ વાસણમાં ન કરવો, નહિ તો વાસણ બળવાની સંભાવના રહે છે.\nઆલ્કોહોલનો ઉપયોગ કરો :\nકોઈ પણ વાસણ પરથી સ્ટીકરને દૂર કરવા માટે આલ્કોહોલના થોડાં ટીપાં તેના પર નાખો અને 1 મિનિટ માટે તેને આમ, જ છોડી દો. 1 મિનિટ પછી એક કપડાંની મદદથી ઘસીને સ્ટીકરને કાઢી લો. આ ટ્રીકથી તમે ખુબ જ સહેલાઈથી સ્ટીકરને કાઢી શકશો અને વાસણની ચમક પણ એવીને એવી જ રહેશે. આ ટ્રીકને તમે કોઈ પણ પ્રકારના વાસણમાં કરી શકો છો.\nનેલ પેઈન્ટ રીમુવર અથવા સ્પ્રિટ : કોઈ પણ સ્ટેનલેસ સ્ટીલ અથવા તો પ્લાસ્ટિકના વાસણમાંથી સ્ટીકરને દૂર કરવા માટે નેલ પેઈન્ટ રીમુવર અથવા તો સ્પ્રિટનો ઉપયોગ ખુબ જ સરળ છે. તેથી જ તમે સ્ટીકર વાળી જગ્યા પર થોડું નેલ પેઈન્ટ રીમુવરને નાખો અને તેને એક કોટન વડે ઘસો. જો તમારી પાસે સ્પ્રિટ છે તો તમે તેનો પણ ઉપયોગ કરી શકો છો. આ ટ્રીપને તમે કોઈ પણ પ્રકારના વાસણમાં સ્ટીકરને દૂર કરવા માટે કરી શકો છો.તેનાથી વાસણમાં સ્ક્રેચ નહિ પડે.\nઓલિવ ઓઈલનો ઉપયોગ :\nવાસણમાંથી સ્ટીકરને દૂર કરવા માટે મુલાયમ કપડાંના એક ભાગને ઓલિવ ઓઈલમાં ડૂબાડો. હવે આ કપડાંને સ્ટીકર વાળી જગ્યા પર ઘસો અને તેને દૂર કરવાની કોશિશ કરો. આવું કરવાથી 1 મિનિટમાં સ્ટીકર નીકળી જશે અને વાસણ પર કોઈ નિશાન પણ નહિ રહે. ઓલિવ ઓઈલનો ઉપયોગ તમે વાસણ પર પણ સીધો કરી શકો છો.\nઆ બધી ટ્રીકથી તમે વાસણમાંથી સ્ટીકરને દૂર પણ કરી શકો છો અને તેનાથી વાસણની ચમક પણ રહે છે. આ ઉપાયથી વિના કારણે સ્ક્રેચ પણ નથી પડતા. જો તમને આ લેખ સારો લાગ્યો હોય તો લાઈક અને શેર જરૂરથી કરજો.\nCategories તથ્યો અને હકીકતો, રસોઈ Tags helpful kitchen tips, home made tips, kitchen tips, new utensils, new utensils sticker, Stainless steel, sticker remove tips Post navigation


આ સામગ્રીને મિકસ કરો અને તમારી પોતાની લિપસ્ટિક સરળતાથી ઘરે બનાવો | આ ઘટકોને મિક્સ કરો અને સરળતાથી તમારી પોતાની લિપસ્ટિક બનાવો - Gujarati BoldSky\nઆ સામગ્રીને મિકસ કરો અને તમારી પોતાની લિપસ્ટિક સરળતાથી ઘરે બનાવો\n| Updated: Thursday, July 26, 2018, 10:25 [IST]\nબજારમાં અદ્ભુત લિપ રંગો ઉપલબ્ધ છે અને સૌથી વધુ માંગવાળા લોકો હંમેશા પોકેટ પર ભારે હોઈ છે. તમે બધા સંમત નથી, મહિલા?\nઠીક છે, તમને એક ખૂબ જ સસ્તા ભાવે તે જ બ્રાન્ડ મળી શકે છે; પરંતુ તમારે થોડી ઘણી વધુ સાવચેત રહેવાની જરૂર છે કારણ કે બજારમાં ઘણા ડુપ્લિકેટ પ્રોડક્ટ્સ પણ છે.\nડુપ્લિકેટ પ્રોડક્ટ્સમાં રસાયણો અને લીડ કન્ટેન્ટ ઊંચો હોય છે અને હોઠ, હોઠવાળું, સૂકા હોઠ, વગેરેનું ઘાડું થઈ શકે છે. તેથી, તમે ખર્ચાળ અને સારી ગુણવત્તાની પ્રોડક્ટ માટે જાઓ છો અથવા તમે અમુક ઘટકોનો ઉપયોગ કરીને તમારા પોતાના બનાવી શકો છો. તમારા રસોડામાં ઉપલબ્ધ\nહા, તમે તેને તમારી રસોડામાંથી સાચી, સાંભળ્યું છે! હોમમેઇડ લીપસ્ટિક બનાવવી તે આનંદ છે કારણ કે તમે તમારી પોતાની અનન્ય રંગો બનાવવા અને ઘણા બધા પૈસા બચાવવા માટે સક્ષમ હશો.\nતેથી, આજે, અમે તમને એક સરળ, ખર્ચ-અસરકારક, રાસાયણિક મુક્ત પદ્ધતિ શીખવીશું. આ મૂળભૂત રેસીપી સ્પષ્ટ, સરળ lipstick કે જે ખૂબ જ રક્ષણાત્મક અને moisturizing છે બનાવશે.\nતેનો ઉપયોગ સલામત છે, કારણ કે જે ઘટકો અમે ઉપયોગ કરીશું તે તમામ કુદરતી છે, તેથી તમે તેને તમારા હોઠ અને ચામડી પર પણ ઉપયોગ કરી શકો છો. ચાલો જોઈએ કે તે કેવી રીતે થાય છે, આપણે શું કરીશું?\n1. જરૂરી ઘટકો:\nતમામ કુદરતી લિપસ્ટિક બનાવવા માટે જરૂરી ઘટકો નીચે મુજબ છે:\nમાખણ (તમે શેયા માખણ, બદામ, કેરી અથવા એવોકાડોનો ઉપયોગ કરી શકો છો) - 1 ચમચી\nમીણ અથવા મીણ મણકા - 1 ચમચી\nતેલ (બદામ, જોજો, વધારાની વર્જિન ઓલિવ તેલ) - 1 ચમચી\nએક માઇક્રોવેવ મૈત્રીપૂર્ણ બાઉલ\nખાલી ચેપસ્ટિક અથવા લિપસ્ટિક નળીઓ, અથવા નાના કોસ્મેટિક પોટ (સુરક્ષિત ઢાંકણ સાથે)\n2. કેટલાક રંગો મેળવો:\nતમારે તમારા મનપસંદ રંગ મેળવવા માટે ક્યાંય પણ જવાની જરૂર નથી. ફક્ત રસોડામાં જમવાનું પગલું રાખો અને તમને ખબર પડશે કે તમારા રસોડામાં જે અમેઝિંગ ઉત્પાદનો છે તે તમને ફક્ત લિપસ્ટિકની જમણી છાયા આપી શકે છે. તે લાલ, નારંગી, પીળો, ગુલાબી, વગેરે રહો.\n• ખૂબસૂરત રેડ્સ અને ગુલાબી છાંયો:\nતમે બીટરોટ પાઉડર અથવા કચડી બીટરોટ ચિપ્સની મદદથી આ છાંયો મેળવી શકો છો.\n• રેડિશિશ-બ્રાઉન શેડ:\nઆ રંગ પ્રાપ્ત કરવા માટે, તજ પાવડર યુક્તિ કરશે.\n• ડાર્ક અને ઊંડા ભુરો શેડ:\nસ્વાદિષ્ટ કોકો પાઉડરમાંથી આ શેડ મેળવો.\n• કોપર ટોન:\nરોજિંદા મસાલા (હળદર) તેના જાદુ કરશે.\nનોંધ: આ પ્રોડક્ટ બધા કુદરતી હોવાથી, બધા રંગો હળવા અને ધરતીનું હશે.\n3. તે બધા ઉપર મિકસ:\nએક માઇક્રોવેવ-મૈત્રીપૂર્ણ વાટકીમાં, રંગ સિવાય તમામ ઉપરોક્ત ઘટકોને ભળી દો.\nતમારા માઇક્રોવેવ્સમાં 30-સેકન્ડ અંતરાલો માટે આ મિશ્રણ ગરમ કરો.\nરોકો અને દરેક ચક્ર વચ્ચે તપાસો અને જુઓ કે કાચા ઓગાળવામાં છે કે નહીં. એકવાર બધા ઘટકો પીગળી ગયા પછી, માઇક્રોવેવમાંથી વાટકી દૂર કરો અને મિશ્રણ યોગ્ય રીતે જગાડવો.\nજો તમારી પાસે માઇક્રોવેવ નથી, તો તમે ડબલ બોઇલર પદ્ધતિનો ઉપયોગ કરી શકો છો.\n• એક જાડા અને મોટા પૅન લો અને તેમાં5સે.મી. પાણીનું સ્તર ઉમેરો અને પછી તેને ગરમ કરો\n• એક નાના જહાજમાં રંગ સિવાય, તમામ ઘટકો મૂકો અને કાળજીપૂર્વક મોટા જહાજમાં મૂકો.\n• હવે, ઘટકો જગાડવો અને મિશ્રણ કરો, જ્યારે જહાજ બર્નર પર હજી પણ છે. ખાતરી કરો કે તમે તેમને સારી રીતે ભળી શકો છો.\nહવે, તમે તમારા રંગને પસંદ કરી શકો છો અને તેના પર આધાર રાખશો કે તમે છાંયવા માંગો છો તે તીવ્ર છે, મિશ્રણમાં 1/4 થી 1/8 ચમચી ઉમેરો. પ્રારંભ કરવા માટે, થોડુંક રંગ ઉમેરો, મિશ્રણ કરો અને જગાડવો અને પછી તપાસો. થોડા વધુ વખત પુનરાવર્તન કરો જ્યાં સુધી તમે તમારો ઇચ્છિત રંગ મેળવી શકશો નહીં.\nતમારી લિપસ્ટિક તૈયાર છે:\nતમારા મિશ્રણને ઠંડું થાય તે પહેલાં, તે ખાલી કન્ટેનર અથવા ખાલી ટ્યુબમાં મૂકો. લિપસ્ટિક રાતોરાત છોડી દો અને ખાતરી કરો કે તે ઢાંકણ સાથે યોગ્ય રીતે સુરક્ષિત છે. તે ઠંડી અને સખત માટે રાતોરાત લિપસ્ટિક છોડો.\nઆગલી સવારે, તમે તમારી બધી કુદરતી હોમમેઇડ લીપસ્ટિક મેળવશો. તમે કદી કંટાળો નહીં આવે, કારણ કે તમે દરેક એક દિવસ તમારી પોતાની છાયા બનાવવા માટે સમર્થ થશો.\nતેથી, મહિલા, ત્યાં તમે જાઓ છો તે સુપર સરળ નથી? તેથી, આ તમામ કુદરતી હોમમેઇડ રેસીપી સાથે તે pouts રંગ. આગળ વધો અને તેનો પ્રયાસ કરો અને તમે ચોક્કસપણે પ્રેમમાં પડશો.


WhatsApp New Feature, Read Voice Note without Open Application vz – News18 Gujarati\nWhatsApp ખોલ્યા વગર જ ચેટમાં આવેલો Voice Message સાંભળી શકાશે, જાણો કેવી રીતે\nનવા ફીચરથી યૂઝર્સ એપ્લિકેશન ચાલુ કર્યા વગર જ Voice Noteને ઓપન કરી શકશે અને શું સંદેશ આવ્યો છે તેને સાંભળી પણ શકશે.\nLast Updated : July 23, 2019, 08:18 IST\nWhatsApp તેના વપરાશકર્તાઓ માટે એક નવું ફીચર લાવી રહ્યું છે. આ ફીચરમાં એપ્લિકેશન ખોલવી નથી પડતી. WABetaInfoએ ટ્વિટ કરીને જણાવ્યું કે, WhatsApp નોટિફિકેશનમાં વોઇસ નોટ પ્રીવ્યૂ લાવવાની તૈયારી કરી રહ્યું છે. WABetaInfoએ પોસ્ટની સાથે એક તસવીર પણ શેર કરી છે, જેમાં જોઈ શકાય છે કેનું ફીચર કેવી રીતે કામ કરશે. આ ફીચરમાં યૂઝર વોટ્સએપ ખોલ્યા વગર જ Voice Noteને ખોલી શકશે અને સાંભળી પણ શકશે.\nઆપવામાં આવેલી જાણકારી પ્રમાણે હાલ iOS યૂઝર્સ માટે આ ફીચરનું ટેસ્ટિંગ ચાલી રહ્યું છે. સાથે જ કહેવામાં આવ્યું છે કે આગામી દિવસોમાં એન્ડ્રોઇડ યૂઝર્સ માટે પણ તેને લોંચ કરવામાં આવશે. આ ફીચરમાં એ પણ સ્પષ્ટ થઈ ગયું છે કે યૂઝર નોટિફિકેશનમાં મેસેજ જોઈને ત્યાંથી જ ચેટ કરી શકે છે.\nવોટ્સએપ બહુ ઝડપથી એવું ફીચર લાવી રહ્યું છે જેની મદદથી આપણે કોઈ પણ મિત્રને કોઈ વીડિયો કે ઓડિયો ફાઇલ મોકલતા પહેલા તેને ચેટ બોક્સમાં જ એડિટ કરી શકાશે. આ ફીચરનું નામ ‘Quick Edit Media Shortcut’ હશે. ઉદાહરણ તરીકે, તમે કોઈને કોઈ ફાઇલ મોકલવા માંગો છો, પરંતુ તમે તેમાં થોડા ફેરફાર ઇચ્છી રહ્યા છો, તો તમે આ ફીચરથી આવું કરી શકશો.\nઆ ફીચર એન્ડ્રોઇડ અને આઇઓએસ બંનેમાં આવશે. જોકે, હજી સુધી એ સ્પષ્ટ નથી કરવામાં આવ્યું કે વોટ્સએપ ક્યાં સુધી આ ફીચર લોંચ કરશે. WABetaInfoના સમાચાર પ્રમાણે થોડા દિવસોમાં આ ફીચર લોંચ થશે તેવી આશા છે.\nઆ નવા ફીચરથી ચેટિંગ સરળ બનશે\nવોટ્સએપ પોતાના યૂઝરો માટે એક એવા ફીચર પર કામ કરી રહ્યું છે, જેનાથી ફોન નંબર સેવ કરવાનું કામ સરળ થઈ જશે. હકીકતમાં WhatsApp પોતાની એપમાં QR Code શોર્ટકટ પર કામ કરી રહ્યું છે. WABetaInfoના જણાવ્યા પ્રમાણે હાલ આ વિકલ્પ બીટા વર્ઝનમાં ઉપલબ્ધ છે.\nઆ ફીચરમાં યૂઝર્સ કોડ સ્કેન કરીને કોઈ પણ કોન્ટેક્ટને પોતાની ફોનબૂકમાં સરળતાથી સેવ કરી શકશે અથવા ક્યૂઆર કોડની મદદથી નંબર શેર કરી શકાશે. આનાથી ફોન નંબર સેવ કરવા માટે ટાઇપિંગની જરૂર નહીં રહે. યૂઝર્સને આ વિકલ્પ WhatsAppના Settingમાં મળશે.\nFirst published: July 23, 2019, 08:18 IST


Gujarati News » Lifestyle » Food » Make market style Mawa Jalebi with easy tricks, know the method\nઆ પ્રકારે બનાવો માર્કેટ સ્ટાઈલ માવા જલેબી, જાણો તેની રીત\nMawa Jalebi: જલેબીએ ભારતીય ભોજનની પ્રિય વાનગી છે, પરંતુ ઘણી ગૃહિણીને તેના બનાવવામાં સમસ્યા આવે છે અથવા માર્કેટ જેવા સ્વાદમાં નથી બનતી આજે અમે તમને માવા જલેબી ઘરે જ માર્કેટ જેવી સ્વાદિષ્ટ કેવી રીતે બનાવી શકાય તેની રેસીપી આપવા જઇ રહ્યા છીએ\nApr 21, 2022 | 1:53 PM\nમાવા જલેબી એક એવી મીઠાઈ છે જે ઉત્તર ભારતીય ભોજનમાં ખૂબ જ લોકપ્રિય છે અને તેને ઘરે સરળતા (Recipe)થી બનાવી શકાય છે. મેંદો, માવો અને દૂધ જેવી ખૂબ જ સરળ સામગ્રીમાંથી બનેલી આ મીઠી વાનગી એકદમ સ્વાદિષ્ટ છે. માવા અને દૂધના યોગ્ય મિશ્રણને કારણે આ જલેબી (Mawa Jalebi)ની બનાવટમાં નરમાંશ આવે છે.પરંપરાગત રીતે, જલેબીને સર્પાકાર (ગુંચળા) કરવામાં આવે છે અને રિફાઈન્ડ તેલ અથવા ઘીમાં તળવામાં આવે છે. તે વેનીલા આઈસ્ક્રીમ અથવા રબડી સાથે પણ ખાય શકાય છે! સાદી મીટિંગ હોય કે ભવ્ય પાર્ટી, આ સ્વીટ ચોક્કસ દિલ જીતી લેશે. તમારી આગામી કીટી પાર્ટી, પ્રસંગ અથવા શિયાળાની સાંજમાં તેને નાસ્તા તરીકે સર્વ કરી શકો છો.\n10-12 તાંતણા કેસર\n1 ચમચી ઘી આ સ્વાદિષ્ટ ડેઝર્ટ રેસીપી બનાવવા માટે એક મોટું બાઉલ લો અને તેમાં રિફાઈન્ડ મેંદો ઉમેરો. આગળ, પાણી ઉમેરો અને બધા ગઠ્ઠા ઓગળી જાય ત્યાં સુધી હલાવો. થોડું વધારે પાણી ઉમેરીને પાતળું જાડું બેટર બનાવો. બેટરને 4-5 મિનીટ સુધી ફેટો મિક્સ કરો, ઢાંકીને એક કલાક માટે ગરમ જગ્યાએ રાખો.\nહવે, છીણેલા માવામાં 2-3 ચમચી દૂધ ઉમેરો અને તે નરમ થાય ત્યાં સુધી તેને મેશ કરો. આને પણ એક કલાક માટે ઢાંકીને રાખો.1 કલાક પછી માવામાં લોટનું મિશ્રણ ઉમેરો અને બધી સામગ્રી બરાબર મિક્સ થઈ જાય ત્યાં સુધી હલાવતા રહો. માવા જલેબી બનાવવા માટેનું મિશ્રણ તૈયાર છે.\nહવે એક નાના બાઉલમાં 1 ચમચી પાણીમાં કેસર ઓગાળી લો. આ પછી એક તવાને મધ્યમ આંચ પર રાખો અને તેમાં ખાંડ અને કપ પાણી નાખો. ખાંડ સંપૂર્ણપણે ઓગળી જાય પછી 2-3 મિનિટ માટે પકાવો. ચાસણીની સુસંગતતા તપાસો. ચાસણી તૈયાર થાય એટલે તેમાં કેસરનું પાણી ઉમેરી ગેસ બંધ કરી દો.\nઆ પછી એક હેવી બેઝ પેનમાં ઘી ગરમ કરો. જલેબીના મિશ્રણને મલમલના કપડામાં ભરીને સંપૂર્ણપણે બાંધી લો અને તળિયે નાનું કાણું પાડો. ઘી પૂરતું ગરમ થાય એટલે સર્પાકારમાં નાની જલેબી બનાવી લો. એક તપેલીમાં 3-4 જલેબી અથવા બને તેટલી જલેબી બનાવો. તેમને ગોલ્ડન બ્રાઉન થાય ત્યાં સુધી તળો અને પ્લેટમાં કાઢી લો.\nઆ જલેબીઓને ખાંડની ચાસણીમાં2મિનિટ પલાળી રાખો અને પછી બીજી પ્લેટમાં કાઢી લો. એ જ રીતે બધી જલેબી તૈયાર કરો. માવા જલેબીને રબડી કે ખીર સાથે ગરમાગરમ સર્વ કરો.\nઆ પણ વાંચો :યુક્રેનના મિસાઈલ હુમલામાં રશિયાનું યુદ્ધ જહાજ મોસ્કવા નષ્ટ થયું, હવે ભારતીય નૌકાદળ કરી રહી છે અભ્યાસ\nઆ પણ વાંચો :જહાંગીરપુરીમાં બુલડોઝરની કાર્યવાહી પર પ્રતિબંધ યથાવત,2અઠવાડિયા પછી થશે સુનાવણી, SCએ સરકારને એફિડેવિટ દાખલ કરવા કહ્યું\nMarket style Mawa JalebiMawa JalebiRecipeRecipe tips


પીએમઓ લાંચના આરોપી કેન્દ્રીય મંત્રીને બચાવવામાં લાગ્યા છેઃ કોંગ્રેસ | PMO involved in saving bribe accused Union minister: Congress - Gujarati Oneindia\n| Updated: Monday, November 19, 2018, 17:45 [IST]\nસીબીઆઈ અંગે મચેલું ઘમાસાણ શમવાનું નામ નથી લઈ રહ્યુ. જ્યાં એક તરફ સીબીઆઈની અંદર કંકાશ ચાલી રહ્યો છે ત્યાં બીજી તરફ કોંગ્રેસ ભાજપના ઉપર સીબીઆઈનો દૂરુપયોગ કરવાનો ગંભીર આરોપ લગાવી રહી છે. સોમવારે કોંગ્રેસ પ્રવકતા રણદીપ સિંહ સુરજેવાલાએ એક પ્રેસ કોન્ફરન્સ બોલાવીને ભાજપ અને પીએમઓ પર જબરદસ્ત હુમલો કર્યો. સુરજેવાલાએ કહ્યુ કે આખી અમલદારશાહી, પીએમઓ કાર્યાલય દોષિઓને બચાવવામાં અને નિર્દોષોને ફસાવવામાં લાગ્યા છે. એવામાં દેશની અંદર કાયદાની સુરક્ષા કોણ કરશે?\nઆ પણ વાંચોઃ વિશેષ રણનીતિ હેઠળ ભાજપ હાઈકમાન્ડે પોતાના ત્રણે સીએમને આપ્યા ફ્રી હેન્ડ\nરણદીપ સુરજેવાલાએ કહ્યુ કે હાલમાં જ અમુક ચોંકાવનારા દસ્તાવેજ જનતા સામે આવ્યા છે. જેમાં દેખાઈ રહ્યુ છે કે કેવી રીતે ચોરોનું સંરક્ષણ પ્રધાનમંત્રી કાર્યાલય દ્વારા કરવામાં આવી રહ્યુ છે. તેમણે કહ્યુ કે મોદી સરકારના એક મંત્રી પર લાંચ લેવાનો આરોપ લાગ્યો છે. વળી, તેમની સરકારના બે મંત્રી તેમને બચાવવામાં લાગી ગયા છે. તેમનો આરોપ છે કે મંત્રી પર લાગેલા લાંચના આરોપોની તપાસને કાયદા સચિવ, રાષ્ટ્રીય સુરક્ષા સલાહકાર અજીત ડોભાલ અને કેબિનેટ સચિવ પ્રભાવિત કરી રહ્યા છે. આ દેશમાં આ પ્રકારની સ્થિતિ પેદા થઈ જશે તો દેશ કેવી રીતે ચાલશે?\nસુરજેવાલાએ આ પત્રોનો હવાલો આપતા મોદી સરકાર પર ઘણા ગંભીર આરોપ લગાવ્યા. તેમણે સીબીઆઈ અધિકારી મનોજ કુમાર સિન્હાના તે પત્રનો ઉલ્લેખ કર્યો છે જેમાં તેમણે ઘણા મોટા અધિકારીઓ અને મંત્રીઓ પર ગંભીર આરોપ લગાવ્યા છે. તેમણે કહ્યુ કે ડાયરેક્ટર સીબીઆઈ મનોજ કુમારે પોતાના રિપોર્ટમાં આરોપ લગાવ્યો છે કે જ્યારે તે વ્યક્તિને પકડવામાં આવ્યા તો તેણે ધોંસ જમાવી કે એનએસએ અજીત ડોભાલ તેમના માણસ છે. તે એ બધા અધિકારીઓને ડિસમિસ કરાવી દેશે.\npmo congress bribe ajit doval પીએમઓ કોંગ્રેસ લાંચ રણદીપ સિંહ સુરજેવાલા અજીત ડોભાલ


રાજકોટ-વૃક્ષારોપણ માટે નવી પોલીસી: કોર્પોરેટરની ભલામણ ફરજિયાત - Jaher Khabar\nવૃક્ષારોપણ અને જતનનો કોન્ટ્રાકટ સદ્ભાવના વૃદ્ધાશ્રમને અપાયો: ગો ગ્રીન યોજનાની અમલવારી શરૂ કરતું કોર્પોરેશન\n30 ફૂટથી ઓછા પહોળા રોડ પર વૃક્ષારોપણ નહીં કરાય: ઈજનેરોનો ટેકનીકલ અભિપ્રાય બાદ વાવેતર કરાશે\nરાજકોટ મહાનગરપાલિકામાં આજે બપોરે ચેરમેન પુષ્કરભાઈ પટેલના અધ્યક્ષ સ્થાને મળેલી સ્ટેન્ડિંગની બેઠકમાં શહેરમાં ગો ગ્રીન યોજના હેઠળ વૃક્ષારોપણની કામગીરી હેઠળ વૃક્ષારોપણ કરવા અને3વર્ષ સુધી તેની જાળવણી કરવાનો કોન્ટ્રાકટ જાણીતી સેવાકીય સંસ્થા સદ્ભાવના વૃદ્ધાશ્રમને આપવાનો નિર્ણય લેવામાં આવ્યો છે. મહાપાલિકા દ્વારા પ્રથમ વખત વૃક્ષારોપણ માટે પોલીસી જાહેર કરવામાં આવી છે. જે રીતે અગાઉ ટ્રી ગાર્ડ માટે કોર્પોરેટરનો ભલામણ પત્ર ફરજિયાત હતો તે રીતે હવે વૃક્ષારોપણ માટે પણ નગરસેવકની ભલામણ ફરજિયાત કરવામાં આવી છે. આટલું જ નહીં 30 ફૂટથી ઓછી પહોળાઈ ધરાવતા રાજમાર્ગો પર વૃક્ષોનું વાવેતર કરવામાં આવશે નહીં. ઈજનેરોનો ટેકનીકલ અભિગમ આવ્યા બાદ વૃક્ષાનું રોપણ કરવામાં આવશે. ગો ગ્રીન યોજનાની અમલવારી આગામી સાતમ-આઠમના તહેવાર પૂર્ણ થતાંની સાથે જ શરૂ કરી દેવામાં આવશે.\nઆ અંગે વધુ માહિતી આપતા સ્ટેન્ડિંગ કમીટીના ચેરમેન પુષ્કરભાઈ પટેલે જણાવ્યું હતું કે, મહાપાલિકા દ્વારા ચોમાસાની સીઝનમાં વૃક્ષારોપણને પ્રાધાન્ય આપવા ટ્રી ગાર્ડનું વિતરણ કરવામાં આવતું હતું. આ વર્ષે નવો અભિગમ અપનાવવામાં આવ્યો છે. જેમાં ટ્રી ગાર્ડની ખરીદીના બદલે વૃક્ષારોપણનો નિર્ણય લેવામાં આવ્યો છે જે કોન્ટ્રાકટર શહેરની જાણીતી સેવાકીય સંસ્થા સદ્ભાવના વૃદ્ધાશ્રમની આપવામાં આવ્યો છે. જેમાં માત્ર ખાડો ખોદી 8 થી 10 ફૂટનું વૃક્ષનું વાવેતર કરી તેમાં ખાતર નાખી અને ટ્રી ગાર્ડથી સુરક્ષીત કરવા બદલ સંસ્થાને પ્રતિ વૃક્ષ રૂા.650 ચૂકવવામાં આવશે અને જો ત્રણ વર્ષ માટે તે નિભાવ અને જાળવણી કરશે તો વધારાના 600 સહિત રૂા.1250 ચૂકવવામાં આવશે.\nતેઓએ વધુમાં ઉમેર્યું હતું કે, વૃક્ષારોપણ વાસ્તવમાં રાજમાર્ગો પર દેખાય તે માટે પ્રથમવાર પોલીસી ઘડવામાં આવી છે. જેમાં શહેરના તમામ વોર્ડમાં 30 ફૂટ કે તેથી વધુ પહોળા રોડ પર પ્લાન્ટેશન કરવામાં આવશે જેમાં ખાડો ખોદી ટ્રી ગાર્ડ ફીટ કરી વૃક્ષોનું વાવેતર કરવામાં આવશે. વોર્ડમાં આવતા સોસાયટીના કોમન પ્લોટ, મંદિર, ખુલ્લા મેદાન, સ્કૂલ, વોર્ડ ઓફિસે વાવેતર કરી શકાય તેવી જગ્યાની વિગતો આપવી પડશે.\nદરેક વોર્ડમાં વૃક્ષારોપણ કરવા ઈચ્છતા નાગરિકોએ કોર્પોરેટરના ભલામણ પત્ર સાથેની અરજી વોર્ડ ઓફિસરને આપવાની રહેશે. જો નગર સેવક પણ જગ્યા સુચવવા માંગતા હશે તો તેને પણ વોર્ડ ઓફિસરને લેખીતમાં ભલામણ કરવાની રહેશે. વોર્ડ ઓફિસર સ્થાનિક ઈજનેરને સાથે રાખી ટેકનીકલ અભિપ્રાય આપશે કે જે સ્થળે વૃક્ષનું વાવેતર કરવામાં આવનાર છે ત્યાં નીચેથી કોઈ પાઈપ લાઈન પસાર થતી નથી અને નજીકના ભવિષ્યમાં આ રોડને કોઈ મોટા પ્રોજેકટ માટે કપાતમાં લેવામાં આવનાર નથી. તમામ અભિપ્રાય બાદ જ વૃક્ષારોપણ કરવામાં આવશે.\nજે વૃક્ષારોપણ બાદ સંસ્થાને3વર્ષ માટે મેન્ટેનન્સનો કોન્ટ્રાકટ આપવામાં આવનાર છે તે માટે 60 ફૂટ કે તેથી વધુનો રસ્તો હોય તેવા રાજમાર્ગ અને ડિવાઈડર તેમજ રોડની સાઈડના પડખાની પસંદગી કરવામાં આવશે. શહેરમાં હયાત અને ભળેલા ટીપીના રિઝર્વ પ્લોટમાં વૃક્ષારોપણ કરી શકાય કે કેમ ? તે માટેની વિગતો આપવાની રહેશે.\nઆગામી સાતમ-આઠમના તહેવાર બાદ ગો ગ્રીન યોજનાની અમલવારી શરૂ કરી દેવામાં આવશે. જે અંતર્ગત વૃક્ષારોપણની કામગીરીને વધુને વધુ વેગ મળે તે માટે સદ્ભાવના વૃદ્ધાશ્રમ દ્વારા ગો ગ્રીન યોજનાની માહિતી આપતી ગાડી રોજ ત્રણેય ઝોનમાં અલગ અલગ વોર્ડમાં ફેરવવામાં આવશે.\nજેમાં સોમવારે વેસ્ટ ઝોનમાં વોર્ડ નં.1, સેન્ટ્રલ ઝોનમાં વોર્ડ નં.2 અને ઈસ્ટ ઝોનમાં વોર્ડ નં.4 આજ રીતે મંગળવારે વોર્ડ નં.8,3અને 5, બુધવારે વોર્ડ નં.9,7 અને 6, ગુરૂવારે વોર્ડ નં.,10,13 અને 15, શુક્રવારે વોર્ડ નં.11, 14 અને 16 જ્યારે શનિવારના રોજ વેસ્ટ ઝોનના વોર્ડ નં.12, સેન્ટ્રલ ઝોનના 17 અને ઈસ્ટઝોનના વોર્ડ નં.18માં આ ગાડી ફરશે જેમાં વૃક્ષારોપણ માટે અરજી કરનાર પર્યાવરણપ્રેમીની અરજીનો એક અઠવાડિયામાં નિકાલ થઈ જાય તેવા પ્રયાસ કરવામાં આવશે. પ્રથમ વર્ષમાં 25 થી 40 હજાર વૃક્ષોનું વાવેતર કરવાનો લક્ષ્યાંક નિર્ધારીત કરવામાં આવ્યો છે.\nઆજે આ રાશિના લોકોને થશે લાભ, જાણો આજનું રાશિફળ


Religion and Spirituality lucky girls horoscope - આ3નામની છોકરીઓ જ્યાં જાય છે ત્યાં ખોલી દે છે ભાગ્યના દરવાજા – News18 Gujarati\nHome » photogallery » dharm-bhakti » RELIGION AND SPIRITUALITY LUCKY GIRLS HOROSCOPE GH AP\nName Astrology tips: આપણા શાસ્ત્રો અનુસાર રાશિફળની જેમ વ્યક્તિમાં પોતાના નામને અનુરૂપ ગુણો આવે છે. જે તેના ભાગ્ય અને વ્યક્તિત્વની ઓળખ આપે છે.\n| May 28, 2022, 18:35 IST\nદરેક વ્યક્તિ માટે પોતાનું નામ (name) ખાસ હોય છે. કારણ કે તેની ઓળખ તે નામ સાથે જોડાયેલી છે. એટલું જ નહીં નામની અસર વ્યક્તિના સ્વભાવની સાથે સાથે સમગ્ર જીવન પર પણ પડે છે. આપણા શાસ્ત્રો અનુસાર રાશિફળની જેમ વ્યક્તિમાં પોતાના નામને અનુરૂપ ગુણો આવે છે. જે તેના ભાગ્ય અને વ્યક્તિત્વની ઓળખ આપે છે. (પ્રતિકાત્મક તસવીર)\nઆજે અહીં આપણે એવા જ કેટલાક અક્ષરોના નામવાળી છોકરીઓ વિશે જાણીશું, જેને તેના પરીવાર માટે ખૂબ જ ભાગ્યશાળી (wherever the girls of these names go money will come) માનવામાં આવે છે. કહેવાય છે કે આ છોકરીઓ જે ઘરમાં લગ્ન કરે છે ત્યાં ખુશીઓના દરવાજા ખોલી દે છે. તેના પતિ અને સાસરિયા માટે તેના પગલાઓ અતિ શુભ સાબિત થાય છે. (પ્રતિકાત્મક તસવીર)\nB અક્ષર: જે છોકરીઓનું નામ આ અક્ષરથી શરૂ થાય છે તે ભાગ્યશાળી માનવામાં આવે છે. તેઓ તેમના ઘરને સ્વર્ગ બનાવી દે છે. તેમનો સ્વભાવ ખૂબ જ ખુશનુમા હોય છે. તે તેના પતિને ખૂબ પ્રેમ કરે છે અને તેના માટે ભાગ્યશાળી પણ માનવામાં આવે છે. તેમના વિશે એવું કહેવાય છે કે તેઓ જે પણ કામમાં હાથ લે છે, તેમાં તેમને સફળતા મળે છે. (પ્રતિકાત્મક તસવીર)\nE અક્ષર : જે છોકરીઓનું નામ E અક્ષરથી શરૂ થાય છે તેને ખૂબ જ ભાગ્યશાળી માનવામાં આવે છે. તેઓ જ્યાં જાય છે ત્યાં પૈસા અને ધનનો ઢગલો કરી દે છે. તે પોતાના સ્વભાવથી કોઈનું પણ દિલ જીતી લે છે. તે પોતાના સાસરિયાને સ્વર્ગ સમાન રાખે છે. તે તેના પતિને ખૂબ પ્રેમ કરે છે અને તેની દરેક ખુશીનું ખાસ ધ્યાન રાખે છે. તેના સારા ખરાબ દરેક સમયમાં તેની સાથે રહે છે અને તેના ભવિષ્યને ઉજ્વળ બનાવવામાં સહભાગી બને છે. (પ્રતિકાત્મક તસવીર)\nK અક્ષર : જે કન્યાઓનું નામ આ અક્ષરથી શરૂ થાય છે તે ખૂબ જ શુભ હોય છે. તેમના ઝડપી ભાગ્યનો લાભ માત્ર તેમને જ મળતો નથી, પરંતુ તેમના પરિવારના સભ્યોને પણ મળે છે. તેઓ પોતે પણ ખુશ હોય છે અને પોતાના લોકોને પણ ખુશ રાખવાનો પૂરો પ્રયાસ કરે છે. આ અક્ષરથી શરૂ થતા નામવાળી છોકરીઓ પોતાના પરીવાર અને પતિ માટે ભાગ્યના દરવાજાઓ ખોલી દે છે. (પ્રતિકાત્મક તસવીર)


ખેડૂતોના મામલામાં દેશી તથા વિદેશી સિતારાઓની ‘સ્ટાર વોર’ ! - Khabar Gujarat\nHomeઆંતરરાષ્ટ્રીયખેડૂતોના મામલામાં દેશી તથા વિદેશી સિતારાઓની ‘સ્ટાર વોર’ !\nખેડૂતોના મામલામાં દેશી તથા વિદેશી સિતારાઓની ‘સ્ટાર વોર’ !\nખેડૂત આંદોલનને લઈને ટ્વિટર પર રીતસરનું યુદ્ધ છેડાઈ ગયું છે. કેટલાક લોકો ઈંટરનેશનલ પોપ સ્ટાર રિહાના અને સ્વિડનની પર્યાવરણ એક્ટિવિસ્ટ ગ્રેટા થનબર્ગ ના સમર્થનમાં ટ્વિટ કરી રહ્યાં છે તો કેટલાક તેમને નિશાન બનાવી આકરી ઝાટકણી કાઢી રહ્યાં છે. હવે અમેરિકાની એક જાણીતી અભિનેત્રી એ પણ ખેડૂત અંદોલન મુદ્દે ઝંપલાવ્યું છે.\nઅમેરિકાની જાણીતી અભિનેત્રી અમાંડા સર્નીએ પણ આ મામલે ટ્વિટ કર્યું છે. તેને આંતરરાષ્ટ્રીય હસ્તીઓ પર સવાલ ઉઠાવવા બદલ બોલિવૂડના દિગ્ગજ કલાકારોની ટીકા કરી છે.\nખેડૂત આંદોલનને લઈને આંતરરાષ્ટ્રીય સ્તર પર થઈ રહેલી નિવેદનબાજીને લઈને બોલિવૂડ સ્ટાર કરણ જોહર, અક્ષય કુમાર, અજય દેવગન, ક્રિકેટર સચિન તેંડુલકર, વિરાટ કોહલી, અનિલ કુંબલે, રવિ શાસ્ત્રી, રોહિત શર્માએ દુષ્પ્રચાર ગણાવ્યો હતો. તેમણે દેશવાસીઓને એકજુથ રહેવાની અપીલ કરતા કહ્યું હતું કે, આપણે વિદેશી દુષ્પ્રચાર પર ધ્યાન ના આપવું જોઈએ. તેના જવાબમાં અમેરિકાની અભિનેત્રી અમાંડા સર્નીએ ટ્વિટ કર્યું છે.\nઅમાંડા સર્નીએ ટ્વિટ પર લખ્યું હ્તું કે, આ મુર્ખાઓને આ પ્રોપેગેંડા લખવા માટે કોને હાયર કર્યા છે જે એમ કહી રહ્યાં છે કે, આ હસ્તીઓ ભારતને તોડવા માટેનું ષડયંત્ર રચી રહી છે અને તેના માટે તેમને પૈસા પણ મળી રહ્યાં છે? કંઈક તો વિચારો. કમ સે કમ આને તો થોડુ રિયાલિસ્ટિક રાખતા. આ ટ્વિટ બદલ અમેરિકી અભિનેત્રીને બરાબરની ટ્રોલ કરવામાં આવી રહી છે પણ અભિનેત્રી પોતાના વલણ પર અક્કડ છે.\nઅમાંડાએ પોતાના એક ટ્વિટમાં લખ્યું હતું કે, શું તમારૂ એમ માનવું છે કે, રિહાના અમીર નથી અને તેમને ખેડૂતોના સમર્થનમાં લખવાના પૈસા આપવામાં આવી રહ્યાં છે? જો આ સાચુ હોય તો હું પણ ઈચ્છીશ કે ખેડૂતોના સમર્થનમાં બોલવાના બદલામાં મારા પર પણ આવા જ આરોપ લગાવવામાં આવે.\nઉલ્લેખનીય છે કે, સૌથી પહેલા અમેરિકાની રિહાના અને સ્વિડનની ગ્રેટા થનબર્ગની સાથો સાથ અમેરિકાના ઉપરાષ્ટ્રપતિ કમલા હેરિસની ભાણી મીના હેરિસે પણ ખેડૂત આંદોલનનું સમર્થન કર્યું હતું.\nPrevious articleપાકિસ્તાન પર હિમ્મ્તભરી સર્જિકલ સ્ટ્રાઇક: ઇરાને ઠાર કર્યા આતંકીઓ\nNext article417 અંકની તેજી સાથે, 51031ના આંકડે ખુલ્યું શેરબજાર !


બોલિવૂડના 'કિંગ' શાહરૂખ ખાનની પુત્રીની આંખોમાં પહેલી વાર આવ્યા આંસુઓ, આ હતું એક મોટું કારણ\nHomeબોલિવૂડના 'કિંગ' શાહરૂખ ખાનની પુત્રીની આંખોમાં પહેલી વાર આવ્યા આંસુઓ, આ હતું એક મોટું કારણ\nબોલિવૂડ વર્લ્ડના સ્ટાર કિડ્સ કોઈ ને કોઈ કારણસર હેડલાઇન્સમાં રહે જ છે. તે જ રીતે, જો ઇન્ડસ્ટ્રીના કિંગ ખાન ઉર્ફે શાહરૂખ ખાનની વાત કરીએ તો તેમની સ્ટારડમ ની વાત જ કીઈક અલગ છે. જણાવી દઈએ કે શાહરૂખ ખાનની પુત્રી સુહાના હવે મોટી થઈ ગઈ છે અને સોશ્યલ મીડિયા પર પણ ખૂબ એક્ટિવ રહે છે. જોકે હાલમાં તે ફિલ્મોથી ખુબજ દૂર છે, આ કારણો પછી પણ તેમની ફેન ફોલોવિંગ ઘણી અભિનેત્રીઓને પાછળ રાખી દે તેટલી છે. આ દિવસો માં સુહાનાને તેના શાનદાર ડ્રેસ અને લૂક માટે ખુબજ સપોર્ટ મળે છે. પરંતુ આ વખતે સુહાનાની ચર્ચા થવા પાછળનું કારણ અદભૂત દેખાવ નથી પરંતુ કંઈક બીજું જ છે. હકીકતમાં, તાજેતરમાં સુહાનાનો એક ફોટો એકદમ વાયરલ થયો છે, જેમાં તે રડતી જોવા મળી રહી છે. હવે તમે વિચારતા જ હશો કે આટલી મોટી સ્ટારની દીકરી ને એવું તો કેવું દુખ હશે, જેમાં તેમને રડતા પીકચર માં કલીક કરવાં આવી છે. ચાલો અમે તમને તેનું કારણ જણાવીએ…\nસુહાના લંડનની એક જાણીતી યુનિવર્સિટીમાં અભ્યાસ કરે છે, પરંતુ આ દિવસોમાં તે લોકડાઉન અને કોરોના સમયગાળાને કારણે મુંબઇમાં જ રહી છે. હાલમાં જ તેણે તેની એક તસવીર શેર કરી છે, જેમાં તે રડતી જોવા મળી રહી છે. આ તસવીર પાછળ તેનું કોઈ દુ:ખ નથી, પરંતુ તે એક પ્રોજેક્ટ છે જેમાં સુહાના કામ કરી રહી છે. આ પ્રોજેક્ટમાં કેટલાક ભાવનાત્મક દ્રશ્યો શામેલ કરવામાં આવ્યા છે, જેમાં થી એક દ્રશ્યમાં સુહાના રડી રહી છે. સુહાનાએ તેની પોસ્ટના કેપ્સનમાં લખ્યું છે, "અભિનંદન, તમે મને પહેલાં ક્યારેય રડતા નહીં જોઈ હોઈ… ક્વોરેન્ટાઇન ફિલ્માંકન."\nતમને જણાવી દઈએ કે સુહાના પણ ટૂંક સમયમાં બોલીવુડમાં ડેબ્યૂ કરવા જઇ રહી છે, પરંતુ તે પહેલા તે યોગ્ય અભિનય શીખી રહી છે. આ માટે તે કેટલાક પ્રોજેક્ટ્સમાં પણ કામ કરી રહી છે. બીજા ફોટામાં સુહાના સામાન્ય ભાવ આપતી પણ જોવા મળી રહી છે.\nઅગાઉ સુહાનાને લુઇસ વિટનની થેલી સાથે પણ જોવા મળી હતી. તેમની આ તસવીર પણ સોશ્યલ મીડિયા પર ઘણી ચર્ચામાં રહી છે. આ તસવીરોમાં સુહાના પોલ્કા બિંદુઓ સાથેના પહેરવેશમાં જોવા મળી હતી, જેમાં તે અતિ સુંદર દેખાઈ કરી રહી હતી.\nલોકડાઉન ના સમયગાળા દરમિયાન દરેક જણ ઘરે જ સમય વિતાવે છે. તે જ સમયે, સુહાના પણ આ દિવસોમાં તેનો ગુણવત્તાવાળો સમય પરિવાર સાથે વિતાવી રહી છે. તાજેતરમાં જ માતા ગૌરી ખાને પણ પુત્રી સુહાના સાથે તેનો એક ફોટો શેર કર્યો છે.\nસુહાનાના તોર તારિકા જોઈને સ્પષ્ટપણે કહેવામાં આવે છે કે ટૂંક સમયમાં જ તેના પિતા શાહરૂખ ની જેમ જ મોટા પડદે જોવા મળશે. આ દિવસોમાં તે એક ટૂંકી ફિલ્મ 'ધ ગ્રે પાર્ટ બ્લુ'માં કામ કરી રહી છે.


વડોદરામાં પત્ની અને પુત્રીની પતિએ જ હત્યા કરી’તી\nઅન્ય યુવતી સાથેના પ્રેમ સંબંધ અને લાંબા સમયથી ચાલતી તકરારના કારણે પ્રથમ ઉંદર મારવાની દવા ખવડાવી બાદમાં ગળું દબાવી ખૂન કર્યા’તાં\nવડોદરા, તા. 13: વડોદરામાં માતા-પુત્રીના રહસ્યમય સંજોગોમાં થયેલા મૃત્યુ પરનો પડદો ઉંચકાયો છે. પત્ની અને પુત્રીની હત્યા પતિએ જ કર્યાનું ખુલ્યું છે. અન્ય યુવતી સાથેના પ્રેમ સબંધમાં આડખીલીરૂપ બનતી પત્ની અને પુત્રીને ઉંદર મારવાની દવા ખવડાવ્યા બાદ ગળુ દબાવીને પતિ તેજશ અંતરસિંહ પટેલે જ ખૂન કર્યાનું ખુલતા તેની અટકાયત કરવામાં આવી હતી.\nન્યુ સમા રોડ પર ચંદન પાર્ક સોસાયટીમાં રહેતાં અને ગેંડા સર્કલ પાસેના મોલમાં ઇલેકટ્રોનિકસની દુકાનમાં નોકરી કરતા અને ઘરજમાઇ તરીકે રહેતાં તેજશ પટેલની પત્ની શોભનાબહેન અને છ વર્ષની માસુમ પુત્રી કાવ્યાના રહસ્યમય મૃત્યુ થયા હતાં. આ બન્નેના મૃતદેહના પોસ્ટમોર્ટમમાં બન્નેના પેટમાં ઝેર હોવાનું સામે આવ્યું હતું. આથી શંકાના દાયરામાં રહેલા પતિ તેજશ પટેલની આકરી પુછપરછ કરવામાં આવી હતી. પોલીસની પુછપરછમાં ભાંગી પડેલા તેજશ પટેલે પત્ની અને પુત્રીની હત્યા કર્યાની કબુલાત આપતા એવું જણાવ્યું હતું કે, પત્ની શોભના અવારનવાર તેની માતા, બહેન અને નાનાભાઇ સાથે ઝઘડો કરતી હતી. તેને તેની સાથે કામ કરતી યુવતી સાથે પ્રેમ સબંધ બંધાયો હતો. આ વાતની પત્નીને જાણ થઇ ગઇ હતી. તેના કારણે ઝઘડા વધી ગયા હતાં અને ઘરજમાઇ રહેવાની જીદ કરતી હતી. તા. 10મીએ બનાવની રાતના પત્ની અને પુત્રીને ખાવામાં ઉંદર મારવાની દવા ખવડાવી દીધી હતી. એ પછી ત્રણેય સુઇ ગયા હતાં. થોડા સમય બાદમાં પત્ની શોભના મોઢાથી ડચકા ભરતી હોય તેવો અવાજ આવતાં તે ઉઠયો હતો અને પત્નીની ઉપર બેસીને તેનું ગળુ દબાવી દીધું હતું. પુત્રી કાવ્યાના મોઢા પર ઓશીકુ મૂકીને દબાવી દઇને હત્યા કરી હતી. માતા-પુત્રીના હલનચલન બંધ થઇ ગયા બાદ તે પલંગ પાસે બેસી રહ્યો હતો. રાતના બે વાગ્યે સાળાને જાણ કરીને પત્ની અને પુત્રીને સારવાર માટે હોસ્પિટલે લઇ ગયો હતો. પણ તબીબે બન્નેને મૃતજાહેર કર્યા હતાં. આ વિગતના આધારે પોલીસે પતિ તેજશ પટેલની અટકાયત કરીને વધુ તપાસ હાથ ધરી હતી.


ટીવીનાઇનના આસિસ્‍ટન્‍ટ એડીટર મૌલિક મહેતાનો જન્‍મદિવસ...\nરાજકોટઃ ક્રાઇમવોચના એન્‍કર અને ટીવીનાઇન ચેનલના આસિસ્‍ટન્‍ટ એડિટર મૌલિક મહેતાનો ગઇકાલે ૬ જુલાઇના જન્‍મદિવસ હતો. ૬-૭-૧૯૮૧ના રોજ રાજકોટ જિલ્લાના જેતપુરમાં જન્‍મેલા મૌલિક મહેતાને પત્રકારત્‍વ વારસમાં મળ્‍યું છે. તેમના પિતા સુરેન્‍દ્રભાઇ મહેતા વરિષ્ઠ પત્રકાર છે. બાળપણથી જ લેખન, વકતૃત્‍વ અને અભિનયમાં અનેક એવોર્ડ મેળવી ચુકેલા મૌલિક મહેતાએ રાજકોટની ટીએનરાવ કોલેજમાં બીસીએનો અભ્‍યાસ કર્યા બાદ . તેમણે હિરાણી કોલેજ, રાજકોટ માંથી પત્રકારત્‍વનો અભ્‍યાસ કર્યો હતો. અને ફક્‍ત ૨૧ વર્ષની ઉમરે ઇટીવી ગુજરાતી ટીમનો હિસ્‍સો બન્‍યા હતા. ટ્રેઇની કોપીએડીટરથી શરુ કરી\nતેઓ સિનિયર બુલેટીન પ્રોડ્‍યુસર અને એન્‍કર જેવી મહત્‍વની જવાબદારીઓ તેમણે સંભાળી હતી. ત્‍યારબાદ ટીવીનાઇન ગુજરાતી ન્‍યૂઝ ચેનલ શરુ થઇ, ત્‍યારે પાયાના પથ્‍થર પૈકી એક હતા. તેમના શીરે કોપી એડિટર અને રિપોર્ટરને ટ્રેનિગં આપવાની જવાબદારી આવી હતી. પોતાના ૧૮ વર્ષના પત્રકારત્‍વના અનુભવમાં ઇલેકટ્રોનિક્‍સ મિડિયાના તમામ પહેલું જેમકે એન્‍કર, રિપોર્ટર, બુલેટીન પ્રોડ્‍યુસર, પ્રોમો રાઇટર, ડિરેક્‍ટર અને ટ્રેનર તરીકેની તમામ જવાબદારી સંભાળી, ટીવીનાઇન ન્‍યૂઝ ચેનલ માટે ૨૦૦થી વધુ ઘટનાઓનું લાઇવ કવરેજ કર્યું છે. હાલ તેમના ૧૦૦થી વધુ વિદ્યાર્થીઓ ઇલેકટ્રોનિક્‍સ મિડિયામાં કાર્યરત છે.\nહાલ મૌલિક મહેતા, ટીવીનાઇન પર પ્રસારિત થતી ક્રાઇમવોચના એન્‍કર છે, અને આ પ્રોગામના હેડ છે. સફળ ધરતીપુત્રો સાથે સંકળાયેલો કૃષિ જગતનો આધનિક કાર્યક્રમ ધરતીપુત્ર પણ તેઓ સંભાળી રહ્યાં છે. આ ઉપરાંત તેઓ ટીવીનાઇન ચેનલના ટ્રેનિંગ ડિપાર્ટમેન્‍ટમાં ખુબજ મહત્‍વની ભુમિકા ભજવી રહ્યાં છે. મૌલિક મહેતાએ લોકસભાની ચૂંટણી દરમિયાન ૨૬અ ૨૬ બેઠકોનો પ્રવાસ કરી, ૧૦૦થી વધુ નેતાઓના ઇન્‍ટરવ્‍યું લઇ અનોખી સિધ્‍ધી પ્રાપ્ત કરી હતી. નરેન્‍દ્ર મોદી, અહેમદ પટેલ, આનંદીબહેન પટેલ, બાબા રામદેવ, કોકીલાબહેન અંબાણી, શ્રી શ્રી રવિશંકર જેવા અનેક મહાનુભાવોની તેમણે વિશેષ મુલાકાત લીધી છે.\nચૂંટણી દરમિયાન તેમનો કાર્યક્રમ ચૂંટણીનો ચોરો અને એન્‍કાઉન્‍ટર લોકોમાં ખુબ જ ઉત્‍સુકતા જગાવે છે. પોતાની કારકિર્દી દરમિયાન તેઓએ કચ્‍છ-ભુજ, ગાંધીનગર અને રાજકોટના બ્‍યુરો ચીફ તરિકે પણ કાર્યભાર સંભાળ્‍યો હતો. ગુજરાતી ઇલેકટ્રોનિક્‍સ મિડિયામાં વોક ધ ટોકની શરૂઆત કરનાર મૌલિક મહેતા માઇકા જેવી નામાંકિત સંસ્‍થાઓમાં પત્રકારત્‍વના વિદ્યાર્થીઓ અને સરકારી કર્મચારીઓને તાલીમ આપી ચુક્‍યા છે. નેધરેલન્‍ડ સ્‍થિત મોટાભાઇ ચિરાગ મહેતાને આદર્શ માનતા મૌલિક મહેતા માને છે કે ઇશ્વરે દરેકને શક્‍તિ આપી છે, બસ તેને ઓળખી, સાચી દિશા આપવાની જરુર છે. મૌલિક મહેતાનો મો. ૯૪૨૮૨૮૭૬૭૭ ઉપર શુભેચ્‍છાઓનો ધોધ વહી રહ્યો છે.


હવે રસ્તા પર નહિ થાય ગાડીઓનું ચેકીંગ, આજથી બદલાઈ ગયો છે નિયમ, કરી લો આ વસ્તુઓની તૈયારી - Amreli Live\nટ્રાફિક પોલીસ હવે ગાડી રોકીને કરશે નહિ ચેકીંગ, હવે આ વસ્તુઓની રાખો તૈયારી, નહિ તો પડશે ભારે. કેન્દ્રીય રોડ પરિવહન અને રાજમાર્ગ મંત્રાલયે કેન્દ્રીય મોટર વાહન નિયમ 1989 માં ઘણા ફેરફાર કર્યા છે. સરકાર તરફથી બહાર પાડવામાં આવેલી સુચના આખા દેશમાં ઓક્ટોબર 2020 થી લાગુ થઇ જશે. નવા નિયમ હેઠળ હવે ટ્રાફિક પોલીસ લોકોને રોડ વચ્ચે અટકાવીને ગાડીના ડોક્યુમેન્ટ ચેક નહિ કરી શકે. આમ તો કેન્દ્ર સરકારના કહેવા મુજબ દેશમાં આઈટી સર્વિસીસ અને ઇલેક્ટ્રોનીક મોનીટરીંગ દ્વારા વધુ સારી રીતે ટ્રાફિકના નિયમો લાગુ કરી શકાય છે. તેમાં લોકોનો ઘણો સમય બચશે. જે વાહન માલિકના ડોક્યુમેન્ટ પુરા નહિ હોય તેને ઈ-ચલણ મળી જશે.\nસરકાર તરફથી નવી સુચના મળ્યા મુજબ 1 ઓક્ટોબરથી ટ્રાફિક પોલીસ લોકોને રોડ વચ્ચે રોકીને ચેકિંગ નહિ કરે. ગાડીઓના રજીસ્ટ્રેશન નંબર દ્વારા દસ્તાવેજોનું ઈ-વેરીફીકેશન થશે. તેવામાં જે ગાડીઓના ડોક્યુમેન્ટસ અધૂરા હશે તેને ઈ-ચલણ મોકલવામાં આવશે. સરળ ભાષામાં કહીએ તો રોડ ઉપર વાહન ચાલકો પાસે ફીઝીકલ ડોક્યુમેન્ટની માંગણી નહિ કરવામાં આવે.\nકેન્દ્રીય રોડ પરિવહન અને રાજમાર્ગ મંત્રાલય તરફથી જણાવવામાં આવ્યું છે કે, હવે વાહન ચાલકોની તમામ જાણકારી પોર્ટલમાં રેકોર્ડ કરવામાં આવશે. આ રેકોર્ડને સમયે સમયે અપડેટ પણ કરવામાં આવશે. આ પોર્ટલ ઉપર ફીઝીકલ અને ઇલેક્ટ્રોનીક બંને માધ્યમથી સર્ટીફીકેટ જોઈ અને ઉપલબ્ધ કરાવી શકાય છે.\nપોર્ટલ ઉપર દસ્તાવેજો સાથે જોડાયેલી જાણકારીઓ તરત મેળવી શકાય છે, તેમાં દસ્તાવેજોની વેલીડીટી, દસ્તાવેજને ક્યારે બહાર પાડવામાં આવ્યા હતા, દસ્તાવેજની તપાસ માટે જવાનો સમય અને દિવસનો સિક્કો, અધિકારીની ઓળખ સામેલ છે.\nનવા નિયમો હેઠળ જો ઇલેક્ટ્રોનીક માધ્યમથી આપવામાં આવેલા દસ્તાવેજોની જાણકારીને ઈંફોર્સમેંટ અધિકારી માન્ય કરે છે, તો પછી વાહન માલિકો પાસે ચેકિંગ માટે તે દસ્તાવેજની હાર્ડ કોપી નહિ માંગવામાં આવે. આ પોર્ટલમાં તે કેસને પણ સામેલ કરવામાં આવ્યા છે, જેમાં કોઈ ગુનાને કારણે વાહન માલિકના દસ્તાવેજને જપ્ત કરવામાં આવ્યા છે.\nરોડના કિનારે ચેકિંગથી બચવા માટે હવે વાહન ચાલકોએ માત્ર પોતાના તમામ દસ્તાવેજની ડીજીટલી તૈયાર રાખવા પડશે. વાહન ચાલકોએ પોતાનું લાયસન્સ, રજીસ્ટ્રેશન સર્ટિફિકેટ, ફિટનેસ સર્ટીફીકેટ, પરમીટ જેવા દસ્તાવેજ ડીજીટલી તૈયાર રાખવા પડશે.\nનવા નિયમ હેઠળ આ બધા દસ્તાવેજો સરકાર સંચાલિત વેબ પોર્ટલ દ્વારા મેંટેન કરશે. તેની સાથે જ ઇલેક્ટ્રોનીક પોર્ટલ દ્વારા કંપાઉંડિંગ, એંડોર્સમેંટ, લાયસન્સનું સસ્પેન્શન અને રિવોકેશન, ઈમ્પાઉંડિંગ, રજીસ્ટ્રેશન અને ઈ-ચલણ બહાર પાડવામાં આવશે.\nનવા નિયમો મુજબ ગાડી ચલાવતી વખતે વાહન ચાલક રસ્તો જોવા માટે હાથમાં મોબાઈલ કે જીપીએસ ડીવાઈસનો ઉપયોગ કરી શકશે. તે ઉપરાંત એ પણ ધ્યાન રાખવું જરૂરી છે કે, વાહન ચલાવતી વખતે ફોન ઉપર વાત કરવું પણ ટ્રાફિક નિયમોનું ઉલંઘન છે, જેના માટે વાહન ચાલકનું ચલણ કપાઈ શકે છે.\nલાઇમલાઈટની દુનિયામાં આવતા પહેલા સ્કૂલમાં કામ કરતી હતી કિયારા આડવાણી, હવે જીવે છે લગ્જરી લાઈફ.\nઉધાર લેતા સમયે આ5વાતોનું રાખો ધ્યાન, નહી તો ચૂકવવામાં થશે મુશ્કેલી\nઆ રાશિના લોકોનું મગજ કોમ્પ્યુટરથી પણ તેજ છે, મૂર્ખ બનાવવા છે મુશ્કેલ\nલોકડાઉનના સમયે દિવસ આખો ફોન સાથે ચોટી રહેવાની ટેવને ઓછી કરવા માટે કરો આ4કામ\nકેવી રીતે થાય હતા હનુમાનજીના લગ્ન અને કેવી રીતે બન્યા એક પુત્રના પિતા, જાણો આની રોચક કથા\nએક અપ્સરાએ પણ કરી હતી સંજીવની બુટી લેવા જઈ રહેલા હનુમાનજીની મદદ, વાંચો રોચક કથા\n8000 ની ચણીયા ચોળી 1300 માં જોઇને હોંશે હોંશે ખરીદી તો લીધી પછી ખોલીને જોયા પછી જે થયું.\nજૂનામાં જુના સ્ટ્રેચ માર્ક્સને પણ દૂર કરે છે આ4સસ્તા ઉપાય.\nફ્રીમાં થઇ રહી છે દીકરીના નામ પર 11,000 રૂપિયાની FD, આ છે રીત.\nહોસ્પિટલમાં પડદાથી લઈને ડોક્ટર્સના કપડાં પણ હોય છે લીલા, જાણો આ કલરને પહેરવાનું કારણ\nઅયોધ્યામાં કોરોનાના કપરા સમયમાં ભૂખ્યા વાંદરાઓનું પેટ ભરી રહ્યો છે આ વ્યક્તિ\nઆ છે તે 123 વર્ષીય બાબા જેમની પાસેથી પ્રરેણા લઈને ફિટ રહે છે શિલ્પા શેટ્ટી, વિડીયોથી ખુલ્યું રહસ્ય.\nઆ પાંચ રોકાણ વિકલ્પ આપે છે બેન્ક ફિક્સ ડિપોઝીટથી વધારે રિટર્ન, તેમાં પૈસા લગાવસો તો થશો માલામાલ.\nબદલાઈ જશે સામાનના ખરીદ-વેચાણની રીત, સરકારે લાગુ કર્યો આ નિયમ.\n‘તારક મહેતા કા ઉલ્ટા ચશ્મા’ના નટ્ટુ કાકા હોસ્પિટલમાં થયા ભર્તી, જાણો તેનું કારણ.\nતમારા વિનાશનું કારણ બને છે જ્યારે તમે સફળતા મળ્યા પછી પોતાના કર્તવ્યોને ભૂલી જાઓ છો.


આંદોલન માટે જીવ જોખમમાં : ડોક્ટરની સલાહ વગર એન્ટીબાયોટિક અને પેન કિલર લઈ રહ્યાં છે ખેડૂતો, સિંધુ-ટિકરી બોર્ડર પર અત્યાર સુધીમાં6મોત | CN24NEWS\nHome દેશ આંદોલન માટે જીવ જોખમમાં : ડોક્ટરની સલાહ વગર એન્ટીબાયોટિક અને પેન કિલર...\nઆંદોલન માટે જીવ જોખમમાં : ડોક્ટરની સલાહ વગર એન્ટીબાયોટિક અને પેન કિલર લઈ રહ્યાં છે ખેડૂતો, સિંધુ-ટિકરી બોર્ડર પર અત્યાર સુધીમાં6મોત\nસિંધુ અને ટિકરી બોર્ડર પર 18 દિવસથી ધરણા પર બેઠેલા ખેડૂતોના સ્વાસ્થ્યની સંભાળ તે એક મોટો પડકાર છે. દવાઓ આપી રહેલા ડોક્ટરોના જણાવ્યા અનુસાર અહીં લોકો મોટી સંખ્યામાં એન્ટીબાયોટિક અને પેન કિલર દવાઓ લઈ રહ્યાં છે. ડર એ વાતનો છે કે દવા આપતી વખતે સમગ્ર મેડિકલ હિસ્ટ્રી જોવામાં આવી રહી છે અને ટેસ્ટ પણ થઈ રહ્યાં નથી. ડોક્ટરોના જણાવ્યા અનુસાર, વધુ એન્ટીબાયોટિકનું સેવન ધબકારા વધારી દે છે, તેનાથી હાર્ટએટેકનો ખતરો રહે છે. બહાદુરગઢમાં5અને સોનીપતમાં એક દેખાવકારનું પહેલા જ મૃત્યુ થઈ ચૂક્યું છે. 25થી વધુ ખેડૂતોને હોસ્પિટલમાં રીફર કરવામાં આવ્યા છે.\nકુંડલી અને ટિકરી બોર્ડર પર હરિયાણાના સ્વાસ્થ્ય વિભાગની લગભગ 20 ટીમ તહેનાત કરવામાં આવી છે. આ સિવાય અહીં પંજાબ-હરિયાણાથી આવેલા ડોક્ટર, હોમ્યોપેથિક ડોક્ટર, ફાર્માસિસ્ટ અને સેવામાં દવાઓ આપનારાઓની પણ 30થી વધુ ટીમ છે. માત્ર સરકારી ટીમ જ 65 હજારથી વધુ લોકોની તપાસ કરી ચૂકી છે. દવા આપવાના કાર્યમાં જોડાયેલા ડો.દેવાનંદ રાતુલિકર કહે છે કે તે ખેડૂતોને દવાથી થતી અસર વિશે જાગ્રૃત કરી રહ્યાં છે.\nપંજાબના નવાંશહરથી શનિવારે જ કુંડલી પહોંચેલા ડો.ટેકચંદ્ર સૈની અને ડો.વિમલ કુમારે કહ્યું કે ધરણાના કારણે ખેડૂતો બીમાર થઈ રહ્યાં છે. તેઓ મોટરસાઈકલ પર જ દવાઓ મૂકીને ખેડૂતોને આપી રહ્યાં છે. તેમણે જણાવ્યું કે કેટલાક ખેડૂતો ગોળીઓના ખાલી રેપર લઈને પણ આવે છે. ઘણા લોકો અત્યાર સુધીમાં એક પેકટ જેટલી એન્ટીબાયોટિક્સ લઈ ચૂક્યા છે. લુધિયાણાના આરએમપી ડો.કમલજીત સિંહ પણ બીમાર ખેડૂતોની સંખ્યા વધવાની માહિતી મળવા પર જ બે દિવસ પહેલા જ કુંડલી પહોંચ્યા છે. તેમણે કહ્યું કે કોઈ ખેડૂતને પહેલેથી કઈ બીમારી છે અને તેને દવા કેટલા ડોઝ આપવાની છે, તેની માહિતી તેમની પાસે નથી.\nમેડિકલ ટીમ કરશે મોનિટરિંગઃ CMO\nસોનીપતના સીમઓ ડો.જેએસ પુનિયાનું કહેવું છે કે કુંડલીમાં ખેડૂતોની સુવિધા માટે સ્વાસ્થ્ય વિભાગે 10 ડોક્ટરની ટીમ,2નર્સિંગ સ્ટાફની ટીમ અને5સેમ્પલિંગની ટીમ તૈયાર કરી છે. તે ધ્યાન આપી રહી છે કે ખેડૂતોની હિસ્ટ્રી જાણ્યા વગર કોઈ પણ ધાતક દવા ન આપવામાં આવે. જ્યારે ઝાઝ્ઝરના સીએમઓ ડો.સંજય દહિયાએ કહ્યું કે તેમણે ટીમને કહ્યું છે કે જ્યાં-જ્યાં ખુલ્લામાં આ પ્રકારના લોકો સેવા માટે ડોક્ટરના કહ્યાં વગર દવા આપે છે, તેમને રોકવામાં આવે. સ્વાસ્થ્ય વિભાગ અને રેડક્રોસે7સેન્ટર બનાવ્યા છે, જ્યાં ડોક્ટર પણ ઉપસ્થિત છે.\nકેમ્પ લગાવનારે કહ્યું- હાઈ બ્લડ પ્રેશરના વધુ દર્દીઓ આવી રહ્યાં છે\nટિકરી અને સિંધુ બોર્ડર પર ચિકિત્સા શિબિર લગાવનાર જનસ્વાસ્થ્ય અભિયાનના કોર ગ્રુપ સભ્ય ડો. આર એસ દહિયાએ જણાવ્યું કે શિબિરમાં દર્દી હાઈ બ્લડ પ્રેશરના આવી રહ્યાં છે. તે ખતરનાક પણ હોઈ શકે છે. તમામ મેડિકલ ટીમોમાં સમન્વય થાય તો આવા દર્દીઓને તાત્કાલિક હોસ્પિટલ મોકલી શકાય છે.\nPrevious articleબંગાળ : રાજકારણ : મમતાના મંત્રીએ કહ્યું-ભાજપ ચૂંટણી નહીં જીતી શકે તો મુખ્યમંત્રીની હત્યાનું કાવતરું ઘડી શકે છે.\nNext articleચીન-PAK માટે ભારત તૈયાર : 15 દિવસની જંગ માટે હથિયાર, દારૂગોળો સ્ટોક કરી રહી છે સેના, 50 હજાર કરોડના હથિયાર ખરીદવાની શક્યતા\nબદલાવ : રૂ.50000થી વધારે લેવડદેવડ માટે PANની જગ્યાએ આધારનો કરી...\nRBIનાં કડક પગલાં : રિઝર્વ બેન્કે 14 બેન્ક પર 14.50 કરોડ...


સ્થાપત્યકલા – Page2– Gujarati Vishwakosh – ગુજરાતી વિશ્વકોશ\nઅદિના મસ્જિદ (ઈ. સ. 1364) : ચૌદમી સદીની મુસ્લિમ સ્થાપત્યકલાનો આકર્ષક નમૂનો. તે વખતની બંગાળની રાજધાની પાન્ડુઆમાં આ મસ્જિદ બંધાયેલી. 1576માં મુઘલ સામ્રાજ્યનો ઉદય થયો ત્યાં સુધીમાં બંગાળમાં મુસ્લિમ સામ્રાજ્ય ત્રણ તબક્કામાં આવેલું : ઈ. 1200થી 1340 ગૌર, 1340થી 1430 પાન્ડુઆ અને 1442થી 1576 સુધી પુન: ગૌર. અત્યારે આ રાજધાની…\nઅબ્દુર્ગ : જુઓ દુર્ગ.\nઅમીર મુસોલિયમ્સ (1303-04) : કેરોમાં મામલુક યુગ દરમિયાન બંધાયેલ સાલાર અને સંજાર અલ-જાવલી નામના હજીરા. અલ-કબ્શના ઢાળ પર બંધાયેલા આ બંને હજીરા ઊંચા લાક્ષણિક ઘૂમટો ધરાવે છે. હજીરાઓનો આગળનો ભાગ ખાસો ઊંચો છે અને એક બાજુએ મિનારો જુદા જુદા આકારો વડે સુશોભિત કરવામાં આવ્યો છે, જે બાજુઓની ઇમારતો સાથે સુસંગત…\nઅમૃતવર્ષિણી વાવ (1723) : અમદાવાદમાં પાંચકૂવા દરવાજા પાસે આવેલી વાવ. આ નંદાપ્રકારની વાવમાં એક પ્રવેશ અને ત્રણ કૂટ (મંડપ) છે. જોકે તેમાં કાટખૂણાકાર રચના કરેલી હોઈ તે આ પ્રકારની વાવોમાં વિશિષ્ટ ભાત પાડે છે. પશ્ચિમ દિશામાંથી વાવમાં પ્રવેશતાં બે કૂટ વટાવ્યા પછી બીજો ચોરસ પડથાર આવે છે. ત્યાંથી વાવ કાટખૂણે…\nઅર્ધચંદ્ર : મંદિરમાં ગર્ભગૃહમાં દાખલ થવા માટે ઉંબરામાં આવેલ અર્ધવૃત્તાકાર પગથિયું. એને ચંદ્રશિલા પણ કહે છે. અત્યંત સંભાળપૂર્વક કોતરાયેલું આ પગથિયું દરવાજાની રચના સાથે સંલગ્ન કરવામાં આવતું. પશ્ચિમ ભારતનાં મંદિરોમાં અને ખાસ કરીને જૈન મંદિરો અને રાજસ્થાનના ગૂર્જર સ્થાપત્યનાં મંદિરોમાં આવી રચના જોવા મળે છે. રવીન્દ્ર વસાવડા\nઅલ્-હમ્-બ્રા : સ્પેનના ગ્રેનેડા શહેરમાં આવેલો કિલ્લેબંધ મહેલ. લાલ પથ્થર(હમ્બ્ર)થી બનેલો હોવાને કારણે એને અલ-હમ્-બ્રા કહે છે. સ્પેનના ઉમય્યા વંશના સુલતાન અલ્-ગાલિબે આ અત્યંત ખૂબસૂરત ઇમારત બંધાવેલી અને પછીના મૂરવંશના સુલતાનોએ તેને સજાવીને ભવ્ય બનાવી હતી. ઊંચી ટેકરી પર રચાયેલ આ ઇમારત મૂળ સ્થાપત્યનો ગણનાપાત્ર નમૂનો છે. તેનો બાહ્ય દેખાવ…\nઅવન્તીસ્વામી મંદિર : અવન્તિવર્માએ અવન્તીપુર(કાશ્મીર)માં બંધાવેલું અવન્તીસ્વામીનું મંદિર તે પૂર્વાભિમુખ વિષ્ણુ પંચાયતનનું મંદિર છે. આશરે 4૦ × 5૦ મી. મોટી જગતી ઉપર ઊભેલું આ મંદિર છે. તેની રચના માટે બે અધિષ્ઠાન અથવા જગતી ઉપર સમચોરસ બાંધેલું મંદિર આશરે 1૦ મી. × 1૦ મીનું છે. મુખ્ય જગતીના ચાર ખૂણા પર ચાર…\nઅશરફી મહલ : માંડુ(માંડવગઢ)માં સુલતાન મુહંમદ ખલજીએ પંદરમી સદીમાં બંધાવેલો મહેલ. મુહંમદ ખલજીના પિતા હોશંગશાહે (1405-34) માંડુના કિલ્લામાં સુંદર સ્થાપત્યો બંધાવવાની શરૂઆત કરી હતી. માંડુ મધ્યપ્રદેશના ધાર જિલ્લામાં ઇન્દોરથી પશ્ચિમે 99.2 કિમી. દૂર આવેલું ઇતિહાસપ્રસિદ્ધ નગર છે. હોશંગશાહે બંધાવેલ જામી મસ્જિદ સામે અશરફી મહલ નામે રાજમહલ બંધાવેલ છે. અશરફી મહલની…\nઅષ્ટભદ્ર : મંદિરના પાયામાં રચાતી અષ્ટકોણાકાર કૃતિ. ચાલુક્ય સ્થાપત્યમાં મંદિરોના પાયાનો આકાર આ રીતે કરવામાં આવતો. આવો આકાર સમચતુષ્કોણ લઈને તેને તેના કેન્દ્ર પર એવી રીતે ફેરવવામાં આવતો કે અષ્ટકોણાકાર તારા જેવી રચના થાય. આવી જાતનો આકાર ભારતમાં બીજી શૈલીનાં મંદિરોમાં પણ કરવામાં આવતો. રવીન્દ્ર વસાવડા


Gujarati News » Career » Bsf recruitment 2021 recruitment for the post of constable in the army can apply to pass standard 10\nBSF Recruitment 2021: સેનામાં કોન્સ્ટેબલના પદ માટે બહાર પડી ભરતી, ધોરણ 10 પાસ કરી શકશે અરજી\nબોર્ડર સિક્યુરિટી ફોર્સ (BSF)એ ગ્રુપ 'C'માં કોન્સ્ટેબલ (જનરલ ડ્યુટી)ની પોસ્ટ માટે અસ્થાયી ધોરણે અરજીઓ મંગાવી છે.\nPublish Date - 5:08 pm, Wed, 11 August 21 Edited By: Jayraj Vala Follow us -\nBSF Recruitment 2021: બોર્ડર સિક્યુરિટી ફોર્સ (BSF)એ ગ્રુપ ‘C’માં કોન્સ્ટેબલ (જનરલ ડ્યુટી)ની પોસ્ટ માટે અસ્થાયી ધોરણે અરજીઓ મંગાવી છે. જેની સ્પોર્ટ્સ ક્વોટા હેઠળ BSFમાં સ્થાઈ થવાની શક્યતા છે. ઓનલાઈન અરજી પ્રક્રિયા9ઓગસ્ટથી શરૂ કરવામાં આવી હતી અને અરજી કરવાની છેલ્લી તારીખ 22 સપ્ટેમ્બર 2021 સુધી રાખવામાં આવેલ છે.\nરસ ધરાવતા ઉમેદવારો સત્તાવાર વેબસાઇટ bsf.gov.in દ્વારા આ પોસ્ટ્સ માટે ઓનલાઇન અરજી કરી શકે છે. આ ભરતી અભિયાનને દ્વારા 269 ખાલી જગ્યાઓ ભરાશે. અમને ભરતી સંબંધિત વિગતો જણાવો ઉમેદવારો સત્તાવાર નોટિફિકેશન તપાસી શકે છે. નોટિફિકેશન જોવા માટે અહીં ક્લિક કરો.\nઉમેદવારે કોઈપણ માન્ય સંસ્થામાંથી ધોરણ 10 પાસ કરેલ હોવું જોઈએ.\nકોન્સ્ટેબલ (જનરલ ડ્યુટી)ની પોસ્ટ માટે અરજી કરતા તમામ ઉમેદવારોની ઉંમર 18 થી 23 વર્ષની વચ્ચે હોવી જોઈએ.\nસ્પોર્ટસ ક્વોટા હેઠળ કોન્સ્ટેબલ (GD)ની નોકરી માટે અરજી કરનાર સામાન્ય (UR) અથવા OBC કેટેગરીના પુરુષ ઉમેદવારોએ અરજી ફી તરીકે માત્ર 100 રૂપિયા ચૂકવવા પડશે. તમને જણાવી દઈએ કે, અનુસૂચિત જાતિ અને અનુસૂચિત જનજાતિ કેટેગરીની મહિલાઓ અને ઉમેદવારોને ફી ભરવામાંથી મુક્તિ આપવામાં આવી છે.\nઆ પોસ્ટ્સ માટે અરજી કરનાર ઉમેદવારોની પસંદગી ડોક્યુમેન્ટ વેરિફિકેશન, ફિઝિકલ ટેસ્ટ, મેડિકલ ટેસ્ટના આધારે કરવામાં આવશે. ઉમેદવારોએ કોઈપણ પ્રકારની લેખિત પરીક્ષા આપવાની રહેશે નહીં.\nપસંદ કરેલા ઉમેદવારોને દર મહિને 21,700 – 69,100 રૂપિયા પગાર અને અન્ય ભથ્થા આપવામાં આવશે.\nઆ પણ વાંચો: IAS ટોપર ટીના ડાબી અને અતહર ખાને લગ્નના2વર્ષ બાદ લીધા છૂટાછેડા, ગયા વર્ષે પરસ્પર સંમતિથી દાખલ કરી હતી અરજી\nઆ પણ વાંચો: Surat: સુરતમા ફરી માથાભારે તત્વોનો આતંક, રામપુરા વિસ્તારમાં કુખ્યાત બૂટલેગરના પુત્ર પર હુમલો થતાં વાતાવરણ બન્યું તંગ\nસ્પર્ધાત્મક પરીક્ષાની તૈયારી કરતા ઉમેદવારો માટે ખુશખબર, ગુજરાત પોલીસ ભરતી બોર્ડ દ્વારા 10459 કોન્સ્ટેબલના પદ માટે ભરતી જાહેર


પ્રાચીન ભારતનાં વારસાની માટીકામ કલા સમજાવો. from સામાજીક વિજ્ઞાન્ ભારતનો સાંસ્કૃતિક વારસો: પરંપરાઓ: હસ્ત અને લલિત કલા Class 10 GSEB - Gujarati Medium\nભારતનો સાંસ્કૃતિક વારસો: પરંપરાઓ: હસ્ત અને લલિત કલા\nપ્રાચીન ભારતનાં વારસાની માટીકામ કલા સમજાવો.\nપ્રાચીન યુગમાં ધાતુની શોધ થઈ તે પહેલા લોકો માટીમાંથી બનાવેલાં પાત્રોનો ઉપયોગ કરતા હતા.\nએ સમયે રમકડાં, ઘડો, કોડિયું, કુલડીમ માટલી, ચૂલો, ઈંટો વગેરે સાધનો માટીમાંથી તૈયાર કરવામાં આવતાં હતાં.\nઅનાજનો સંગ્રહ કરવાની નાની-મોટી કોઠીઓ માટીમાંથી બનાવતી, ઘી, તેલ, દૂધ, દહીં, છાસ વગેરે પાત્રો તેમજ રસોઈના વાસણો માટીમાંથી વિશિષ્ટ રીતે બનાવવામાં આવતાં.\nગામડાંનાં બધા જ ઘરોની દીવાલો માટી અને છાણનું મિશ્રણ કરીને લીંપવામાં આવતી હતી.\nભારત પ્રાચીન સમયથી કાચી અને પકવેલી માટી(ટેરાકોટા)નાં વાસણો તેમજ વસ્તુઓ બનાવવા માટે જાણીતું છે. આ બાબતનો પરિચય આપણને તેલંગણાના નાગાર્જુન કોંડા અને ગુજરાતના મહેસાણા જિલ્લામા લાંઘઞમાંથી મળી આવેલા હાથથી બનાવેલાં માટેનાં વાસણોના જૂના અવશેષો પરથી મળે છે. લોથલ, મોંહે-જો-દડો અને હડપ્પા સંસ્કૃતિના અવશેષોમાંથી માટીમાંથી બનાવેલા લાલ રંગના પવાલાં, બરણી, રકાબી વગેરે વાસણો મળી આવ્યાં છે.\nકુંભારનો ચાકડો માટીકામ માટેનું પ્રાચીન ભારતનું પ્રથમ યંત્ર માનવામાં આવે છે.\nઆજે પણ ગુજરાતમાં નવરાત્રિના તહેવારમાં માટીમાંથી બનાવેલો ગરબો (કોરેલો માટીનો ઘડો કે જેમાં દીવો મૂકવામાં આવે છે.) જોવા મળે છે.\nઆ નૃત્યશૈલીમા પાત્રો સુંદર ઘેરદાર કપડાં પહેરે છે અને મોટા કલાત્મક મુકુટ ધારણ કરે છે.\nતેનાં પાત્રોને ઓળખવા માટે તેમના ચહેરા પરના વિશિષ્ટ ચિતરામણને સમજવું પડે છે.\nભારતમાં અને વિશ્વમાં કથકલી નૃત્યનો વ્યાપક પ્રચાર કરવામાં કેરલના કવિ શ્રી વલ્લભથોળ (સ્થાપિત કલામંડળમાં કથકલી) કલામંડલમ કૃષ્ણપ્રસાદ, શિવારમન વગેરેનો ફાળો ખૂબ નોંધપાત્ર છે.\nસંગીત રત્નકરનો પરિચય આપો.\nસ્વર, તાલ અને લયની દ્રષ્ટિએ ભારતીય સંગીત અન્ય દેશોના સંગીતથી અલગ છે.\nસા,રે, ગ, મ, પ, ધ, ની – એ સંગીતના મુખ્ય7સ્વર છે.\nભરતીય સંગીતમાં શ્રી, દીપક, હીંડોળ, મેઘ અને ભએરવી એવા પાંચ રાગો છે. આ રાગો ભગવાન શંકરના પંચમૂખેથી ઉત્પન્ન થયેલા મનાય છે.\nસંગીત રત્નાકાર પ્રાચીન ભારતનો સંગીત-ગ્રંથ છે.\nપંડિત વિષ્ણુ નારાયણ ભાતખંડે સંગીત રત્નાકારને સંગીતનો સૌથી વધારે પ્રમાણભૂત ગ્રંથ ગણાવે છે.\nસંગીતનાં અંગો સંપૂર્ણપણે સમજવા-સમજાવવા માટે સંગીત રત્નાકાર ગ્રંથ અજોડ ગણાય છે.\n‘ચર્મકામ ભારતની ઘણી જૂની કારીગરી છે.’ તેની સ્પષ્ટતા કરો.\nપ્રાચીન સમયમાં મૃત્યુ પામેલાં પશુઓના ચામડાનો ચર્મઉદ્યોગ માટે ઉપયોગ કરવામાં આવતો.\nચામડાને જુની પદ્ધતિઓથી કમાવવામાં આવતાં.\nખેતી માટે કૂવામાંથી પાણી કાઢવા માટેના કોસ, મશકો, લુહારની ઢોલ, નગારાં, ઢોલક, તબલાં જેવા સંગીતનાં સાધનો, લુહારની ધમણો, પરગરખાં, પાલતું પ્રાણીઓને બાંધવનાં સાધનો, યુદ્ધમાં વપરતી ઢાલ, તલવારનું કવર વગેરે ચામડામાંથી બનાવવામાં આવે છે.\nઆજે ભરતગૂંથળ વાળી રાજસ્થાની મોજડીઓ, બૂટ, ચંપલ, ચામડાનાં પાકીટ. પટ્ટા તેમજ ઊંટ-ઘોડાના સાજ, પલાણ, લગમ, ચાબુક માટેની દોરી જેવાં સાધનો ચર્મઉદ્યોગ દ્વારા તૈયાર થાય છે.\nપ્રાચીન ભારતના લોકો પોતાના રોજિંદા જીવનમાં ચમડામાંથી બનાવેલી અનેક વસ્તુઓ વાપરતા, આમ, ચર્મકાય એ ભારતની ઘણી જૂની કારીગરી છે.\nનૃત્યકલાક્ષેત્રે ભારતે કરેલી પ્રગતી સમજાવો.\nનૃત્યનું મુખ્ય ધ્યેય તાલ અને લય સાથે સૌંદર્યની અનુભૂતિ કરાવવાનું છે. નૃત્યના આદિદેવ ભગવાન શંકર ‘નટરાજ’ કહેવાય છે. પૃથ્વી પરના લોકોને નૃત્ય શીખવવા સૌપ્રથમ તે નૃત્યને તે નૃત્યને સ્વર્ગમાંથી પૃથ્વી પર લાવ્યા હોવાની મન્યતા છે.\nભારતમાં ભરતનાટ્યમ, કુંચીપુડી, કથકલી, કથક, મણિપુરી વગેરે શાસ્ત્રીય નૃત્યના પ્રચલિત મુખ્ય પ્રકારો છે.\n‘ભરતનાટ્યમ’ દક્ષિણ ભારતમાં તમિલનાડુમાં પ્રચલિત છે, તેનું ઉદ્દભવસ્થાન તાંજોર જિલ્લો ગણાય છે.\nભરતનાટ્યમનો મુખ્ય આધાર-સ્ત્રોત ભરતમુનિરચિત ‘નાટ્યશાસ્ત્ર’ અને નાન્દિકેશ્વરરચિત ‘અભિનય દર્પણ’ નામના ગ્રંથો છે.\nભરતનાટ્યમના ખ્યાતનામ કલકારોમાં મૃણાલીની સરાભાઈ, ગોપીકૃષ્ણ, વૈજયંતિમાલા, હેમામાલિની વગેરે મુખ્ય છે.\n‘કુંચિપુડી’ નૃત્ય આંધ્રપ્રદેશમાં ખૂબ પ્રચલિત છે. તેની રચના 15મી સદી દરમિયાન થઈ છે.\nતે મુખ્યત્વે સ્ત્રી-સૌંદર્યના વર્ણન પર આધારિત નૃત્ય છે. સ્ત્રીઓ અને પુરુષો બંને આ નૃત્ય કરે છે.\nકુચીપુડી નૃત્યમાં ભારતીય નૃત્યની પાયાની મુદ્રાઓ સંકળી લેવામાં આવી છે.\nગુરુ પ્રહલાદ શર્મા, રાધા રાજા રેડ્ડી, યામિમી રેડ્ડી, શોભા નાયડુ વગેરે જાણીતા નર્તકોએ કુંચીપુડી નૃત્યશૈલીના પ્રાચીન વારસાને પ્રસિદ્ધિ અપાવી છે.\nકથકલી એ કેરલ રાજ્યનું પ્રચલિત નૃત્ય છે.\nઆ નૃત્યનાં પાત્રોને ઓળખવા માટે તેમના ચહેરા પરના વિશિષ્ટ ચિતરામણને સમજવું પડે છે.\nકેરલના કવિ વલ્લભથોળ, કલામંડલમ, કૃષ્ણપ્રસાદ, શિવારમન વગેરે નર્તકોએ કથકલી નૃત્યને દેશ-વિદેશમાં પ્રતિષ્ઠા અપાવી છે.\n‘કથક’ના નામના કથા રહેલી છે. ‘કંથન કરે સો કથક કહાવે’ આ ઉક્તિ કથક નૃત્યના વિકાસ સાથે જોડાયેલી છે.\nકથક નૃત્ય શ્રીકૃષ્ણાના ગોપીઓ સાથેના નૃત્યોની કથાઓ પર આધારિત છે. વૈષ્ણવ સંપ્રદાની શૃગારી ભક્તિ સાથે તેનો ઉત્તર ભારતમાં વિકાસ થયો છે.\nપંડિત બિરજુ મહારાજ, સિતારા દેવી, કુમુદીની લાખિયા વગેરે આ નૃત્યકલાને જીવંત રાખી છે.\nમણિપુરી નૃત્યનું મુખ્ય કેન્દ્ર મણિપુરી રાજ્ય છે. મણીપુરની પ્રજા દરેક ઉત્સવ પ્રસંગે આ નૃત્ય કરે છે.\nઆ નૃત્યમાં નર્તક ‘કુમીન’ તરીકે ઓળખાતો ઘેરા લીલા રંગનો ચણિયો અને રચમનો કબજો(બ્લાઉઝ) પહેરીને કમરે પટ્ટો બાંધે છે.


શું તમારા પગારમાંથી પ્રોવિડન્ટ ફંડ કપાય છે?\nશું તમને છે કે પ્રોવિડન્ટ ફંડની કુલ જમા રકમ ઉપરાંત રૂ.૨.૫૦ થી રૂ.૬.૦૦નું વિમાનું કવચ છે? : કોઈપણ કર્મચારીની નોકરી ચાલુ હોય તે દરમિયાન કોઈપણ સંજોગોમાં તેમનું મૃત્યુ થાય તો જીવન વિમાની રકમ મળે છે, મૃત્યુ નોકરીના સ્થળે અથવા એકસીડન્ટ કે કુદરતી અવસાન પણ હોય તો પણ વિમાની રકમ મળે છે\nપ્રોવિડન્ટ ફંડમાં જમા કરાવતી વ્યકિતઓને ખબર છે કે તેઓના પ્રોવિડન્ટ રકમમાંથી જીવન - વિમો લેવાય છે? અને તેઓની નોકરી ચાલુ છે. રીટાયર્ડ થયેલ નથી તે દરમિયાન કોઈપણ સંજોગોમાં તેમનું કુદરતી કે અકાળે અવસાન થાય તો તેમના વારસદાર કુટુંબીજનોને રૂ.૨.૫૦ લાખથી રૂ. ૬ લાખ સુધી જીવન વિમાની રકમ મળે છે?\nઆમ નોકરી કરતી તથા પ્રોવિડન્ટ ફંડમાં જમા કરાવતી વ્યકિતનું નોકરી દરમિયાન ઓફીસમાં - કારખાનામાં કે ઘેર પણ અવસાન થાય તો તેમણે પ્રોવિડન્ટ ખાતામાં નિમણુંક કરેલ. તેમના નોમીની - એટલે કે વારસદારને પ્રોવિડન્ટ ફંડમાં જમા થયેલ રકમ ઉપરાંત વિમાની રૂ. ૬ લાખ સુધી રકમ પ્રાપ્ત થાય છે.\nસામાન્ય રીતે નોકરીયાત વ્યકિતઓને તેટલી જાણ હોય છે કે તેમના પ્રોવિડન્ટની રકમ વ્યાજ સાથે રીટાયર્ડ થયે જ મળશે. અથવા તેમના વારસદારોને પ્રોવિડન્ટની રકમ મળશે. પરંતુ જીવન - વિમાની રકમ તેમની નોકરી ચાલુ હોય તેમના નિયમીત દર મહિને પ્રોવિડન્ટ કપાવતા હોય તેઓને જમા રકમ ઉપરાંત જીવન વિમાની રકમ પણ મળે છે.\nઘણા પ્રાઈવેટ સેકટરમાં કર્મચારીઓની પ્રોવિડન્ટ રકમ માલિક દ્વારા કાપવામાં આવે છે. પરંતુ તેઓ કર્મચારીનો ફાળો તેમના માલિકનો ફાળો પ્રોવિડન્ટ ખાતામાં જમા કરતા નથી અથવા ભૂલી જાય છે. આવા સંજોગોમાં દરેક કર્મચારીઓએ દર વર્ષે પોતાના પ્રોવિડન્ટ સરકારી ઓફીસમાંથી કુલ કેટલુ બેલેન્સ છે. તેની સ્લીપ - સ્ટેટમેન્ટ મેળવીને સાચવવુ ખાસ જરૂરી છે. જેથી તેમને ખ્યાલ રહે કે તેમના માલિકે પ્રોવિડન્ટ રકમનો ફાળો જમા કરેલ છે કે નહિં? જો ન કરાવેલ હોય તો પ્રોવિડન્ટ સરકારી ઓફીસમાં પણ જાણ કરી શકે છે. આમ પ્રોવિડન્ટ ફંડમાં ફાળો આપતા તમામ કર્મચારીઓને લાભ કર્તા રહે છે.\nઆમ કોઈપણ વ્યકિત સરકારી, અર્ધ સરકારી, સ્થાનિક સરકારી અથવા સરકારી કોર્પોરેશન અને ૨૦ કરતા વધુ કર્મચારી ધરાવતી કોઈપણ કંપની - ઈન્ડસ્ટ્રીઝમાં નોકરી કરતી વ્યકિતઓને તેમના પગારમા઼થી પ્રોવિડન્ટ ફંડ કપાય છે. જે સામાન્ય રીતે ૧૨% થી ૧૨.૫% પગારની રકમના હોય છે. માલિક દ્વારા જમા કરવામાં આવતી રકમમમાંથી ૮.૩૩% રકમ પેન્શન ફંડમાં જમા થાય છે. જયારે ૩.૬૦% પ્રોવિડન્ટ ફંડમાં જમા કરવામાં આવે છે. પ્રોવિડન્ટ ફંડમાં ફાળો આપનારના પ્રોવિડન્ટ ફંડની જમા થતી રકમમાંથી માલિકો દ્વારા આપવામાં આવતા ફાળામાંથી ૦.૫ ટકા એટલે કે અડધો ટકાની રકમ જીવન વિમાના પ્રિમીયમ તરીકે ઉપયોગમાં લેવાય છે.\nપ્રોવિડન્ટ ફંડમાં જમા કરતી દરેક વ્યકિતનો તેઓ જયા સુધી નોકરી કરે છે તેમજ પ્રોવિડન્ટ ફંડમાં રકમ ભરે છે. તેઓનો ''કર્મચારી ડિપોઝીટ લિન્ક ઈન્સ્યુરન્સ સ્કીમ''માં ૦.૫% ફાળો આવતો હોવાથી તેમના જીંદગીનો વિમો રૂ.૨.૫૦ લાખથી રૂ.૬ લાખ સુધીનો લેવાય જાય છે. કર્મચારીની નોકરી ચાલુ હોય અને પ્રોવિડન્ટ ફંડ દર મહિને ભરતા હોય તેઓને આ વિમાની સવલત મળે છે. જેથી કોઈપણ કર્મચારીનું કોઈપણ સંજોગોમાં અવસાન થાય તો તેમના વંશ - વારસો એટલે કે પ્રોવિડન્ટ ફંડ સ્કીમમાં ''નોમીની'' વારસદારનું જે નામ તેમણે નિમણુંક કરી હોય તેમને તે રકમ મળે છે. તે ઉપરાંત વિમાની રકમ પણ મળે છે.\nપ્રોવિડન્ટ ખાતામાં જેટલી રકમ વધુ હોય તેટલો તેને વિમો ઉંચો મળે છે. તેથી નોકરી બદલતા રહેતા કર્મચારીઓએ જૂની જયા નોકરી કરતા હોય તે પ્રોવિડન્ટ ખાતુ બંધ કરી પૈસા ઉપાડી ન લેવા જોઈએ. પરંતુ તે ખાતુ નવી નોકરીમાં નોંધાવી ત્યાંથી સતત પ્રોવિડન્ટ ભરવો હીતકારક છે. તેવી જ રીતે પ્રોવિડન્ટ ખાતામાંથી જરૂરીયાત ન હોય તો કર્મચારીએ ઉપાડ પણ ઓછો કરવો જેથી તેમાં વધુને વધુ રકમ જમા થાય અને જીવન વિમાની રકમ પણ વધુ મળે.(૩૭.૩)\nચાર્ટર્ડ એકાઉન્ટન્ટ, રાજકોટ મો. ૯૮૨૫૨ ૧૭૮૪૮


પેશાબમાં બળતરા થતી હોય તો મટાડવા આ ઉપાય કરો, - illnesscares\nHome આરોગ્ય માહિતી પેશાબમાં બળતરા થતી હોય તો મટાડવા આ ઉપાય કરો,\nઉનાળો શરૂ થતાં જ ઘણાં લોકોને પેશાબમાં બળતરાની સમસ્યા થતી હોય છે પણ લોકો તેના પર વધુ ધ્યાન આપતા નથી. જોકે આ સમસ્યા થવા પાછળ ઘણાં કારણો જવાબદાર હોઈ શકે છે. જેમાં પેશાબ માર્ગે સંક્રમણ, કિડની સ્ટોન અને ડિહાઈડ્રેશન મુખ્ય કારણો છે. ઘણીવાર ગરમ તાસીરવાળી વસ્તુઓ વધુ પ્રમાણમાં ખાવાથી પણ આ સમસ્યા થાય છે. જેથી આજે અમે તમને ઘરે જ પેશાબમાં બળતરાની તકલીફને દૂર કરવાના કેટલાક ઉપાય જણાવીશું.\nઉનાળામાં વધી જાય છે પેશાબમાં બળતરાની સમસ્યા\nઘરેલૂ ઉપાયથી આ સમસ્યામાં મેળવો આરામ\nદવાઓ વિના જ સારી થઈ જશે આ તકલીફ\nશરીરમાં પાણીની કમીને કારણે પેશાબનો રંગ પીળો થઈ જાય છે અને બળતરા થવા લાગે છે. જેથી આખા દિવસમાં ભરપૂર પાણી પીવાની આદત રાખો. સાથે નારિયેળ પાણીનું સેવન પણ ડિહાઈડ્રેશન અને પેશાબની બળતરાને ઠીક કરવામાં મદદ કરે છે. તમે ઈચ્છો તો નારિયેળ પાણીમાં ગોળ અને ધાણાં પાઉડર મિક્સ કરીને પણ પી શકો છો.\nકાકડીમાં અઢળક ગુણો રહેલાં છે. તે શીતળ અને પાચક હોવાને કારણે તેનું સેવન કરવાથી પેશાબમાં બળતરાની સમસ્યામાં આરામ મળે છે અને પેશાબ પણ છૂટથી થાય છે. કાકડીના ક્ષારીય તત્વ મૂત્રાશયના પ્રોપર ફંક્શનમાં મદદ કરે છે.\nવિટામિન સીથી ભરપૂર ફળો એટલે કે સિટ્રિક ફ્રૂટ પેશાબમાં સંક્રમણ પેદા કરતાં બેક્ટેરિયાને ખતમ કરી દે છે. સાથે પેશાબમાં બળતરાને પણ દૂર કરે છે. તેના માટે એલચી અને આમળાનો ચૂર્ણ સમાન ભાગમાં લઈને પાણીમાં મિક્સ કરીને પીવાથી ફાયદો થાય છે.\nનિયમિત દાડમ ખાવાથી અથવા તેનો જ્યૂસ પીવાથી પેશાબમાં બળતરાની સમસ્યામાં આરામ મળે છે. આ સિવાય ફાલસા પણ આ તકલીફમાં લાભકારી છે. સવાર-સાંજ અડધી ચમચી હળદર ફાંકવાથી પણ આરામ મળે છે.\nપેશાબની જગ્યાએ કોઈપણ પ્રકારનું ઈન્ફેક્શન ન થાય તે માટે તે જગ્યાને સ્વસ્છ રાખવી જરૂરી છે. સાથે જ નિયમિત એ જગ્યાને સાફ કરતાં રહેવું અને અંડર ગારમેન્ટ્સ ઉનાળામાં દિવસમાં બેવાર બદલી લેવા.\nMan's severed finger came out in chicken burger\nપેશાબમાં બળતરા થતી હોય\nPrevious articleहड्डियों को मजबूत बनाने के लिए इन विटामिन का सेवन जरूरी है। जानिए\nNext articleFatigue remains in the body all the time, so these things may be lacking.\nwhat is earches: infection common in children symptoms & Treatment.\nDr.soyab - February 8, 2021 0\nDr.soyab - July 20, 2021 1\nજે લોકો ને વધુ Sex ની ઈશા થતી હોય તો હોય શકે છે આ...\nDr.soyab - March 3, 2021 0


ફડણવીસના રેસ્ક્યુમાં RSS, આગામી 72 ક્લાક મહત્વના, કાઉન્ટ-ડાઉન શરૂ – Samkaleen\nફડણવીસના રેસ્ક્યુમાં RSS, આગામી 72 ક્લાક મહત્વના, કાઉન્ટ-ડાઉન શરૂ\n24 ઓક્ટોબરના રોજ જ્યારે મહારાષ્ટ્રમાં વિધાનસભાની ચૂંટણીઓનું પરિણામ આવ્યું ત્યારે કોઈને ખ્યાલ નહોતો કે શિવસેના અને ભાજપની સરકાર બનાવવામાં કોઈ અડચણ છે. પરંતુ રાજકારણ એ અનિશ્ચિતતાની રમત છે. પરિણામોને 13 દિવસ વીતી ગયા, પરંતુ શિવસેના અને ભાજપ બંને મક્કમ છે. વિધાનસભાની મુદત નવમી નવેમ્બર સુધી જ છે. આવી સ્થિતિમાં નવી સરકારની રચનાનું કાઉન્ટ-ડાઉન પણ શરૂ થયું ગયું છે. મહારાષ્ટ્રના રાજકારણ તેમજ દેવેન્દ્ર ફડણવીસ અને ઉદ્ધવ ઠાકરે માટે આગામી 72 કલાક મહત્વપૂર્ણ છે.\nસરકારની રચનાને લઈને શિવસેના સાથેના રાજકીય યુદ્ધ વચ્ચે ભાજપ હવે આરએસએસના આશ્રયમાં ગયું છે. મંગળવારે મોડી રાત્રે ફડણવીસે આરએસએસ સરસંઘચાલક મોહન ભાગવત સાથે ચર્ચા કરી હતી. ખાસ વાત એ છે કે આ દરમિયાન નીતિન ગડકરી પણ હાજર હતા. માનવામાં આવે છે કે મોહન ભાગવત અને શિવસેનાના સુપ્રીમો ઉદ્ધવ ઠાકરે વચ્ચે સૌમ્ય સંબંધ છે. સૂત્રોના જણાવ્યા અનુસાર ફડણવીસે ભાગવતને સરકારની રચનાની ડીલ અંગે શિવસેનાને રાજી કરવા જણાવ્યું છે.\nસૂત્રોના જણાવ્યા અનુસાર આ ડીલ હેઠળ ભાજપ ચારમાંથી બે મહત્વપૂર્ણ મંત્રાલયો શિવસેનાને આપવા તૈયાર છે, જોકે તે મુખ્યમંત્રી પદ પર અડગ છે. વિધાનસભાની ચૂંટણી પહેલા શિવસેનામાં જોડાયેલા કિશોર તિવારીએ મોહન ભાગવતને લખેલા પત્રમાં લખ્યું છે કે લોકો આ મામલે સંઘની મૌનથી નારાજ છે.\nકિશોર તિવારીએ પત્રમાં લખ્યું છે કે નીતિન ગડકરીને વાટાઘાટની જવાબદારી સોંપવી જોઈએ. તે બે કલાકમાં પરિસ્થિતિનો ઉકેલ લાવશે. જોકે, તેમણે એમ પણ કહ્યું હતું કે શિવસેના પ્રમુખ ઉદ્ધવ ઠાકરેને પહેલા 30 મહિના માટે મુખ્ય પ્રધાન બનાવી શકાય છે અને પછી ભાજપ બાકીની મુદત માટે નિર્ણય લઈ શકે છે. તે સ્પષ્ટ છે કે હવે પણ શિવસેના પહેલા પોતાનો મુખ્યમંત્રી ઇચ્છે છે.\nઆ બધાની વચ્ચે શિવસેનાના પ્રવક્તા સંજય રાઉતે બુધવારે સવારે એક ટ્વિટમાં ફરીથી ભાજપ પર ઇશારામાં પ્રહાર કર્યા હતા. રાઉતે ટ્વિટમાં લખ્યું, ‘જે લોકો કશું કરતા નથી, તેઓ કમાલ કરે છે.’ હકીકતમાં, આરએસએસથી જોડાયેલા અખબાર તરુણ ભારતમાં ઉદ્ધવ ઠાકરે અને સંજય રાઉતને નિશાન બનાવવામાં આવ્યા હતા. અખબારના સંપાદકીયમાં ઉદ્ધવ અને રાઉતની જોડી વિક્રમ-વેતાળની જોડી તરીકે વર્ણવવામાં આવી હતી.\nરાઉતે મીડિયા સાથેની વાતચીતમાં કહ્યું, ‘ વિધાનસભાની ચૂંટણી પહેલા સંમત થયા હતા તે પ્રસ્તાવ પર જ શિવસેના ચર્ચા કરશે. હવે કોઈ નવી દરખાસ્તને મંજૂરી આપવામાં આવશે નહીં. ચૂંટણી પહેલા ભાજપ અને શિવસેના વચ્ચે મુખ્યમંત્રી પદ પર સમજૂતી થઈ હતી, ત્યારબાદ અમે ચૂંટણીમાં ગઠબંધન સાથે આગળ વધ્યા હતા.\nAuthor samkaleen_adminPosted on November 6, 2019 November 6, 2019 Categories National\nPrevious Previous post: મહા વાવાઝોડાની આપદાને લઈ CM રૂપાણી કહ્યું “તંત્ર સંપૂર્ણ રીતે સજ્જ”\nNext Next post: વડોદરા-પાદરાના તેલના વેપારીના દિકરાની આંખ ઉઘાડતી હકીકત: કરોડપતિનો દિકરો શિમલાની હોટલમાં વાસણ સાફ કરતો હતો


કોવિડ વેક્સિન લેવા સાઉથ એશિયન...\n8th May 2021 | Updated at 03:24pm 8th May 2021\nકોવિડ વેક્સિન લેવા સાઉથ એશિયન કોમ્યુનિટીને પ્રોત્સાહિત કરવા સ્ટાર્સ અને GP આગળ આવ્યા\nWednesday 28th April 2021 05:52 EDT\nકોવિડ - ૧૯ની વેક્સિન લઈને #ImmunityfortheCommunity મેળવવા સાઉથ એશિયન કોમ્યુનિટીને પ્રોત્સાહિત કરવા માટે એક વીડિયોમાં ગાયક અને ગીતલેખક નવીન કુંદ્રા, પ્રોડ્યુસર, પ્રેઝન્ટર અને પર્ફોર્મર પાર્લે પટેલ અને બીબીસી બ્રોડકાસ્ટર નાદિયા અલી આગળ આવ્યા છે. ૨૩ એપ્રિલને શુક્રવારે રિલીઝ થયેલા વીડિયોમાં GP કાર્ટર સિંઘ MBE, અશાંતિ ઓમકાર FRSA, લાયકા રેડિયો અને દિલસેના સીઈઓ રાજ બદ્ધાન, ચેનલ S પ્રેઝન્ટર કુહીનૂર કબીર અને ડો. હિના અન્વરે પણ ભાગ લીધો છે.\nતેમનો સંદેશો ઈંગ્લિશ, ગુજરાતી, પંજાબી, બંગાળી, તમિળ, હિંદી, સ્યાલ્હેતી અને ઉર્દૂ એમ આઠ ભાષામાં અપાયો છે.\nઆ વીકે રિલીઝ થયેલા આંકડામાં જણાયું હતું કે ઈંગ્લેન્ડમાં વંશીય લઘુમતીઓમાં વેક્સિન લેવાનું પ્રમાણ ત્રણ ગણું થયું હતું. ૭ ફેબ્રુઆરીથી ૭ એપ્રિલ વચ્ચે તેમાં ૨૩૫ ટકાનો વધારો નોંધાયો હતો, જે તમામ જાતિની રાષ્ટ્રીય સરેરાશ ૧૫૪ ટકા કરતાં વધુ છે.\nઈંગ્લેન્ડમાં બાંગ્લાદેશી સમુદાયોમાં વેક્સિન લેનારની સંખ્યા ૨૯,૩૮૨ થી વધીને ૧૫૨,૪૦૮ જ્યારે પાકિસ્તાની સમુદાયોમાં આ સંખ્યા ૮૮,૯૫૬ થી વધીને ૩૬૭,૭૮૦ થઈ છે.\nમનોરંજન અને મેડિસીન જગતના અગ્રણીઓએ દરેકે તેમના સોશિયલ મીડિયા પ્લેટફોર્મમાં આ વીડિયો શેર કર્યો છે.\nનવીન કુંદ્રાએ જણાવ્યું કે કોરોના વાઈરસથી લોકોને રક્ષણ આપવાનો સૌથી શ્રેષ્ઠ માર્ગ વેક્સિન છે અને તે હજારો લોકોની જીંદગી બચાવવામાં મદદરૂપ થશે. આ મહામારીમાં માત્ર આ એક જ ઉપાય છે અને મને જ્યારે બોલાવવામાં આવશે ત્યારે હું મારી કોવિડ -૧૯ની વેક્સિન લઈશ.\nનાદિયા અલીએ જણાવ્યું કે મને આશા છે કે ખરેખર તેનાથી લોકોને પ્રેરણા મળશે અને તેઓ તેમનું કોવિડ – ૧૯ વેક્સિનેશન કરાવવા જશે.\nપાર્લે પટેલે જણાવ્યું કે આ એક ખૂબ મોટું અને તેટલું જ મહત્વનું અભિયાન છે.\nઅશાંતિ ઓમકારે જણાવ્યું કે તેમના પેરન્ટ્સે તેમનું વેક્સિનેશન કરાવી લીધું છે. તેનાથી આપણને વાસ્તવિકપણે મનની શાંતિ થાય છે. આ વેક્સિન લેવાનું આપણા માટે મહત્ત્વનું છે અને તે લઈને જીવનમાં આગળ વધવું જોઈએ.\nયુકેમાં ૩૩ મિલિયન લોકોથી વધુએ વેક્સિનનો પ્રથમ ડોઝ લઈ લીધો છે અને ૧૧ મિલિયનથી વધુ લોકોએ તેમનો કોવિડ - ૧૯ વેક્સિનનો બીજો ડોઝ લઈ લીધો છે ત્યારે #immunityforthecommunity રિલીઝ થઈ છે.\nવેકસિનમાં વિશ્વાસ આવે તેને પ્રોત્સાહિત કરવા અને ખોટી માહિતીને દૂર કરવા માટે પબ્લિક ફિગર અને હેલ્થકેર પ્રોફેશનલ્સ દ્વારા સાઉથ એશિયન કોમ્યુનિટીમાં આ શ્રેણીબદ્ધ પહેલ પૈકીની આ તાજેતરની એક પહેલ છે.\nહાલ ૪૫ અને તેથી વધુ વયના દરેક તથા જેને કોવિડ – ૧૯ થવાનું વધુ જોખમ છે તેઓ તથા હેલ્થ અને કેર વર્કર્સ અને કેરર્સ કોવિડ – ૧૯ વેક્સિન લઈ શકે છે.\nGP અથવા NHS દ્વારા જેમને વેક્સિન લેવા જણાવાયું છે તેઓ www.nhs.uk/covid-vaccination માં નેશનલ બુકિંગ સર્વિસ પર લોગીંગ કરીને તેમના વેક્સિનેશનની વ્યવસ્થા કરી શકે છે. ઓનલાઈન બુકિંગ ન કરાવી શકનાર વ્યક્તિ અઠવાડિયાના તમામ ૭ દિવસ સવારે ૭થી રાત્રે ૧૧ સુધી 119 પર ફ્રીમાં કોલ કરી શકે છે.\nNHS નંબર વિના અને વ્યક્તિનું ઈમિગ્રેશન સ્ટેટસ ગમે તે હોય – તે ચેક કરવામાં આવશે નહીં - તેઓ કોવિડ -૧૯ વેક્સિનેશન બુક કરાવી શકશે.\nકોવિડ -૧૯ વેક્સિન વિશે વધુ માહિતી માટે www.nhs.uk/covid-vaccination